مكةގެ އަހުލުވެރިންގެ ތެރެއިން حج ވުމަށް قصد ކުރާ މީހުންނާއި، އެހެންތަންތަނުން حج ވުމަށްޓަކައި مكة އަށްގޮސް عمرة ވުމަށްފަހު إحرام ދޫކޮށްލައި مكة ގައިތިބޭމީހުން، حجށް إحرام ބަނުން سنة ވެގެންވަނީ ذوالحجة މަހުގެ 8 ވަނަ ދުވަހުއެވެ.\nحج އަށް إحرام ބަނުމުގައިވެސް، ހިނައިގަނެ، ގައިގައި ހުވަނދުލައި، عمرة އަށް إحرام ބަންއިރު ކަންކުރި ގޮތުގެމަތިން ހުރިހާ ކަމެއްކުރުން سنة ވެގެންވެއެވެ.\nއެއަށްފަހު حج އަށް إحرام ބަންނާނީއެވެ. (އެބަހީ:حجގެ نيةގަންނާނީއެވެ.) ދުލުންކިޔާނީ: "لَبَّيْكَ حَجًّا" ނުވަތަ "اللَّهُمَّ لَبَّييْكَ حَجًّا" މިހެންނެވެ. ހިތުން ނިޔަތް ގަންނާނީ الله އަށްޓަކައި حج ވުމަށް ނިޔަތްގަތީމެވެ. މިފަދައިންނެވެ.\nއެއަށްފަހު عمرة ގައި تلبية ކީފަދައިން تلبية ކިޔާނީއެވެ. އެއަށްފަހު ذوالحجة މަހުގެ 8 ވަނަ ދުވަހުގެ މެންދުރުކުރިން ނުވަތަ އެދުވަހުގެ މެންދުރުފަހުން منى އަށް ދާނީއެވެ. އަދި އެދުވަހުގެ މެންދުރުނަމާދާއި، عصرނަމާދާއި، އެރޭގެ مغرب ނަމާދާއި، عشاء ނަމާދާއި، ފަތިސްނަމާދު منىގައި ކުރުން سنة ވެގެންވެއެވެ. ކޮންމެ ނަމާދެއްވެސް ކުރާނީ އެނަމާދެއްގެ ވަގުތުގައި قصرކޮށެވެ. އެބަހީ: މެންދުރުނަމާދާއި، عصر ނަމާދާއި عشاء ނަމާދާއި، މިތިން ނަމާދުންކުރެ ކޮންމެ ނަމާދެއްވެސް ކުރާނީ قصر ކުރުމަށް نية ގަތުމާއެކު،2ركعة ނަމާދެއްގެ ގޮތުގައެވެ. مغرب ނަމާދާއި، ފަތިސް ނަމާދު قصر ކުރުމެއް ނޯންނާނެއެވެ.\nحج މަހުގެ9ވަނަދުވަހަށް އިރުއެރުމުން منى ދޫކޮށް عرفات ގެ ބިމަށްދާނީއެވެ. އަދި އެދުވަހުގެ އިރުމެދުން ފިލައްޖައުމަށްދާނދެން نمرةގައި ތިބުން سنة ވެގެންވެއެވެ. އެއީ ދަތިކަމެއްނެތި އެތާ ތިބެވޭގޮތް ވެއްޖެނަމައެވެ.\nއިރުމެދުން ފިލުމުން އެދުވަހުގެ މެންދުރު ނަމާދާއި عصر ނަމާދު قصرކޮށް، އަދި މެންދުރު ނަމާދުގެ ވަގުތުގައި އެދެނަމާދު އިސްކޮށް جمع ކުރާނީއެވެ. އެދެނަމާދަށް ދޭނީ އެއްބަންގިއެވެ. ކޮންމެ ނަމާދަކަށް ވަކި إقامة އެކެވެ. ދެނަމާދު ދޭތެރޭގައި سنة ނަމާދެއްވިޔަސް އެހެން ނަމާދެއްކުރުމެއް ނޯންނާނެއެވެ.\nއިސްވެބުނެވުނު މަގުން މެންދުރު ނަމާދާއި عصر ނަމާދު قصرجمع ކުރުމަށްފަހު، ހުރިހާ حج ވެރިން عرفاتގެ ބިމުގައި ތިބޭނީއެވެ. މިއީ حجގެ އެންމެ މުހިއްމު ރުކުނެވެ. عرفاتގައި ތިބޭއިރު، رسول الله صلى الله عليه و سلم ހުންނެވިކަމަށް ރިވާކުރެވިފައިވާ، جبل الرحمة ގެ ކައިރީގައި ހުންނަ ބޮޑެތި ހިލަތަކުގެ ކައިރީގައި ދަތިކަމެއްނެތި ހުރެވޭގޮތް ވެއްޖެނަމަ ހުރުން سنة ވެގެންވެއެވެ. އަދި قبلة އަށް ކުރިމަތިލުން سنة ވެގެންވެއެވެ. عرفاتގައި ތިބޭއިރު، ކޮންމެ މީހަކުވެސް الله تعالى ذكرކޮށް، ފާފަ ފުއްސެވުމަށާއި رحمة ލެއްވުންއެދި دعاء ކުރުމުގައި ގިނަވަގުތު ހޭދަކުރަންވާނެއެވެ. دعاء ކުރާއިރު ދެއަތްއުފުލައި دعاء ކުރުން މޮޅުއިތުރެވެ. تلبية ކިޔުމާއި قرآن ކިޔެވުންވެސް ރަނގަޅެވެ. އަދި "لاإِلهَ إِلاَّ اللهُُ وَحْدَه لاَ شَرِيكَ لَهُ، لَهُ المُلْكُ وَلهُ الحَمْدُ، يُحْيِى وَ يُمِيتُ، وَهُوَ عَلَى كُلِّ شَيْءٍ قَدِيْرٌ" މިފަދައިން ގިނަގިނައިން ކިޔުން سنة ވެގެންވެއެވެ.\nމިގޮތުގައި މީހާ ވަރުބަލިވެ ކަންނެތްވާގޮތް ވެއްޖެނަމަ ތިމާގެ އެކުވެރިންނާ ހެޔޮވާހަކަ ދައްކާލުން ހުއްދައެވެ. خاصކޮށް اللهގެ ދީލަތިވަންތަކަމުގެ ބޮޑުކަން ހަނދުމަވާފަދަ ވާހަކަތައް ލިޔެފައިހުންނަ ފޮތްފޮތް مطالعة ކޮށްލުން ހުއްދައެވެ. އެއީ اللهގެ ދީލަތިވަންތަކަމުން އިތުރަށް ދެއްވުމަށް އެދުމަށްޓަކައެވެ.\nعرفات ގައި ހުންނަހުރުމުގައި ގިނަގިނައިން ذكرކޮށް دعاء ކުރުމާއި، رسول الله صلى الله عليه وسلم ގެ މައްޗަށް صلوات ލެއްވުންއެދި ގިނަގިނައިން دعاءކުރުން سنة ވެގެންވެއެވެ.\nމިބަޔާންކުރެވުނު ގޮތުގެމަތިން، حج މަހުގެ9ވަނަދުވަހުގެ އިރުއޮއްސިއްޖައުމަށް ދާނދެން دعاء ކުރުމާއި توبة ވުމާއި قرآن ކިޔެވުންމަތީ ދެމިހުންނާނީއެވެ. އިރުއޮއްސުމުން، މަޑުމައިތިރިކަމާއެކު، مزدلفة އަށް ދިޔުމަށްޓަކައި ހިނގައިގަންނާނީއެވެ. مزدلفة އަށް ދާދިޔުމުގައި ގިނަގިނައިން تلبية ކިޔުން އެދެވިގެންވެއެވެ.\nمزدلفة އަށް ގޮސް، مغرب ނަމާދާއި عشاء ނަމާދު، އެއްބަންގިއާއި ދެ إقامة އާއި އެކު جمعކޮށް ކުރާނީއެވެ. مزدلفة އަށްފޯރީ مغرب ނަމާދުގެ ވަގުތުގައި ކަމަށްވަނީނަމަ، އިސްކޮށް جمعކޮށެވެ. މިއިންކޮންމެ ގޮތެއްގައިވެސް عشاء ނަމާދު ކުރާނީ قصرކޮށެވެ. ދެނަމާދު ދެމެދުގައި ސުންނަތް ނަމާދެއްވިޔަސް އެހެންނަމާދެއް ކުރުމެއް ނޯންނާނެއެވެ.\nحج ވެރިން މިރޭހޭދަކުރާނީ مزدلفة ގައެވެ. އެރޭ މޮޅުއިތުރީ، مغرب ނަމާދާއި عشاء ނަމާދުކުރުމަށްފަހު ނިދުމެވެ. ނުވަތަ މަޑުމައިތިރިކަމާއެކު އަރާމުކޮށްލުމަށް އޮށޯވެއޮތުމެވެ. އެރޭ ރޭއަޅުކަން ކުރުމެއް ނޯންނާނެއެވެ. ތެދުވާނީ ފަތިސް ނަމާދަށެވެ.\nއަންހެނުންނާއި، ކުޑަކުދިންނާއި، ބަލިމީހުންނާއި، އެނޫނަސް އެރޭގިނައިރު مزدلفة ގައި ތިބުން ދަތިމީހުން، އެރޭގެ މެންދަމުން އަލިވުމުން منى އަށް ދިޔުމަށްޓަކައި ހިނގައިގަތުން ނުވަތަ ދަތުރުކުރުން ހުއްދައެވެ. އެނޫން حج ވެރިން مزدلفة ގައި ފަތިސް ނަމާދުކުރުމަށްޓަކައި، އެތާނގައިތިބުން سنة ކަން ބޮޑެވެ. ފަތިސް ނަމާދަށްފަހު، المشعر الحرام ގެކައިރިއަށްގޮސް، قبلة އަށް ކުރިމަތިލައި، تكبير ކިޔުމާއި ذكرކުރުމާއި دعاءކުރުން سنة ވެގެންވެއެވެ. އިރުއަރަން ދޮންވެއްޖައުމަށްދާނދެން އެތާނގައި دعاء ކުރަން ތިބޭނީއެވެ. އިރުއަރަން ދޮންވުމުން، منى އަށްދިޔުމަށްޓަކައި ހިނގައިގަންނާނީއެވެ. ނުވަތަ ދަތުރުކޮށްފައި ދާނީއެވެ. މިދާދިޔުމުގައިވެސް ގިނަގިނައިން تلبية ކިޔުން سنة ވެގެންވެއެވެ. منىއަށް ދާ މަގުމަތީގައި بطن محسر ކިޔުނު ހިސާބާ އަރާހަމަވުމުން ތަންކޮޅެއް ހަލުވިކޮށް ހިނގުން ސުންނަތްވެގެންވެއެވެ.\nمنى އަށް ފޯރުމުން. جمرة العقبة އަށް ހިލައުކުމަށް އަވަސްވެގަންނާނީއެވެ. جمرةގެ ކައިރިއަށްގޮސް، تلبية ކިޔުން ހުއްޓާލައި، އެ جمرةއަށް ހިލައުކާނީއެވެ. ވިދިވިދިގެން ހަތްހިލަކޮޅު އެއްލުމުން މިކަން حاصل ވީއެވެ. ކޮންމެ ހިލަކޮޅެއް އެއްލާއިރުވެސް އަތް އުފުލައި الله أكبرކިޔުން ރަނގަޅެވެ.\nجمرة العقبة އަށް ހިލަ އުކުމަށްފަހު هدى ކަތިލާނީއެވެ. هدى ކަތިލާއިރު "بسم اللهِ وَاللهُ أَكبَرُ،اللهُمَّ هَذَا مِنْكَ وَلَكَ" މިހެންކިޔުން سنة ވެގެންވެއެވެ.\nهدى ކަތިލުމަށްފަހު ބޯބާލާނީއެވެ. ނުވަތަ ބޯކުރުކުރާނީއެވެ. ފިރިހެނުން ބޯކުރުކުރުމަށްވުރެ އިތުރުކަންބޮޑީ ބޯބޭލުމެވެ. ނަމަވެސް، އަންހެނާ ބޯބޭލުމެއް ނޯންނާނެއެވެ. ބޮލުގެ އިސްތަށިގަނޑުން އަނގުލެއްގެ މިންވަރު ކަނޑާލުމުން ފުދޭނެއެވެ.\nجمرة العقبة އަށް ހިލައުކައި، ބޯބޭލުމުން ނުވަތަ ބޯކުރުކުރުމުން، ފުރަތަމަ تحلل ވީއެވެ. އެބަހީ: إحرام ބަނުމުން حرام ވިކަންތައްތަކުގެ ތެރެއިން އަނބިމީހާއާއެކު ރޭކުރުން ފިޔަވައި އެހެން ހުރިހާކަމެއް ހުއްދަވީއެވެ.\nފުރަތަމަ تحلل ވުމަށްފަހު مكة އަށްގޮސް، طواف الإفاضة ކުރާނީއެވެ.\nطواف ގެ ދެ ركعة ކުރުމަށްފަހު، صفا އާއި مروة އާ ދެމެދު سعى ކުރާނީއެވެ. އެއީ تمتع ގެމަގުން حج ވާނަމައެވެ. މިއީ حجގެ سعىއެވެ. ކުރިންކުރީ عمرةގެ سعىއެވެ. قِرانގެ މަގުން حج ވާމީހާ އެމީހާގެحج އަށާއި، عمرة އަށް އެއް سعى އިން ފުދޭނެއެވެ. إفراد ގެމަގުން حج ވާމީހާއާއި، ِقران ގެމަގުން حج ވާމީހާއާއި މިދެމީހުން طواف القدوم ކުރުމާއެކު سعى ކޮށްފައިވާނަމަ، طواف الإفاضة ގެ ފަހުން سعى ކުރާކަށް ނުޖެހޭނެއެވެ.\nطواف الإفاضة ކޮށް سعىކޮށް ނިމުމަށްފަހު حج ވެރިޔާ އެނބުރިދާހުށީ މިނާއަށޭވެ. أيام التشريقގެ ތިންދުވަހާއި ތިންރޭ ހޭދަކުރާނީ منىގައެވެ.\nذوالحجة މަހުގެ 13،12،11 މިތިންދުވަހުންކުރެ ކޮންމެދުވަހަކު ތިން جمرةއަށް ހިލައުކުމަކީ، حجގެ واجب ތަކުގެތެރެއިންވާ ކަމެކެވެ. ކޮންމެދުވަހަކުވެސް އެންމެފުރަތަމަ އުކާނީ، مسجد الخيفގެ ކައިރީގައިވާ جمرةއަށެވެ. ދެން الجمرة الوسطى އަށެވެ. ދެން جمرة العقبة އަށެވެ. ކޮންމެދުވަހަކު ކޮންމެجمرة އަކަށްވެސް އުކާނީ، عيد ވިލޭރޭ ނުވަތަ عيد ދުވަހު جمرة العقبةއަށް އުކިފަދަ ހަތް ހިލަކޮޅެވެ. أيام التشريقގެ ތިންދުވަހު جمرةއަށް ހިލައުކުމުގެ ވަގުތަކީ، ކޮންމެދުވަހެއްގެވެސް އިރުމެދުން ފިލީއްސުރެ އެދުވަހެއްގެ އިރުއޮއްސިއްޖައުމަށް ދާނދެނެވެ. عذرއަކާހުރެ އެދުވަހެއްގެ އިރުއޮއްސުމުގެކުރިން އެދުވަހެއްގެ ހިލަނުއުކިއްޖެނަމަ، أيام التشريقގެ ތިންދުވަހުގެ ނިޔަލަށް އެހިލައުކުމުގެ ވަގުތު ދެމިއޮންނާނެއެވެ. جمرةއަށް ހިލައުކާއިރު، ކަނާތުން އުކުމާއި، قبلة އަށް ކުރިމަތިލުމާއި، ކޮންމެ جمرة އަކަށް ހިލައުކާއިރުވެސް، ވިދިވިދިގެން ހަތްހިލަކޮޅު އެއްލުން سنة ވެގެންވެއެވެ.\nأيام التشريقގެ ތިންރޭ منىގައި ރޭކުރުމަކީ حجގެ ވާޖިބުތަކުގެތެރެއިންވާކަމެކެވެ. ނަމަވެސް، މިނާގައި ދެރޭ ރޭކޮށްފައި، أيام التشريقގެ ދެވަނަދުވަހު مكةއަށް ދިއުމަށް قصدކޮށްފިމީހާ އެގޮތަށް عملކުރުން އެންމެރަނގަޅެވެ. އެހެންހަދައިފިނަމަ منىގައި ތިންވަނަރޭގެ ރޭކުރުން އެމީހެއްގެ ކިބައިން عفوވީއެވެ.\nمنىގައި أيام التشريقގެ ފުރަތަމަ ދެދުވަހު ހުރެފައި، ތިންވަނަދުވަހު ނުހުރެ مكةއަށްދާ މީހަކުނަމަ، أيام التشريقގެ ދެވަނަދުވަހު، يعنى، ذو الحجة މަހުގެ 12 ވަނަ ދުވަހު އިރުއޮއްސުމުގެކުރިން منىއިން ނުނިކުމެވިއްޖެނަމަ، ތިންވަނަރޭވެސް އެތާގައިރޭކޮށް ތިންވަނަދުވަހުގެ ހިލައުކުން واجب ވާނެއެވެ.\nحجއާއި عمرةގެ ހުރިހާކަމެއްކޮށްނިމުމަށްފަހު، حجވެރިޔާ مكةދޫކޮށް އެމީހާގެރަށަށް އެނބުރިދިއުމަށް قصدކުރުމާއެކު، مكة ދޫކުރުމުގެ ކުރިން طواف الوداع ކުރަންވާނެއެވެ. މިطوافއަކީ حجގެ واجب ތަކުގެތެރެއިންވާކަމެކެވެ. އެހެންކަމުން، عذرއަކާނުލައި طواف الوداع ދޫކޮށްލައިފިމީހާ هدى ދިނުން واجبވާނެއެވެ. حيضވެރިޔާއާއި نفاسވެރިޔާ طواف الوداع ކުރުމެއް ނޯންނާނެއެވެ. އެދެމީހުން حيض نفاسކަމުން طاهر ވެއްޖައުމަށްދާނދެން مكةގައި ތިބުންވެސް لازمއެއްނޫނެވެ. އެހެނީ، އެމީހުން طواف الوداعނުކޮށް ފުރައިގެން ދިއުން ހުއްދައެވެ. އެދެމީހުން هدىދޭކަށްވެސް ނުޖެހޭނެއެވެ.\nطواف الوداعކުރާނީ، مكةއިންފުރުމަށް ހުރިހާކަމެއް ތައްޔާރުކުރުމަށްފަހު، އެންމެފަހުވަގުތުގައެވެ. طواف الوداع ކުރުމަށްފަހު، އިތުރުކަމެއްކުރުމަށް مكةގައިނުހުރެ ފުރައިގެން ދާނީއެވެ. މިطوافގައިވެސް عملކުރާނީ طواف الإفاضةގައި عملކުރިފަދައިންނެވެ. ނަމަވެސް މި طواف އަށްފަހު سعىކުރުމެއް ނޯންނާނެއެވެ.


Watford ge captain practice ah nukunnan dhekolhu hadhaifi\nވަޓްފޯޑްގެ ކެޕްޓަން ޓްރޯއި ޑީނީ\n20 މޭ 2020 - 00:45:16\nޕްރިމިއާ ލީގުގެ ކްލަބު، ވަޓްފޯޑްގެ ކެޕްޓަން ޓްރޯއި ޑީނީ، އެ ޓީމުގެ ޕްރެކްޓިސްތަކުގައި ބައިވެރިވުމަށް ދެކޮޅު ހަދައިފި އެވެ. ޕްރެކްޓިސްގައި ބައިވެރިވާން ދެކޮޅު ހެދީ ރިސްކެއް ނަގަން ބޭނުން ނޫން ކަމަށް ބުނެއެވެ.\nޕްރެކްޓިސްގައި ބައިވެރިވާން ދެކޮޅު ހެދީ ރިސްކެއް ނަގަން ބޭނުން ނޫން ކަމަށް ބުނެ އެވެ.\nޕްރިމިއާ ލީގުގެ ކްލަބުތަކުންވަނީ އަންގާރަ ދުވަހު ޕްރެކްޓިސް ފަށާފަ އެވެ. ދެ މަސް ދުވަހުގެ މެދު ކެނޑުމަކަށް ފަހު އަންގާރަ ދުވަހު އަލުން ޕްރެކްޓިސްތައް ފެށިއިރު، ވަޓްފޯޑުގެ ކެޕްޓަން ޓްރޯއި ޑީނީވަނީ ޓީމުގެ ޕްރެކްޓިސްތަކުގައި ބައިވެރިވާން ދެކޮޅު ހަދާފަ އެވެ. އޭނާއާ ހަވާލާދީ ބީބީސީން ރިޕޯޓްކުރާ ގޮތުގައި ގޮތުގައި، އޭނާގެ ތުއްތު ދަރިފުޅު ރިސްކަކަށް ލާން އޭނާ ބޭނުމެއް ނުވެ އެވެ.\n"އަހަރެންގެ ތުއްތު ދަރިފުޅަށް އަދި އެންމެ ފަސްމަސް. ނޭވާލުމުގެ އުނދަގޫތަކެއް ދަރިފުޅު މިހާރުވެސް އަންނަނީ ތަހައްމަލު ކުރަމުން. އަހަރެން ބޭނުމެއް ނޫން ދަރިފުޅު އިތުރަށް ނުރައްކަލަށް ވައްޓާލާކަށް،"\nޕްރިމިއާ ލީގުގެ ކްލަބުތަކުން އަންގާރަ ދުވަހު ޕްރެކްޓިސް ފަށާފައިވަނީ ރައްކާތެރިކަމުގެ ފިޔަވަޅުތަކާއި އެކު އެވެ. އަންނަ މަހުގެ ތެރޭގައި ލީގުގެ މެޗުތައް އަލުން ފެށުމަށް މަސައްކަތް ކުރަމުން އަންނައިރު، ރައްކާތެރިކަމުގެ ހަރުކަށި ފިޔަވަޅުތަކެއްވަނީ އަޅާފަ އެވެ.


Harry Aai Meghan "Dhefaharah" Kaiveni Kohfai Nuvaakamah Bunefi - Vaguthu\nހެރީ އާއި މޭގަން "ދެފަހަރަށް" ކައިވެނިކޮށްފައި ނުވާކަމަށް ބުނެފި\nޕްރިންސް ހެރީ އާއި މޭގަން މާކެލް ބޮޑު ރަސްމިއްޔާތެއްގައި ކައިވެނި ކުރުމުގެ ތިން ދުވަސް ކުރިން ޕްރިންސް ހެރީއާއި މޭގަން ސިއްރުން ކައިވެނި ކޮށްފައިވާ ކަމަށް ފެތުރިފައިވާ އަޑުތައް އެދެމަފިރިން ދޮގުކޮށްފައެވެ. އާއްމުންނަށް ސިއްރުން ހެރީ އާއި މޭގަން ކައިވެނި ކުރިކަމަށް ބުނާ ވާހަކަތަކަށް ޖަވާބުދެމުން ހެރީއާއި މޭގަން ބުނެފައިވަނީ ޝާހީ ކައިވެނީގެ ކުރިން ސިއްރުން ކައިވެނި ކޮށްފައި ނުވާނެ ކަމަށެވެ.\nކެއިންޓަން ޕެލަސްގައި އާރކްބިޝޮޕް އޮފް ކެންޓަބަރީގައި ހެރީއާއި މޭގަން އެމީހުންގެ ކައިވެނީގެ ހުވާތައް ސިއްރުން ކޮށްފައިވާ ކަމަށް ޝާހީ އާއިލާ އިން ދާދިފަހުން ބުންޏެވެ.\nމިކަމާއި ބެހޭގޮތުން ހެރީއާއި މޭގަން ޖަވާބުދާރީ ވެފައިވަނީ އޮޕެރާ ވިންފޭގެ ޝޯގައި އިންޓަވިއު ދިންތާ ދެ ހަފުތާ ފަހުންނެވެ. ކައިވެނީގެ ސެޓްފިކެޓާއި އެކު މޭގަންއާއި ހެރީ ވަނީ ކައިވެންޏާއި ބެހޭގޮތުން އަރާފައިވާ އަޑުތަކަށް ޖަވާބު ދާރީވެފައެވެ.\nއޮޕެރާގެ އިންޓަވިއުގައި މޭގަން ބުނެފައިވަނީ ކައިވެނީގެ ތިން ދުވަސް ކުރިން ވަކީން ކައިވެނީގެ ހުވާތައް ކޮށްފައިވާ ކަމަށާއި އެކަން އެއްވެސް ބަޔަކަށް ނޭގޭ ކަމަށެވެ.\nނަމަވެސް އާރކްބިޝޮޕް އޮފް ކެންޓަބަރީގެ އިސް ފަރާތަކުން ބުނެފައިވަނީ އެ ދުވަހު އެމީހުން ކައިވެނި ކޮށްފައި ނުވާ ކަމަށާއި މޭގަންއަށް އެކަން އޮޅުން އަރާފައިވާ ކަމަށެވެ. އަދި ޖެނެރަލް ރެޖިސްޓަރ އޮފީހުން ފުރަތަމަ ފަހަރަށް ހެރީއާއި މޭގަންގެ ކައިވެނީގެ ސެޓްފިކެޓް ހިއްސާ ކޮށް އަރާފައިވާ އަޑުތައް ވަނީ އިތުރަށް ސާފުކޮށްދީފައެވެ.\nހެރީއާއި މޭގަންގެ ކައިވެނި ކުރެވިފައިވަނީ 2018 ވަނަ އަހަރުގެ މެއި މަހުގެ 19 ވަނަ ދުވަހު ވިންޑްސޯގެ އެސްޓީ ޖޯޖް ޗެޕަލްގައި އެތައް މިލިއަން މީހުނެއްގެ ހާޟިރުގައި ކަމަށް ވެސް ފެކަލްޓ އޮފީހުގެ ކުރީގެ ޗީފު ކުލާކް ސްޓެފަން ބޯޓަން ބުނެފައިވެއެވެ.\nޕްރިންސް ފިލިޕްގެ ޖަނާޒާއަށް މޭގަންގެ ހާއްސަ ނޯޓަކާއިއެކު މާބޮނޑިއެއް\nޕްރިންސް ހެރީ އިންޑިއާ އަންހެނަކަށް ލޯބި ހުށަހަޅައި، ވައުދު އުވާލިކަމަށް ބުނެ ކޯޓަށް


AO Roadhaige Badhige : Garlic Fried Chicken - AO News\nއޭއޯ ރޯދައިގެ ބަދިގެ: ގާލިކް ފްރައިޑް ޗިކެން\n“އޭއޯ ރޯދައިގެބަދިގެ” މި ސެގްމެންޓްގައި މިއަދު ގެނެސްދޭ ދެވަނަ ރެސިޕީއަކީ، ރޯދަވީއްލުމަށް ފަހު ކާން ވަރަށް މީރު ސައިޑް ޑިޝްއެއް ތައްޔާރު ކުރާނެގޮތެވެ. އެގޮތުން މިއަދު ގެނެސްދޭ “ގާލިކް ޗިކެން”ގެ ރެސިޕީ ތިއެންމެހާ ބޭފުޅުންނަށް ވަރަށް ކަމުދާނެ ކަމަށް އުންމީދު ކުރަމެވެ.\nބޭނުންވާތަކެތި: (4 މީހުންނަށް)\n1 ކުޑަ ފިޔާ ހިމުންކޮށް ޗޮޕްކޮށްފައި\n9 ލޮނުމެދު ހިމުންކޮށް ޗޮޕްކޮށްފައި\n2 ގަނޑު ޗިކެން ބްރެސްޓް (ހަނިދިގަށް ކުދި ކުދި އެތިކޮޅަށް ތުނިކޮށް ކޮށާފައި)\n1 މޭޒުމަތީ ސަމުސާ އޮއިސްޓާ ސޯސް\n2 މެޒުމަތީ ސަމުސާ ޗިލީ ގާލިކް ސޯސް\n1 ޖޯޑު ނުވަތަ ސޯސް (ނުވަތަ ބޭނުންވާ ވަރަށް ސޯސް)\nރަހަލާވަރަށް ލޮނު އަދި އަސޭމިރުސް\nތެޔޮ (ޑީޕްފަރައި ކުރުމަށް)\nކުކުޅު މެރިނޭޓް ކުރުމަށް :\n2 މޭސުމަތީ ސަމުސާ ސޯޔާސޯސް\nޖިންޖާ އަދި ގާލިކް ޕޭސްޓް\n1 ސަމްސާ ކޯންފްލާރ\n1 ސަމްސާ އާދިއިގެ ފުށް\nއެންމެ ފުރަތަމަ ކޮށާފައި ހުރި ކުކުޅު ކޮޅު ތަށްޓަކަށް އަޅާފައި އޭގެ ތެރެއަށް (ފުށާއި ކޯންފްލާ އަދި ބިސް ފިޔަވައި) އެހެން ހުރިހާ ބާވަތެއް އެކޮށްފައި 1 ގަޑި އިރުވަންދެން މެރިނޭޓް ކުރަން ބަހައްޓާށެވެ. ދެން ކުކުޅު ކޮޅު ތެލުލާން ވީމަ ބިސް އެއްކޮށްފައި ކޯންފްލާ އަދި ފުށްކޮޅު ވެސް ރަނގަޅަށް އެއް ކޮށްލާށެވެ. ދެން ތެއްޔަކަށް ތެޔޮއަޅާފައި ތެޔޮ ރަނގަޅަށް ހޫނުވެލީމާ ފަހަރަކު ކުކުޅު ކޮޅެއް ތެލަށް އަޅަމުން ގޮސް ތެއްޔަށް އެޅޭވަރަކަށް އަޅާފައި ހަލުވަމުން 1 މިނެޓް ވަރުވަންދެން ތެލުލާފައި ބްރައުން ކުލަ އެރީމަ ތެލުން ކުކުޅު ކޮޅުތައް ނަގާލާށެވެ. ކުކުޅު ހުސްވަންދެން މިގޮތަށް ތެލުލާށެވެ. ނޯޓް: (ކުކުޅު 1 މިނެޓަށް ހޫނުގަދަކޮށް ޑީޕް ފްރައި ކޮށްނިމޭއިރު ހުންނާނީ ރޯފިލާފައި)\nދެން ތަވައެއް ނަގާފައި ތެޔޮފޮދެއް އަޅާފައި އޭގެތެރެއަށް ފިޔާކޮޅު އަދި ލޮނުމެދު ކޮޅު އަޅާފައި މޯޅިވަންދެން ދޭފަތުން ހަލުވަމުން ގެންދާށެވެ. ދެން ފިޔާކޮޅު ރަތްވާން ފެށީމާ މަތީގައި ބުނެފައި ވާ ހުރިހާ ސޯސްތައް އެއްކުރުމަށްފަހު ލޮނު އަދި އަސޭމިރުސް ކޮޅު ވެސް އެއްކޮށްލާފައި ކުކުޅު އެއްކުރުމަށްފަހު ކުކުޅުގެ ބޭރުގައި ރަނގަޅަށް ސޯސް ހިފާވަރަށް އެއްކުރަމުން3މިނެޓް ވަރު ކައްކާލާށެވެ. ސޯސް މާހިކި ނަމަ ކުޑަ ފެންފޮދެއް އަޅާލާށެވެ.


ދިރިއުޅުމުގެ ކަންކަމަށާއި އަނބިމީހާގެ ޞިއްޙީ ޙާލަތަށް ބަލައި އަމިއްލައަށް ޢާއިލާ ރޭވިދާނެއެވެ. (ދަރިން ލިބުމުގެ ދޭތެރެ ދުރުކުރެވިދާނެއެވެ.) ނަމަވެސް ދަރިން ނުލިބޭނެ ގޮތަށް ދެމަފިރިންކުރެ ކޮންމެ މީހަކު ނަމަވެސް އޮޕަރޭޝަންކޮށް ދަރިން ލިބުން ހުއްޓުވޭނީ އެކަމަށް ޝަރުޠު ހަމަވެގެންނެވެ.\nނަމަވެސް މިހާރަކަށް އައިސް ތަފާތު ސަބަބުތަކާއި ހުރެ އަމިއްލައަމިއްލައަށް ޑޮކްޓަރުން ގާތަށް ގޮސް ދަރިމައި ނުވާ ގޮތަށް އެބަ އޮޕަރޭޝަންތައް ކުރެއެވެ. އެއީ އިސްލާމް ދީނުގައި އެކަން ކުރަން އޮތް ގޮތެއް ނޫނެވެ. އެފަދަ އޮޕަރޭޝަނެއް ކުރަންޖެހޭނީ އިތުބާރުކުރެވޭ ޑޮކްޓަރުން އެކަމަށް ލަފާ ދިނުމުންނެވެ. ޑޮކްޓަރުން އެކަމަށް ލަފާދޭން ޖެހޭނީ ދަރިމައިވުމުން މައިމީހާގެ ފުރާނައަށް ގެއްލުންވާފަދަ މައްސަލައެއް މައިމީހާގެ ކިބައިގައި ހުރިކަން ޔަޤީން ކުރެވޭނަމައެވެ.\nބައެއް ޢިލްމުވެރިންގެ ނަޒަރުގައި ޑޮކްޓަރުންގެ ހުއްދަ ނެތި ދަރިމައި ނުވާގޮތް ހެދުމަކީ ޑޮކްޓަރުންގެ ހުއްދަ ނެތި ދަރިން ވެއްޓުން ފަދަ ކަމެކެވެ.\nދަރިން ގިނަ ވުމުގެ ސަބަބުން ނުވަތަ އެނޫންވެސް ދުނިޔަވީ ސަބަބަކާއިހުރެ ދަރިމައިނުވާ އޮޕަރޭޝަން ކުރުމުގައި އިތުރު ގެއްލުންތަކެއްވެސް އެބަހުއްޓެވެ. ސަބަބަކީ ފަހުން ޚިޔާލު ބަދަލުވެ ދަރިއަކު ހޯދަން ބޭނުންވި ނަމަވެސް އެކަމުގެ ފުރުޞަތު ގެއްލިގެން ދިއުމެވެ.2ދަރިން ލިބުމުން ފުދުނީ ކަމަށްބަލައި އެފަދަ އޮޕަރޭޝަނެއް ކުރާ ފަހުން ދަރިއަކު ނުވަތަ ދެ ދަރިން މަރުވެފައިވެސް އެބަހުއްޓެވެ. އެ ޙާލަތުގައި އަލުން ދަރިއަކު ހޯދަން ބޭނުންވި ނަމަވެސް އެ ފުރުޞަތު ލިބުން ވަނީ ވަރަށް ނާދިރު ކަމަކަށެވެ. އަދި ކައިވެނި ރޫޅި އިތުރު ކައިވެންޏެއް ކުރަން ޖެހޭ ހާލަތުގައި ދަރިއަކު ބޭނުންވުމުން ވެސް ހަމަ މި މައްސަލަތައް ކުރިމަތިވާނެއެވެ.\nމިކަމުގެ އެންމެ ނުރައްކާތެރިކަން ބޮޑު ކަމަކީ މިޒަމާނުގައި އެފަދަ އޮޕަރޭޝަނެއް ކުރުން ގިނަ ފަހަރު ވެގެންދަނީ ޒިނޭ ކުރަން ދެވޭ ތަޅުދަނޑިއަކަށް ކަމެވެ. ދެން ދަރިއަކު ނުލިބޭނެ ކަމުގެ ޔަޤީންކަން އޮޕްރޭޝންކުރެވުނު މީހާއަށް މީހާއަށް ލިބުން ވެގެންދަނީ ވަރަށް ނުރައްކައުތެރި ކަމަކަށެވެ. އޮޕަރޭޝަންކުރެވުނު މީހާއަށް ކަމަށް މިބުނީ ފިރިހެނުންވެސް އެފަދަ އޮޕަރޭޝަން ކުރާތީއެވެ. ވީމާ އެހެން ގޮތެއް ނެތިގެން ނޫނީ ދަރިމައިނުވާ ނުވަތަ ދަރިން ނުލިބޭނެ އޮޕަރޭޝަން ކުރުމަކީ ކޮށްގެންވާނެ ކަމެއް ނޫނެވެ.\n- ޝައިޚް އަހްމަދު ހަމްބަލް ގެ ދަރުސަކުން


NIC ah hushahalhaa massalathah nunimenee sarukaaruge nufoozun: Mahloof | Mihaaru\nއެންއައިސީއަށް ހުށަހަޅާ މައްސަލަތައް ނުނިމެނީ ސަރުކާރުގެ ނުފޫޒުން: މަހުލޫފް\nމަހުލޫފް މިއަދު ނޫސްވެރިންނާ ވާހަކަ ދައްކަވަނީ-- މިހާރު ފޮޓޯ/ ހުސެން ވަހީދު\n17 ޖުލައި 2017 - 16:41\nމަހުލޫފާއި މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) އާއި އެސްޓީއޯގެ ކުރީގެ މެނޭޖިން ޑިރެކްޓަރު އާދަމް އާޒިމް މީގެ ތިން އަހަރު ކުރިން އެންއައިސީ އަށް ހުށަހެޅި މައްސަލަތައް ނިމުނުތޯ ބެލުމަށް އެތަނަށް ވަޑައިގަތުމަށް ފަހު ބޭރުގައި ނޫސްވެރިންނާ ވާހަކަ ދައްކަވަމުން މަހުލޫފް ވިދާޅުވީ އެއިން އެއްވެސް މައްސަލައެއް އަދިވެސް ނުނިމޭ ކަމަށެވެ.\nއެންއައިސީ އަށް އެ ބޭފުޅުން ހުށަހަޅާފައިވަނީ މީގެ ތިން އަހަރު ކުރިން، ޑިފެންސް މިނިސްޓަރު މުހައްމަދު ނާޒިމްގެ ގެއަށް ފުލުހުން ވަދެ، އެ ގެއިން ފިސްތޯލައެއް ހޯދި މައްސަލަ އާއި އިންތި މަޖިލީހަށް ވަޑައިގަންނަވަނިކޮށް ގަޔަށް ކަޅުތެޔޮ ޖެހި މައްސަލައަކާއި ހުކުރު ނަމާދަށް ފަހު، ރައީސް ނަޝީދު މިނިވަން ކުރުމަށް އެދި އާއްމުންގެ ބަޔަކު ދުއާކުރަނިކޮށް ޕެޕާ ސްޕްރޭ ޖެހި މައްސަލައަކާއި ބައެއް މުޒާހަރާތައް ރޫޅާލުމުގައި ފުލުހުން އަމަލުކޮށްފައިވާ ގޮތުގެ މައްސަލަތަކެވެ.\nމަހުލޫފް ވިދާޅުވީ އޭނާ މީގެ އަހަރެއް ކުރިން ހުށަހެޅި މައްސަލަ އަށް ޖަވާބެއް ހޯދަން ވަޑައިގަތުމުން ވެސް މައްސަލަ ނިމިފައި ނުވުމަކީ ހިތާމަވެރި އަދި ކަންބޮޑުވާ ކަމެއް ކަމަށެވެ.\nމިއަދު އިންތި ނޫސްވެރިންނާ ވާހަކަ ދައްކަވާއިރު، މަހުލޫފާއި އާޒިމް ފަހަތުގައި-- ފޮޓޯ: ހުސެން ވަހީދު/ މިހާރު\nއެންއައިސީ އަށް ވަޑައިގެންނެވި ނަމަވެސް މި ތިން ބޭފުޅުންނާ އެ ކޮމިޝަނުގެ މެމްބަރުން ބައްދަލެއް ނުކުރެއްވި އެވެ. މަހުލޫފް ވިދާޅުވި ގޮތުގައި މެމްބަރުން ބައްދަލު ނުކުރެއްވީ ދޭނެ ޖަވާބެއް ނެތުމުން ކަމަށް ލަފާ ކުރެއްވޭ ކަމަށެވެ.\n"މައްސަލަ ހުށަހެޅީމަ އަޅުގަނޑުމެން ގާތު އަހަނީ އެކަމުގައި ހިމެނޭ ވަކިވަކި ފުލުހުން އައިޑެންޓިފައި ކުރަން ޖެހޭނެ ކަމަށް. އެކަމަކު މި މައްސަލަތައް އަޅުގަނޑުމެން ހުށަހަޅަނީ ވަކިވަކި ފުލުހުންނަށް އަދަބު ދޭކަށް ނޫން. އެ މައްސަލަ ބަލައި، އެކަން ނުވާނެ ގޮތަކަށް ހަދަން ނުވަތަ މައްސަލަ އަށް ހައްލެއް ހޯދަން،" މަހުލޫފް ވިދާޅުވި އެވެ.\nއޭނާ ވިދާޅުވީ މައްސަލަތައް ބަލަން ކޮމިޝަންތަކުން މިހާރު ފަސް ޖެހުނު ނަމަވެސް، ރައްޔިތުންގެ މަޖިލީހުގެ ސާފު އަޣްލަބިއްޔަތު އިދިކޮޅު ފަރާތްތަކަށް ލިބުމުން އެ ކޮމިޝަންތައް ވަރަށް ހަރަކާތްތެރިވާނެ ކަމަށެވެ.\nނޫސްވެރިންނާ ވާހަކަ ދައްކަވަމުން އިންތި ވިދާޅުވީ ކޮންމެ ދުވަހަކު ވެސް އިރު އަރާ އޮއްސޭއިރު ޣައިރު ގާނޫނީ ބޮޑެތި މައްސަލަތައް ހިނގާ ކަމަށާއި އެކަމަކު ކޮމިޝަންތަކަށް މި ހުށަހަޅަނީ އޭގެ ތެރޭން ވަރަށް މަދު އަދި ކުދި މައްސަލަތަކެއް ކަމަށެވެ. އެކަމަކު އެ މައްސަލަތައް ވެސް ނުބެލެނީ ސަރުކާރުގެ ނުފޫޒާއި ބިރު ދެއްކުމުން ކޮމިޝަންތަކުގައި ތަޅުއެޅުވިފައިވާތީ ކަމަށް އޭނާ ވިދާޅުވި އެވެ.\nއިންތި ވިދާޅުވި ގޮތުގައި މިނިވަން މުއައްސަސާތަކުން މައްސަލަތައް ބަލައި، އެކަން ކަމާ ގުޅޭ މުއައްސަސާއަކަށް ނޭންގުމަކީ އެ ކުށްކުރުމަށް ދޭ ލައިސަންސެކެވެ.\n"އޭގެ މާނައަކީ މީހުންގެ މޫނަށް ޕެޕާ ސްޕްރޭ ޖަހާށޭ. ޣައިރު ގާނޫނީ އަމަލުތައް ހިންގާށޭ... އެ މުއައްސަސާތަކުގެ މެމްބަރުން އުޅުއްވަނީ ޖޮބްލެސް ބަޔަކަށް ޖޮބެއް ލިބުނީމަ އުޅޭގޮތަށް، އެ ގެއްލިދާނެ ކަމުގެ ބިރުގައި،" އޭނާ ވިދާޅުވި އެވެ.\nއާޒިމް ވިދާޅުވީ ގައުމުގައި ހިންގާ ބޮޑެތި ޖަރީމާތައް މިހާރު ނިއުޅެމުން އެބަދާ ކަމަށާއި އެއިން ލިބޭ ފިލާވަޅަކީ ޖަރީމާއެއް ހިންގައިގެން ފިލާ ނޯވެވޭނެ ކަމާއި ޖަރީމާ އައިސް އަތުގައި ހިފާނެކަން ކަމަށެވެ. އަދި މި މައްސަލަތައް ކަމާ ބެހޭ މުއައްސަސާތަކުން ނުބަލާކަމަށް ވާނަމަ ވަރަށް އަވަހަށް އިތުރު މައުލޫމާތު ބޭރުވުމަކީ ވެސް އެކަށީގެންވާ ކަމެއް ކަމަށް އޭނާ ވިދާޅުވި އެވެ.\nފުލުހުން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު މެމްބަރު އިމްތިޔާޒް ފަހުމީ އާދަމް އާޒިމް، އެމްޑީ/އެމްޓީސީސީ ނެޝަނަލް އިންޓަގްރިޓީ ކޮމިޝަން\n3 ކޮމެންޓް, 20 ރިއެކްޝަންސް\n.މަހުލޫފެވެ.. މޮޔަ ނުގޮވާށެވެ\nއިދިކޮޅޭމެން ބޭނުންވާގޮތަށް ހުކުމް ކުރީމަ ބަރާބަރުވާނެ އަނިޔާވެރި ކޯޓުތައްވެސް އެހެން އޮފީސްތައްވެސް. މިމީހުން ބޭނުންވާގޮތްނުވާއިރަށް އެވީ އެންމެން ގޯސް. މުޅިގައުމު ހަލާކުކުރަންއުޅޭ ބައެއް. ފަނާކުރުވަނިވި ފިކުރު.\nއަހަރެންވެސް ތިޔަ ތަނަށް މައްސަލައެއް ހުށަހަޅައިގެން ދެދުވަހުން އެއްދުވަހު ގުޅާ އުނދަގޫ ކުރާތީ މައްސަލަ ނިންމައިދިން. އެކަމަކު އެކި ދުވަހު ދެނީ ތަފާތު ޖަވާބު. ދޭ ޖަވާބު ދިމައެއް ނުވޭ. މައްސަލަ ނިންމި ގޮތާއި މެދު ހިންހަމަ ނުޖެހޭނަމަ އަލުން މައްސަލަ ހުށަހަޅަން ބުނެގެން މައްސަލަ ހުށަހެޅުތާ އަންނަ އޮކްޓޯބަރު މަހަށް، އެެއް އަހަރު ފުރޭނެ. އަލުން މައްސަލަ ހުށަހެޅިތާ ގާތްގަނޑަކަށް 03 މަސްވެގެން ގުޅާލީމައި ބުނީ މައްސަލަ ދިރާސާ ކުރަމުންނޭ ދަނީ. އަހަރެން ހުށަހެޅީ ސިޔާސީ މައްސަލައެެއް ނޫ. މިއަށް ވުރެއް އެން.އައި.ސީ އެކްޓިވް ވާންވެއްޖެ. ފުލުހުންނާ ގުޅޭ މައްސަލަ ބަލަން އޮންނަ މުއައްސަސާއެއް މިހައި ސްޕީޑް ދައްވީމައި، ފުލުހުން ހަދާނީ ހަމަ ހަދާނެއެއްޗެއް. ތޮލާލު ކޮބައިތަ؟


Kandufalhaai faruthakakee jazeeraavanthakamuge vindhu: Himaayaiy kuran jehey | Mihaaru\nގާ ހުދުވުމުގެ މައްސަލަ ފަރުތަކަށް ކުރިމަތިވުމަކީ ބޮޑު ނުރަައްކަލެއް\nކަނޑުފަޅާއި ފަރުތަކަކީ ޖަޒީރާވަންތަކަމުގެ ވިންދު: ހިމާޔަތްކުރަން ޖެހޭ\n29 މާޗް 2017 - 08:39 11 comments\n"މުޅި އިންޑިޔާ ކަނޑުގެ މަސްވެރިކަމުގެ ނާސަރީ އަކީ ދިވެހިރާއްޖެ. މިހާރު ރާއްޖޭގެ އިރުމަތީ ބިތުގެ 80 ޕަސެންޓް ފަރުތައް ވަނީ މަރުވެފައި. މުޑަހަންޖަކަށް ވެގެން ތިލަތަކަށް ދާނެ ކޮރަކައްޔެއް މިހާރަކު ނެތް. މިޔަރު ފަދަ ބޮޑެތި މަސްތަކަށް އެކަމުގެ އަސަރު ކުރާނެ. މަސްވެރިކަން ނެތިދާނެ،" ރާއްޖޭގެ ކަނޑުފަޅުތަކުގެ ޙާލަތު، މަޝްހޫރު ޑައިވަރެއް ކަމަށްވާ، ހުސެން ރަޝީދު (ސެންޑި) ކިޔަައިދިނެވެ.\nދިވެހި ކަނޑުފަޅުތަކުގަައި އަތްފުނާ އެޅުމުގައި އުމުރު ދުވަސް ހޭދަކޮށްފައިވާ ސެންޑިއަކީ ދިވެހިރާއްޖޭގައި އެންމެ ތަޖުރިބާކާރު އެއް ޑައިވަރެވެ. ސެންޑި ދެކޭ ގޮތުގައި ރާއްޖޭގެ ކަނޑުފަޅުތަކަށާއި ފަރުތަކަށް އަންނަ އިއާދަނުކުރެވޭވަރުގެ ބޮޑެތި ބަދަލުތަކާ އެކު ކަނޑުތަކުގެ ދިރުން ގެއްލިދާނެ ކަމުގެ ބިރު މިހާރު އެބަ އޮތެވެ.\nމާލޭގައި ޑައިވް ސެންޓަރެއް ހިންގާ ޒުވާން ޑައިވަރު، އާދަމް އަޝްރަފްގެ ބަހަކީ ވެސް މިއެވެ. "ޤުދުރަތީ ކަންކަމުގެ އިތުރުން އަހަރެމެން ކުރާ ކަންކަމުގެ ސަބަބުން ފަރުތައް އަލުން ދިރުމަށް މިހާރު ވަނީ ވަރަށް ބޮޑަށް ހުރަސް އެޅިފައި" ކަމަށް އަޝްރަފް ބުންޏެވެ.\nދިވެހިރާއްޖޭ ފަރުތަކަކީ މުޅި ދުނިޔޭގެ ފަރުތަކުގެ ތިން ޕަސެންޓް ކަމަށް ވާއިރު މި ރާއްޖޭގެ ފަރުތަކަށް ވަމުން އަންނަ ގޮތުގެ ވާހަކަ ނުދައްކައި ހިމޭނުން ތިބެވޭކަށް ނެތެވެ. ރާއްޖޭގެ ދިރުމަކީ ރަށްތަކާއި، ކަނޑުފަޅާއި، ވަށައިގެންވާ 21،000 އަކަކިލޯމީޓަރުގެ މާސިންގާ ފަރުތަކެވެ. ޖަޒީރާވަންތަކަަމަކީ ރާއްޖެ ރަމްޒުކޮށްދޭ އެންމެ މުހިއްމު ސިފަ އެވެ. ދިވެހިރާއްޖޭގެ ފަރުތަކަަކީ ރަށްތަކުގެ ދިފާއީ ނިޒާމުގެ މައި ތަނބެވެ. އިޤްތިޞާދީ ގޮތުން އަގުނުކުރެވޭ ވަރުގެ މުހިއްމު ވަޞީލަތެކެވެ.\nކަނޑުފަޅާއި ފަރުތަކުގެ ދިރުމުގެ އަގު\nބ. އަތޮޅު ބަޔޮސްފިޔާ ރިޒާވަކަށް ހެދުމުގެ ކުރިން ރާއްޖޭގެ ތިމާވެށީގެ އިޤްތިޞާދީ ފައިދާތައް ހޯދުމަށް އައިޔޫސީއެން، އދ. ގެ އިދާރާތައް އަދި ދިވެހި ސަރުކާރު ގުޅިގެން 2011 ގައި ތައްޔާރުކޮށްފައިވާ ރިޕޯޓުން އެނގެނީ ކަނޑުފަޅާއި ފަރުތަކުގެ ދިރުމުން ލިބޭ ސީދާ އަދި ނުސީދާ ފައިދާއަށް ބަލައިފި ނަމަ އެއީ އިޤްތިޞާދީ ފައިދާގެ 90 ޕަސެންޓް ކަމެވެ.\nއިޤްތިޞާދަށް ލިބޭ ސީދާ ފައިދާއަށް ބަލައިފި ނަމަ އާބާދީގެ 71 ޕަސެންޓް މީހުންގެ ވަޒީފާ ގުޅިފައި ވަނީ ކަނޑުފަޅާއި ފަރުތަކުގެ ދިރުމާ އެވެ. ދައުލަތުގެ އާމްދަނީގެ 49 ޕަސެންޓާއި ރާއްޖެއަށް ވަން ބޭރު ފައިސާގެ 62 ޕަސެންޓް، 98 ޕަސެންޓްގެ އެކްސްޕޯޓާއި، ޤައުމީ އުފެއްދުންތެރިކަމުގެ 89 ޕަސެންޓް ވެސް ގުޅިފައިވަނީ ކަނޑުފަޅާއި ފަރުތަކުގެ ދިރުމާ އެވެ. އެހެންކަމުން މި ވަޞީލަތްތައް ހިމާޔަތްކޮށް ކުރެވެން ހުރި ކޮންމެ ކަމެއް ކުރުމަކީ ދިވެހި ކޮންމެ ރައްޔިތެއްގެ ޒިންމާއެކެވެ.\nދިވެހިރާއްޖޭ ފަރުތައް ވަނީ ކަންބޮޑުވާ މިންވަރަށް ހަލާކުވެފައި\nމިދިޔަ އަހަރު އާދަޔާ ޚިލާފަށް ހޫނު ގަދަވުމާ އެކު ރާއްޖޭގެ ފަރުތަކުގެ 60 ޕަސެންޓަށް ގާހުދުވުމުގެ މައްސަލަ ދިމާވި އެވެ. ފަރުތައް ދިރާސާކުރާ ބައިނަލްއަޤްވާމީ ޖަމްޢިއްޔާއިން ބުނިގޮތުގައި ބައެއް ސަރަޙައްދުތަކުގައި 90 ޕަސެންޓަށް ވުރެ ބޮޑަށް ފަރުތައް ހުދުވި އެވެ.\nދިވެހިރާއްޖޭގެ ފަރުތައް މިހާ ބޮޑު މިންވަރަށް މަރުވެގެން ދިއުމުގައި ފާއިތުވީ ދެ އަހަރުގެ ތެރޭގައި އާދަޔާ ޚިލާފަށް ހޫނުވުން ހިމެނެ އެވެ. ސެންޑި ބުނި ގޮތުގައި ފަރުތައް ހުދުވުމަށް ހޫނުވުން ހިމެނޭއިރު ޑްރެޖިން އާއި ބިން ހިއްކުން ވެސް އޭގެ 50 ޕަސެންޓް ހިއްސާކުރެ އެވެ.\nމީގެ ކުރިން މި މިންވަރަށް ފަރުތައް ހުދުވީ 1998 ވަނަ އަހަރު އެވެ. އެއަށް ފަހު މިވީ 18 ވަރަކަށް އަހަރުގެ ތެރޭގައި ރާއްޖޭގެ ފަރުތައް ވަރަށް ބޮޑަށް އަލުން ދިރުނެވެ. މިގޮތަށް ދިމާވުމަށް މެދުވެރިވި އެންމެ ބޮޑު ސަބަބެއް ކަމަށް ދިރާސާކުރާ ފަރާތްތަކުން ބުނަނީ ރާއްޖޭގެ ކަނޑުތަކުގެ ސާފުކަމެވެ. އެހެންނަމަވެސް މިހާރުގެ ހާލަތު ތަފާތެވެ. ރާއްޖޭގައި މިހާރު ކުރިއަށްދާ ޕްރޮޖެކްޓްތަކުގެ ސަބަބުން ކަނޑުފަޅުތައް ކިލަނބުވެ، ފަރުތައް އަލުން ދިރުމަށް ބޮޑެތި ގޮންޖެހުންތަކާ ވަނީ ކުރިމަތިވެފަ އެވެ.\nއަޑުއަޑީގެ ދިރުންތައް ނެތިއްޖެ ނަމަ އޭގެ ގެއްލުން ރާއްޖެ އަށް ވަރަށް ބޮޑު\nމާލޭގެ އެކި ސަރަޙައްދުތައް ހިއްކުމަށް ވެލި ނަގަނީ މަޝްހޫރު ޑައިވް ސައިޓުތަކާ ކައިރި ގިރާވަރު ސަރަޙައްދުންނެވެ. ތަރައްޤީގެ ނަމުގައި މިހާރު ކުރިއަށްދާ މަސައްކަތްތަކުގެ ސަބަބުން (އެނބޫދޫފަޅު، ހުޅުމާލެ، ޔޫތު ސިޓީ، ތިލަފުށި، އުތުރު ތިލަފަޅު، ކޮށްދިއްޕަރު ހިއްކުން) މަޝްހޫރު ޑައިވް ސައިޓުތައް ކަަމަށްވާ އެނބޫދޫ އެކްސްޕްރެސް، ވާދޫ ކޭވްސް، އެނބޫދޫ ކެންޔަން، ކުޑަހާ، މިހެންގޮސް ގާތްގަނޑަކަށް 40 އަށް ވުރެ ގިނަ ޑައިވް ސައިޓްތައް ވަނީ ވަރަށް ނާޒުކު ފައްތަރެއްގަ އެވެ. އަޝްރަފް ދެކޭ ގޮތުގައި ތަރައްޤީގެ މަޝްރޫޢުތައް ކުރިއަށްގެންދާންވާނީ ތިމާވެއްޓަށް ކުރާނެ އަސަރުތައް ބެލުމަށް ފަހު ފަޅުތަކަށާއި ފަރުތަކަށް އިއާދަނުކުރެވޭ ވަރުގެ ގެއްލުން ނުލިބޭނެ ގޮތަށެވެ. މިހާރު ކުރިމަތިވެފައިވާ ފަރު ހުދުވުމުގެ މައްސަލައާ އެކު މި މިންވަރަށް ފަޅުތައް ކިލަނބުވެ، ފަރުތައް ދިރުމަށް އަހަރެމެން ޖާގަ ނުދޭ ނަމަ ފަރުތަކުގެ ދިރުން އެއްކޮށް ނެތިދާނެ ކަމުގެ ބިރު އޮތް ކަމުގެ ކަންބޮޑުވުން އޭނާ ފާޅުކުރި އެވެ.\nމާޗް3ގައި އިނގިރޭސިވިލާތުގެ ގާޑިޔަންއަށް ސަރުކާރުގެ ވަޒީރުން ދީފައިވާ އިންޓަވިއުއިން މިހާރުގެ ސަރުކާރުން ދިވެހިރާއްޖެ ތަރައްޤީ ކުރުމަށް ވަކާލާތުކުރަނީ ރާއްޖޭގެ ޖަޒީރާވަންތަކަމަށް އުނިކަން ލިބޭ ގޮތައްކަން ހާމަވެ އެވެ. ކަނޑުފަޅާއި ފަރުތައް ފުނޑާލައިގެން، އެއްރޭ އެއްދުވާލުން ރަށްތައް އުފަންކުރުވައި އޮއިވަރަށް، ވަޔަށް، ދުނިޔޭގެ ތިމާވެއްޓަށް އަންނަ ބަދަލުތަކަށް ބެލުމެއް ނެތި "ބޭނުމީ ތަރައްޤީ"ގެ ވިސްނުމެވެ.\nތިމާވެށީގެ ގޮތުން މުހިއްމު ފަޅުތައް މިގޮތަށް ހިއްކަމުން ދިޔުމުން އަޅުގަނޑުމެން ހީވެސް ނުކުރާ ފަދަ ދެރަ ކަމަކާ ކުރިމަތިލާން ޖެހިދާނެ އެވެ. މިހާރުވެސް ދިވެހި މަސްވެރިންގެ އެންމެ ބޮޑީ މަސްވެރިކަމާ އެންވެރިކަން ނެތިގޮސްފައިވާކަމުގެ ޝަކުވާ އެވެ. އަދި މަސް ހޯދުމަށް ކުރާ ދަތުރުތައް ދިގުވުމާއި، އޮއިވަރަށާއި ވިއްސާރައަށް ބަދަލުއައިސް އެކަމުގެ އަސަރު މަސްވެރިކަމަށް ކުރާ ކަމުގެ ޝަކުވާ އެވެ.\n"މާސް ޓުއަރިޒަމް" ފަދަ ޗާލު ނަންތައް ދީގެން ކަންކަން ކުރުމަކީ އަދި ތަރައްޤީއެއް ނޫނެވެ. ދުނިޔޭގެ މޫސުމަށް އަންނަ ބަދަލުތަކުގެ އަސަރު އެންމެ ބޮޑަށް ފޯރާނެ ދިވެހިރާއްޖެ ވީހިނދު، ތިމާވެއްޓާ ބީރަށްޓެހި މީގެ އެތައް ސަތޭކަ އަހަރުގެ ކުރީގެ ބޯދާ ވިސްނުމެވެ. މިކަން އަޅުގަނޑުމެން ހުއްޓުވަން ޖެހޭނެ އެވެ.\nއިތުރު ލިޔުންތައް ތިމާވެށި ބިން ހިއްކުން ޓޫރިޒަމް ފަރުތައް ކޮލަމް\nސޯނޫ: ރީތި ރާއްޖެ ޕްލާސްޓިކުން ތަޣައްޔަރުވިޔަ ނުދީ!


Akshay Aai Eku Shah Film Nukulhenee Keehvekan Engey Tha? - Vaguthu\nއަކްޝޭ އާއެކު ޝާހު ފިލުމު ނުކުޅެނީ ކީއްވެކަން އެނގޭތަ؟\nބޮލީވުޑުގެ ކިންގް ޚާން ޝާހުރުކް ޚާނާއި ބޮލީވުޑުގެ ކިލާޅީ އަކްޝޭ ކުމާރު މިހާރު ފިލުމުތަކުން އެކުގައި ނުފެންނަނީ ކީއްވެކަން ޝާހުރުކް ޚާން ބުނެފިއެވެ.\nނަވާރަ ސަތޭކަ ނުވަދިހަ ހަތް ވަނަ އަހަރު އަކްޝޭއާއި ޝާހުއާއި މާދޫރީ އަދި ކަރިޝްމާ އެކުގައި ފެނިގެން ދިޔަ ފިލުމު ''ދިލް ތޮ ޕާގަލް ހޭ'' އަށް ފަހު މި ދެ ފަންނާނުން އެކުގައި މަސައްކަތް ކޮށްފައެއް ނުވެއެވެ.\nނަމަވެސް ޝާހުރުކް ޚާންގެ އޯމް ޝާންތި އޯމްގައި އަކްޝޭގެ ހާއްސަ ފެނިލުމެއް ވެއެވެ. ހަމައެގޮތަށް އަކްޝޭގެ ހެއި ބޭބީ ފިލުމުގައި ހާއްސަ ފެނިލުމަކުން ޝާހު ފެނިފައިވެއެވެ. އޭގެފަހުން މި ދެ ފަންނާނުން އެކުގައި ފިލުމަކުން ފެނިފައެއް ނުވެއެވެ.\nމީގެ އަހަރުތަކެއް ކުރިން ޝާހުރުކް ޚާން ދިން އިންޓަވިއުއެއްގައި އޭނާއާއި އަކްޝޭ އެކުގައި މަސައްކަތް ނުކުރަނީ ކީއްވެކަން ވަނީ ހާމަކޮށްފައެވެ.\n''އަކްޝޭ ހޭލާހާ އަވަހަށް އަހަރެން ހެއެއް ނުލަން. އަހަރެން ނިދަން އޮށޯންނަނީ އަކްޝޭ ހޭލާ ގަޑީގައި. އަކްޝޭގެ ދުވަސް ވަރަށް ފަތިހާ ފަށާނެ. އަހަރެން މަސައްކަތް ފަށާ ގަޑިއަކީ އަކްޝޭ މަސައްކަތް ނިންމާލާ ގެއަށް ދާ ގަޑި. އެހެންކަމުން އަކްޝޭއަށް ގިނަ މަސައްކަތް ކުރެވޭނެ. އަހަރެންނަކީ އެއާއި ޚިލާފު މީހެއް. އަހަރެންހެން ރޭގަނޑަށް ޝޫޓް ކުރަން ބޭނުންވާ މީހުން ވަރަށް މަދުވާނެ'' ޝާހު ބުނެފައިވެއެވެ.\nދެމީހުން އެކުގައި ފިލުމެއް ކުޅޭނަމަ އެކަކު އަނެކަކާއި ދިމާނުވާނެ ކަމަށް ވެސް ޝާހު ބުނެފައިވެއެވެ. އެކަކު އަންނައިރު އަނެކަކު ހުންނާނީ ދާންވެފައި ކަަމަށް ވެސް ފާހަގަ ކޮށްފައިވެއެވެ. ނަމަވެސް އަކްޝޭއާއި އެކު ފިލުމެއްގައި މަސައްކަތް ކޮށްލުމަކީ ވަރަށް މަޖާ ކަމެއްކަމަށް ވެސް ޝާހުރުކް ޚާން ބުނެފައިވެއެވެ.\nއަކްޝޭއާއެކު ފިލުމެއްގައި މަސައްކަތް ކުރަން ބޭނުން ނަމަވެސް އެކަން ނުވަނީ ދެމީހުންގެ ވަގުތު ދިމާނުވާތީ ކަމަށް ޝާހު ބުނެފައިވެއެވެ.\nޝާހުރުކް ޚާންގެ ޕާޓީއެއްގައި ޑްރަގު ބޭނުންކުރި މައްސަލައެއް


Jaluge haalathu kurin maa rangalhu kamah bunumun idhikolhah faadu kiyanee\nޕީޕީއެމްގެ ރައީސް އަދި ކުރީގެ ރައީސް ޔާމީން އަދި ޕީއެންސީގެ ރައީސް އަބްދުއްރަހީމް -- ފޮޓޯ: ދަ އެޑިޝަން\n22 ޖޫން 20192ކޮމެންޓް\nޖަލުގެ ހާލަތު ކުރިން މާ ރަނގަޅު ކަމަށް ބުނުމުން އިދިކޮޅަށް ފާޑުކިޔަނީ\nމިދިޔަ ބުރާސްފަތި ދުވަހު މާފުށީ ޖަލުގައި ހިނގި ހަމަނުޖެހުންތަކާއި ގުޅިގެން އެކި މީހުން ސޯޝަލް މީޑިއާގައި އަންނަނީ ތަފާތު އެކި ވާހަކަތައް ދައްކަމުންނެވެ. ބައެއް ފަރާތްތަކުން އެކަން ވީ އެންމެ އަވަަހަކަށް ބަލައި، ފިޔަވަޅު އަޅަންޖެހޭ ފަރާތްތަކަށް ފިޔަވަޅު އެޅުމަށް ގޮވާލަމުންދާއިރު އަނެއްބައި ފަރާތްތަކުން އަންނަނީ އެކަމުގައި ސަރުކާރުން އަވަސް ފިޔަވަޅުތަކެއް އަޅާފައިވާތީ ސަރުކާރަށް ތަޢުރީފު ވެސް ކޮށްފައެވެ.\nމިހާރުގެ އިދިކޮޅު ޕާޓީއަކީ ޕީޕީއެމްއާ ޕީޕީއެމްގެ ތެރެއިން އުފެދުނު ޕީއެންސީއެވެ. މާފުށީ ޖަލުގައި ހިނގާދިޔަ ހަމަނުޖެހުންތަކާއި ގުޅިގެން އެ ދެޕާޓީން ވެސް ވަނީ އެކަން ކުށްވެރިކޮށް ސަރުކާރު ފެއިލްވެއްޖެ ކަމަށް ބުނެ ނޫސްބަޔާނެއް ނެރެފައެވެ. މި ނޫސްބަޔާނުގައި ޖަލުތަކުގެ ޙާލަތު ކުރިއަށްވުރެ ގޯސްކަމާއި ޖަލުތައް ބަލަހައްޓަން ރަނގަޅު މީހުން ނެތި އެތަނުގައި އެކްޓިވިސްޓުން ތިބޭ ކަމަށް ވަނީ ބުނެފައެވެ. އަދި ކުރީގެ ރައީސް ޢަބްދުﷲ ޔާމީންގެ ސަރުކާރުގައި ކަން ކޮށްފައި ހުރި ގޮތުގެ ވާހަކަތައް ވެސް ނޫސްބަޔާނުގައި ވަނީ ބުނެފައެވެ.\nކޮންމެއަކަސް މި ދެޕާޓީން ނެރުނު ނޫސްބަޔާނުގައި ސަރުކާރަށް ފާޑު ކިޔާފައިވާއިރު މި ޕާޓީތަކުން ނެރުނު ނޫސްބަޔާނަށް ފާޑުކިޔާ ޢާއްމު ރައްޔިތުން މާ ގިނަވެއްޖެއެވެ. ސޯޝަލް މީޑިއާގައި މި ދެޕާޓީއަށް ފާޑުކިޔާފައި ބައެއް މީހުން އަންނަނީ މި ސަރުކާރަށް ތަޢުރީފު ކުރަމުންނެވެ. ސަބަބަކީ މިއީ ކުރީގެ ރައީސް ޔާމީންގެ ސަރުކާރުން ހިނގި ކަމެއް ނަމަ ތިންބާރުންކުރެ އެއްވެސް ބާރަކުން މިކަމުގައި ވެގެން އުޅޭ ގޮތެއް ނޭނގޭނެތީއެވެ. އޭރު ކަންކަން ކޮށްފައި ވަނީ މުޅިންވެސް ރައްޔިތުންނަށް ސިއްރުންނެވެ. އެހެންކަމުން ރައްޔިތުންނަށް މިކަމުގައިވެސް ޝައްކު ކުރެވޭނީ ހަމަ އެބީދައިންނެވެ.\nސޯޝަލް މިޑިއާގައި އެ ދެޕާޓީން ނެރުނު ނޫސްބަޔާނަށް ފާޑުކިޔާ ފަރާތްތަކުން ބުނެފައިވަނީ ދެން އެމްޑީޕީގެ މި ވެރިކަން ނުވެއްޓޭނެ ކަމަށާއި ސަރުކާރުން މިކަމުގައިވެސް ޢަމަލު ކުރި ގޮތުން "ލައްކަ އަސަރު" އެދެޕާޓީއަށް ކޮށްފި ކަމަށެވެ. ބައެއް ފަރާތްތަކުން ޖަލަށް އެކްޓިވިސްޓުން ލީ ޕީޕީއެމްގެ ސަރުކާރުގައިތޯ ވަނީ ސުވާލު ކޮށްފައެވެ. ބައެއް ފަރާތްތަކުން ވަނީ ރައީސް ޔާމީންގެ ވެރިކަމުގައި ޖަލުގައި މަރުވި ގައިދީންގެ ވާހަކަތައް ދައްކާފައެވެ. އަދި އެއީ އެކްޓިވިސްޓުން ބަހައްޓައިގެން ހިނގާދިޔަ ކަމެއްތޯވެސް ވަނީ ސުވާލު ކޮށްފައެވެ. އެހެން މީހަކު ކޮށްފައިވާ ޓްވީޓެއްގައި ވަނީ ޔާމީންގެ ސަރުކާރުގައި ޖަލުގައި މަރުވި މީހުންގެ މައްސަލަތައް ބަލަން ޖެހޭނެ ކަމަށާއި އެކަން ނުބަލާ ދޫކޮށްގެން ނުވާނެ ކަމަށެވެ.\nބައެއް ފަރާތްތަކުން މާފުށި ޖަލުގައި ހިނގާދިޔަ ހަމަނުޖެހުންތަކަކީ ސިޔާސީ ފަރާތްތަކަކުން ކުރާ ކަމެއްގެ ގޮތުގައި ވަނީ ސިފަކޮށްފައެވެ. އެގޮތުން އެކަމަކީ ސީދާ ކުރީގެ ރައީސް ޔާމީން އިސްވެ ހުންވައިގެން ކުރާ ކަމެއް ކަމަށްވެސް އަންނަނީ ބުނަމުންނެވެ. ޖަލުތަކުގައި އަނިޔާ ކުރުމުގެ ސަގާފަތެއް އަނެއްކާވެސް އަށަގެންފައިވާ ކަމަށް ޕީޕީއެމްގެ ބަޔާނުގައި ބުނެފައިވާއިރު އެފަދަ ކަމެއް ޖަލުގައި ކުރަމުންދާ ވާހަކަ (އަނިޔާ ކުރަމުންދާ ވާހަކަ) ޕީޕީއެމްއިން ދައްކަން ލަދު ގަންނަން ޖެހޭނެ ކަމަށްވެސް ބައެއް މީހުން ވަނީ ޓްވިޓާގައި ބުނެފައެވެ.\nރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިޙުގެ ސަރުކާރުން މިކަމުގައި އެޅުއްވި އަވަސް ފިޔަވަޅުތަކަށް ތަޢުރީފު ކުރަމުން މީހަކު ކޮށްފައި އިން ޓްވީޓެއްގައި ބުނެފައިވަނީ ކުރީ ސަރުކާރުން އެފަދަ ކަމެއް ހިނގުމާއި އެކުގައި ފުރަތަމަވެސް ކުރަނީ ސިއްރު ކަމަށެވެ. އަދި އެއަށްފަހު އެކަމުގައި ބައިވެރި ފަރާތްތަކަށް ދެނީ ޕްރޮމޯޝަން ކަމަށް ވަނީ ބުނެފައެވެ.\nބައެއް ފަރާތްތަކުން ވަނީ ޕީޕީއެމްގެ އިސް ފަރާތްތައް ޓްވިޓާގައި ޓެގުކޮށްވެސް އެމީހުންގެ ޝުޢޫރު ފާޅުކޮށްފައެވެ. އެގޮތުން ޕީއެންސީގެ ރައީސް އަބްދުއްރަހީމް ޢަބްދުﷲ ޓެގުކޮށް މީހަކު ކޮށްފައިވާ ޓްވީޓެއްގައި ބުނީ ޖަލުތަކުގެ ވާހަކަތައް ދައްކަން އަބްދުއްރަހީމްމެން ފަދަ ބޭފުޅުން ރީއްޗެއް ނޫން ކަމަށެވެ. އެއީ ޕީޕީއެމްގެ ސަރުކާރަކީ އެތައް ބަޔަކު ގަދަ ކަމުން ޖަލަށްލާ އަނިޔާކޮށް އެމީހުންނަށް ބޭސްފަރުވާ ދިނުމުންވެސް މަޙްރޫމް ކޮށްފައިވާ ސަރުކާރަކަށް ވާތީ ކަމަށެވެ.\nކޮންމެއަކަސް އެތައް ބަޔަކު އަންނަނީ ޕީޕީއެމްއާ ޕީއެންސީ ނެރުނު ބަޔާންތަކަށް ފާޑުކިޔާ އެއަށް ރައްދު ދެމުންނެވެ. ބައެއް ފަރާތްތަކުން ބުނަމުން ދަނީ ކުށެއް ނެތް އެތައް ރައްޔިތުންތަކެއް "ވާނުވާ" ޖަހާފައި ބެހެއްޓުމުގެ ސަގާފަތް މި ރާއްޖޭގައި އަށަގެންނެވީވެސް ޕީޕީއެމްގެ ސަރުކާރުން ކަމަށެވެ.\nޖަލުބެލެހެއްޓުން ޔާމީނާ ހަވާލުކުރޭ... ޕާޓޭ ގުރޫޕް ގޮވައިގެން އެތާ ތާސްކުޅެން ފޮނުވާލާ\nޢަދުރޭ ޕީޕީއެމްގެ އެކުޓިވިސްޓު ތިބީ އެތާ އެމްޑީޕީގެ އެކުޓިވިސްޓުނެއްނޫން އެތާ އެތިބީ އަދިވެސް ބުރޯޑު ކާސްޓު ކޮމިސަންގަ 43000ރފ މުސާރަ ނަގައިންގެ އެތިބީ އަދިވެސް ޕީޕީއެމް އެކުޓިވިސްޓުން ތީސޯޓުގުއި އަދުރޭ


Lanka Noon Ehen Gaumu Thakah Cargo Boat Fonuvumah Gonjehun Thakeh Ebahuri - Sarukaaru - Vaguthu\nލަންކާ ނޫން އެހެން ޤައުމުތަކަށް ކާގޯބޯޓް ފޮނުވުމަށް ގޮންޖެހުންތަކެއް އެބަހުރި - ސަރުކާރު\n11 މަސް ކުރިން ( އޭޕްރީލް 4, 2020 )\nލަންކާ ނޫން އެހެން ޤައުމުތަކަށް ކާގޯ ބޯޓުގައި ތަކެތި ނުގެންދެވެނީ އެތަކެތި ފޯރުކޮށްދިނުމުގައި ދަތިތަކެއް ހުރުމުންކަމަށް ކޮވިޑް19އިގެ މައުލޫމާތު ދިނުމަށް ސަރުކާރުން ކަނޑައަޅާފައިވާ ރައީސް އޮފީހުގެ އަންޑަރ ސެކެޓްރީ މަބްރޫކް އަޒީޒް ވިދާޅުވެއްޖެއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ، ލަންކާ ފިޔަވާ ދިވެހިން ތިބި އިތުރު ތަންތަނަށް ވެސް ތަކެތި ގެންދަން މޯލްޑިވިއަން އިން އޮތީ ތައްޔާރަށް ކަމަށާ މޯލްޑިވިއަން މެދުވެރިކޮށް އެ އިންތިޒާމުތައް ހަމަޖެހިފައިވާ ކަމަށެވެ.\n"ކާގޯ ފްލައިޓްތަކުން އެއްޗެހި ގެންގޮސް ދިނުމުގައި އަޅުގަނޑުމެންނަށް ދައްޗެއް ނުވޭ. އެކަން ކުރެވޭނެ ގޮތް އަޅުގަނޑުމެންނަށް އެބަ އޮތް މޯލްޑިވިއަން އާއި އެކީގައި. ދެން އެހެން ޤައުމުތަކުގައި އެ އިންތިޒާމް ކުރާނެ ގޮތުގައި އުނދަނގުލެއް ހުރީމަ، އެއެއް މި ހޯދަނީ ކިހިނެތްތޯ ހެދޭނެ." މަބްރޫކް ވިދާޅުވިއެވެ.\nމަބްރޫކް އިތުރަށް ވިދާޅުވީ ލަންކާގައި ދިވެހިން ދިރިއުޅޭ ތަންތަން ފަސޭހަކަމާއި އެކު އެނގޭ ކަމަށާ، އެ ރައްޔިތުންނަށް ތަކެތި ފޯރުކޮށްދިނުމުގައި ދައްޗެއް ނެތްކަމަށެވެ.\n"ލަންކާގައި ފަސޭހަ ގައުމެއް ގޮތަށް އެއްޗެހި ޑިސްޓްރިބިއުޓްކުރުމަށް. ތަންކޮޅެް ފަސޭހަ އިންޑިއާ އާއި އަޅުގަނޑުމެން އަޅުވާކިޔާ އިރު، މިސާލަކަށް އިންޑިއާގައި ވެއްޖެއްޔާ އެގައުމުގެ ލޮކްޑައުންގެ ހާލަތުވެސް ތަފާތު. އަނެއްކާ މީހުން ތިބި ހިސާބުތައް ވެސް ދުރު. ދެން ކިިނެތްތޯ ފޮނުވަދޭނީ އަޅުގަނޑުމެން މިހާރު މި ހޯދާ ކަމަކީ. އެކަން ކުރެވުނީމަ، އިރާދަކުރެއްވިއްޔާ ހަމަ އިންޑިއާއަށް ވެސް މެލޭޝިއާއަށް ވެސް އެހެންގައުމުތަކަށްވެސް މިކަން ކުރެވޭނެ." އޭނާ ވިދާޅުވިއެވެ.\nރާއްޖޭގެ އެއްވެސް ރައްޔިތަކު ބޭރުގައި ހާލުގައި ޖެހެން ދޫކޮށްނުލާނެ ކަމަށް މަބްރޫކް ވަނީ މީގެ ކުރިން ވިދާޅުވެފައެވެ.\nލަންކާ އަށް ދާ ކާގޯ ފްލައިޓްގައި ލަންކާގައި ތިބި ދިވެހިންނަށް ތަކެތި ފޮނުވުމަށް ފުރުސަތު ހުޅުވާލާފައި ވާއިރު، އެ ފުރުސަތު ދެނީ ނަންނޯޓު ކުރި ތަރުތީބުންނެވެ.\nއަދި އާއިލާއަކަށް 15 ކިލޯގެ ތަކެތި ފޮނުވުމަށް ވަނީ ފުރުސަތު ދީފައެވެ.\nމިހާރު އެބަވިސްނޭ މިނިވަން ކޮންމެ ގައުމެއްގައި ކޮންމެހެން ހުންނަން ޖެހޭނެ ބައެއް އެސެޓްތައް. ގައުމީ އެއާލައިނަކާއި ޝިޕިންގ ލައިނަކާއި ތެޔޮއުފުލޭނެ ބޯޓެއް. އޭރުން އެހެން ގައުމަކުން ކުއްޔަށް މިއިން އެއްޗެއް ނުލިބޭ ދަނޑިވަޅުތަކުގައިވެސް އެގައުމެއްގެ ރައްޔިތުންނަށް ބޭނުންވާ ކަންކަން ކޮށްލެވޭނެ. މިދަނޑިވަޅުގައި ސަރުކާރުން ހުއްޓާނުލާ ގެންދަންވީ ބިން ބޮޑުކުރުމުގެ މަޝްރޫޢު. ސަބަބަކީ ތެޔޮވެސް އަގުހެޔޮ އަދި މީހުން މަސްހުނިވުންވެސް މަދުމަަސައްކަތަކަށް ވާތީ.


Afghanistan gai America in mikuranee kon kameh?\nއަފްޣާނިސްތާނުގައި އެމެރިކާއިން މިކުރީ ކޮންކަމެއް؟\n- 1 week ago0- އައްޝައިޚް މުޙައްމަދު ސިނާން\n1989 ވަނަ އަހަރުގެ ފެބްރުއަރީ މަހުގެ 15 ވަނަ ދުވަހެވެ. އެއީ އޭގެ ގާތްގަނޑަށް 10 އަހަރުކުރިން، 1979 ވަނަ އަހަރުގެ ޑިސެމްބަރުމަހުގެ 25 ވަނަ ދުވަހު އަފްޣާނިސްތާނުގެ ބިމަށް އަރައިގަތް ސޯވިއެޓް ޔޫނިއަންގެ ސިފައިން ހިތި ބައްޔަކުން ބަލިވެ، އެ ޤައުމު ދޫކޮށް ފައިބައިގެން ދިޔަ ދުވަހެވެ. ސޯވިއެޓް ޔޫނިއަންގެ 15 ހާހެއްހާ ސިފައިން މަރުވިއެވެ. އެ ހަނގުރާމައިން ލިބުނު މާއްދީ ގެއްލުންތަކުން އަރައިނުގަނެވިއުޅެނިކޮށް 1991 ވަނަ އަހަރު ސޯވިއެޓް ޔޫނިއަން ރޫޅިގެން ދިޔައެވެ. އޭގެފަހުގައި، އެމެރިކާ އިސްވެ އޮވެ، އަފްޣާނިސްތާނުގެ ކަންކަން ރަނގަޅުކުރުމުގެ ނަމުގައި މަސައްކަތްތަކެއް ކުރިއެވެ. އެހެންނަމަވެސް، ޤައުމަށް ހަމަޖެހުމެއް ނުލިބި، ދާޚިލީ ހަނގުރާމައެއްގެ ތެރެއަށް އަފްޣާނިސްތާން ވެއްޓިގެން ދިޔައެވެ. ޤައުމުގެ ހަމަޖެހުން ގެއްލި، ކޮރަޕްޝަނާއި މި ނޫންވެސް ފަސާދަތައް ފެތުރި ޢާއްމުވެގެން ދިޔައެވެ.\nމި އަނދަވަޅުން ޤައުމު ނެގެހެއްޓުމަށްޓަކައި، 1994 ވަނަ އަހަރު މުއްލާ މުޙައްމަދު ޢުމަރާއި އޭނާގެ ބައެއް ދަރިވަރުންނާއެކު ޠާލިބާން ގެ ނަމުގައި ޖަމާޢަތެއް ވުޖޫދަށް ގެނައެވެ. އިސާހިތަކު، މި ޖަމާޢަތުގެ މީހުންގެ ޢަދަދު ގިނަވެ، ބާރުގަދަވެގެން ދިޔައެވެ. އަދި 1996 ވަނަ އަހަރު ހަނގުރާމަވެރި އެކި ޖަމާޢަތްތަކުގެ މެދުގައި ވާންއުޅުނު ޞުލްޙައިގެ އެއްބަސްވުން ނާކާމިޔާބުވެގެން ދިޔައެވެ. އަދި އެ އަހަރުގެ ސެޕްޓެމްބަރުމަހު އަފްޣާނިސްތާނުގެ ވެރިރަށް ކާބުލް އާއި އެނޫންވެސް އެކި ހިސާބުތައް ޠާލިބާނުންގެ ބާރުގެދަށަށް ގެނެސް، ޠާލިބާނުންގެ ވެރިކަމެއް ޤާއިމުކުރިއެވެ. ސޯވިއެޓް ޔޫނިއަންއާ ދެކޮޅަށް ހަނގުރާމަކުރުމަށްޓަކައި އިސްލާމީ އެކި ޤައުމުތަކުން އަފްޣާނިސްތާނަށް ދަތުރުކުރި މުޖާހިދުންގެ ތެރެއިން ބައެއް މުޖާހިދުން އެބައިމީހުންގެ ޤައުމުތަކަށް އަނބުރާ ދިޔައެވެ. އަދި ބޮސްނިއާއި، ޗެޗްނިޔާފަދަ މުސްލިމް ޤައުމުތަކުގައި ހަނގުރާމަ ކުރެވެމުންދާތީ އެ ޤައުމުތަކަށް ދަތުރުކުރިއެވެ. އަދި އަނެއްބައި މުޖާހިދުން އަފްޣާނިސްތާނުގައި މަޑުކުރިއެވެ. އަފްޣާނިސްތާނުގައި މަޑުކުރި ފަރާތްތަކަށް ޠާލިބާނުން ޙިމާޔަތްތެރިކަން ދިނެވެ.\nޠާލިބާނުންގެ ވެރިކަމަކީ އެމެރިކާ ރުހޭ ވެރިކަމެއްކަމުގައެއް ނުވިއެވެ. ދޭތެރެ ދޭތެރެއިން އަފްޣާނިސްތާނުގެ ސަރަހައްދުތަކަށް ވައިގެ ހަމަލާތައް ދެމުން ގެންދިޔައެވެ. ބަހަނާއެއްކަމުގައި ދައްކަމުން ގެންދިޔައީ "އަލްޤައިދާ" ޖަމާޢަތުގެ ހަނގުރާމަވެރިންނަށް ހިމާޔަތް ދޭ ދިނުމެވެ.\nކޮންމެއަކަސް، 2001 ވަނަ އަހަރުގެ ސެޕްޓެމްބަރު މަހުގެ 11 ވީ އަންގާރަ ދުވަހެވެ. އެމެރިކާގެ4މަތިންދާ ބޯޓެއް ހައިޖެކުކޮށް، 110 ބުރީގެ ވަރުގަދަ ވޯލްޑް ޓްރޭޑް ސެންޓަރުގެ ދެ ޓަވަރަށާއި، ދުނިޔޭގައި އެވަރެއްނެތްކަމަށް އަމިއްލައަށް ދަޢުވާކުރާ އެމެރިކާގެ ޖާސޫސީ އިދާރާ ޕެންޓެގަންގެ ހުޅަނގު ބިތަށް ހަމަލާދިނެވެ.4ވަނަ ފުލައިޓް ވަނީ ވެއްޓިފައެވެ. މި ބިޔަ ބޮޑު، ރޭވުންތެރި ހާދިސާ ހިނގިތާ މާ ގިނައިރެއް ނުވެއެވެ. އިތުރު ތަޙްޤީޤުތަކަކާނުލައި، މި ހާދިސާގެ ޒިންމާވާ ފަރާތަކީ އަލްޤަޢިދާ ޖަމާޢަތްކަމުގައި އޭރު އެމެރިކާގައި ރައީސްކަންކުރި ޖޯޖް ޑަބްލިޔު ބުޝް އިޢުލާނުކުރިއެވެ. އަދި އަލްޤަޢިދާގެ އިސްވެރިން އެމެރިކާއާ ޙަވާލުކުރުމަށް ޠާލިބާނުންނަށް މުހުލަތުދިނެވެ. އެހެންމަވެސް، ޠާލިބާނުން އަންގަމުންދިޔައީ އަލްޤަޢިދާ ޖަމާޢަތުގެ މީހުން ހިންގި ކަމެއްކަމަށް ސާބިތުކޮށްދޭނެ ހެކި ބަޔާންކޮށްދިނުމަށެވެ. އެމެރިކާއަށް އެކަމުގެ ހެއްކެއް ނުދެއްކުނެވެ. އަދި އެ ޙާދިސާއަކީ ޖާސޫސީ އިދާރާތަކުން ހިންގިކަމެއް ކަމަށް އަދިއަދަށްދާންވެސް ވަރަށް ގިނަ ބަޔަކު ތުހުމަތުކުރެއެވެ. އަދި އެފަދަ ރޭވުންތެރި، ބޮޑު ހަމަލާއެއް ދިނުމުގެ ޤާބިލުކަން އަލްޤަޢިދާއަށް ލިބިގެންވޭތޯ މިއީވެސް ގިނަބަޔަކު އަދިވެސް ކުރަމުންދާ ސުވާލުތަކެކެވެ. އޭގެފަހުގައި ޢިރާޤަށް އެރުމާއި، ސަޢޫދީ ޢަރަބިއްޔާއަށް ދޭތެރެދޭތެރެއިން ފިއްތުންތައް ކުރިމަތިކޮށް، ބިރުދެއްކުމަށްޓަކައި އަދިއަދަށްދާންދެންވެސް މި ޙާދިސާ ބޭނުންކުރެއެވެ.\nއިސާހިތަކު، ޓެރަރިޒަމާދެކޮޅަށް ހަނގުރާމަކުރުމުގެ ނަމުގައި އެމެރިކާއާއި ނޭޓޯގެ ޤައުމުތަކާއެކު ޖެހިގެން އައި އޮކްޓޯބަރުމަހުގެ7ވަނަ ދުވަހު ޠާލިބާނުންނަށް ވައިގެ ހަމަލާތައް ދޭން ފެށިއެވެ. އަދިފަހުން، އެއްގަމުމަގުން އެރިއެވެ. ވައިގެ މަގުންދޭ ހަމަލާތަކުން ޢާއްމުންނަށް ގެއްލުންވުމާއި، ގެރިއްލާ ހަނގުރާމައަކަށް އެމެރިކާއާއި އެމެރިކާގެ ބައިވެރިން ވެއްދުމުގެގޮތުން ޠާލިބާނުން ފަރުބަދަތަކުގެ ތެރެއަށް ފޭދިގެން ދިޔައެވެ. 2003 ވަނަ އަހަރުގެ މެއި 1 ވަނަ ދުވަހު، ހަނގުރާމަ ކާމިޔާބުވެއްޖެކަމަށް އެމެރިކާއިން އިޢުލާނުކުރިއެވެ. އަދި ހަމަ އެ އަހަރުގެ މާރޗު 20 ވަނަ ދުވަހުވަނީ ގެއްލުންދެނިވި ހަތިޔާރުތައް އިރާޤުގައި ހުރިކަމަށް ތުހުމަތުކޮށް، އެ ޤައުމަށްވެސް އަރައިގެންފައެވެ. އަދިއަދަށް ދާންދެންވެސް އެފަދަ ހަތިޔާރެއް އިރާޤުން ފެނިފައެއްނުވެއެވެ.\nކޮންމެއަކަސް، ނޭޓޯއާއި ބައިނަލްއަޤްވާމީ ސަލާމާތުގެ ލަޝްކަރުތައް އެކުލެވިފައިވާ ޤައުމުތަކުން އަފްޣާނިސްތާނަށް ސިފައިން ފޮނުވަމުން ގެންދިޔައެވެ. މިގޮތުން، ނޭޓޯގެ 28 ޤައުމަކުންނާއި، އެނޫންވެސް ޤައުމުތަކާއެކު މުޅިއެކު 42 ޤައުމަކުން އަފްޣާނިސްތާނަށް ސިފައިން ފޮނުވިއެވެ. 2011 ވަނަ އަހަރު އެއްލައްކަ ދިހަ ހާސް ބޭރު ޤައުމުތަކުގެ ސިފައިން އަފްޣާނިސްތާނުގައި ތިއްބެވެ.\nމި އަހަރުގެ އޭޕްރިލް 14 ވީ ބުދަދުވަހު، އެމެރިކާގެ މިހާރުގެ ރައީސް ޖޯ ބައިޑެން ވަނީ ވޯލްޑް ޓްރޭޑް ސެންޓަރަށް ހަމަލާދިންތާ 20 އަހަރުވުމުގެ ކުރިން އެމެރިކާގެ ހުރިހާ ސިފައިން އަފްޣާނިސްތާނުން ބާލާނެކަމަށް ވަޢުދުވެފައެވެ. އަދި އޮގަސްޓް މަސް ނިމުމުގެ ކުރިން ހުރިހާ ސިފައިން ބޭލުމަށް ވަނީ ތާވަލުކޮށްފައެވެ. މި ނިންމުމާއެކު، އަފްޣާނިސްތާނަށް އެމެރިކާއިން ގަދަކަމުން އަރައިގަތް މަޤްޞަދު ޙާޞިލުވެއްޖެތޯއާއި، އަލުން ޠާލިބާނުން ވެރިކަމަށް ނާންނާނެކަމުގެ ކިހާ ޔަޤީންކަމެއް އޮތްތޯ ސުވާލުތައް ކުރިމަތިކުރަން ފެށިއެވެ. މިގޮތުން ޖުލައިމަހުގެ ތެރޭގައި އެމެރިކާގެ ރައީސް ވަނީ ބޮޑާކަމާއެކު ޠާލިބާނުންނަށް ދެން ނާދެވޭނެކަމުގެ ޔަޤީންކަން ދީފައެވެ. އަދި ހަނގުރާމަކުރާނެ އަފްޣާން ސިފައިން ތަމްރީނުކޮށްފައިވާކަމަށް ބުނަމުން ދިޔައެވެ. އަދި އަފްޣާން ސިފައިންގެ އަތުގައި ހުންނާނީ އެންމެ ޒަމާނީ ހަތިޔާރުކަމަށާއި އަފްޣާނިސްތާން ރައްކާތެރިކުރުމުގެ ފުރިހަމަ ޤާބިލުކަން އެމީހުންގެ ކިބައިގައި ހުންނާނެކަމަށް ބުންޏެވެ.\nކަންވެގެންދިޔައީ ހީކުރިގޮތަކަށް ނޫނެވެ. އެތައް އަހަރެއްވަންދެން ހަނގުރާމަކޮށް ބަލިކުރި ޠާލިބާނުން އިސާހިތަކު އަފްޣާނިސްތާނުގެ ބޮޑެތި ރަށްތަކާއި ސަހަރުތައް ހިފަމުން އައީ ފަސޭހަކަމާއެކުގައެވެ. ގިނަ ހިސާބުތަކުގައި އެއްވެސް ހަމަލާއެއް ބަދަލުކުރުމެއް ނެތިއެވެ. ޠާލިބާނުން ހޯދަމުން އައި ކުރިއެރުމާއެކު، ދުނިޔޭގެ އެންމެ ވަރުގަދަކަމަށް ބުނާ އެމެރިކާގެ ޖާސޫސީ އިދާރާއިން ބުނަމުން އައީ ޠާލިބާނުންނަށް ވެރިރަށް ކާބުލް ހިފޭވަރު ވާނީ 90 ދުވަހުގެ ތެރޭގައި ކަމުގައެވެ. އެހެންނަމަވެސް، ދެ ހަފްތާގެ ތެރޭގައި އެތައް ޕްރޮވިންސެއް ޠާލިބާނުންގެ ބާރުގެ ދަށަށް ގެނެސް، ވެރިރަށް ކާބުލްވެސް އެބައިމީހުންގެ ބާރުގެދަށަށް އައީ ޚުދު ޠާލިބާނުންވެސް ހީކުރިވަރަށްވުރެ ފަސޭހަކޮށެވެ. އެމެރިކާގެ ގޮނޑިކޮއްކޮ ސަރުކާރުގެ ރައީސް ބިރުން ފިލައިގެން ޤައުމުން ބޭރުވެގެން ދިޔައެވެ.\nއެމެރިކާއާއި އެމެރިކާގެ ބައިވެރިން ކުރި އެންމެ ދިގު ހަނގުރާމަ، ވިހި އަހަރަށް ދެމިގެންދިޔައިރު، މި ހާދިސާއިން މުޅި ދުނިޔެއަށް ވަނީ ވަރަށް ބޮޑެތި ފިލާވަޅުތަކެއް އުނގަންނައިދީފައެވެ. މި ހަނގުރާމައިގައި ގާތްގަނޑަކަށް އެމެރިކާގެ 2500 އެއްހާ ސިފައިންނާއި،4ހާހެއްހާ ކޮންޓެކްޓަރުންނާއި، ނޭޓޯގެ 1200 ސިފައިން ވަނީ މަރުވެފައެވެ. އަފްޣާނިސްތާނުގެ 66 ހާސް ސިފައިންނާއި ޢާއްމުންގެ 50 ހާސް މީހުންވަނީ މަރުވެފައެވެ. ޠާލިބާނުންގެ 50 ހާސް ހަނގުރާމަވެރިން މަރުވިކަމުގައިވެއެވެ. 20 އަހަރުގެ ތެރޭގައި 2.26 ޓްރިލިއަން ޑޮލަރުވަނީ ޚަރަދުކޮށްފައެވެ. ޒަމާނީ އެކިއެކި ހަތިޔާރުތަކާއި ވަސީލަތްތައްވަނީ ބޭނުންކޮށްފައެވެ. އެހެންނަމަވެސް، މިއަދު އެމެރިކާއަށްވަނީ ވިއެޓްނާމް ހަނގުރާމައިގެ ހިތި ހަނދާންތައް އާ ކޮށްދީފައެވެ. އަފްޣާނިސްތާނުން އެމެރިކާ ސިފައިން ފައިބަންޖެހުނީ މަޤްޞަދު ޙާޞިލުނުވެ، ބިރުގަތް ޢަދުއްވުން އިތުރަށް ބާރުގަދަކުރުވާފައެވެ. ޖާސޫސީ އިދާރާތައް ނާކާމިޔާބުކޮށްލާފައެވެ. އަފްޣާނިސްތާނުގެ ބިމަކީ އިސްތިޢުމާރުކުރާ އިސްތިޢުމާރީންގެ ޤަބުރުސްތާނެއްކަމުގެ ހަނދާންތައް ހަނދާންކޮށްދީފައެވެ.\nމިއީ ޓެރަރިޒަމް ނައްތާލުމުގެ ނިވަލުގައި ތިބެގެން އެމެރިކާއާއި އެމެރިކާގެ އަޢުވާނުން ހިންގާފައިވާ ލާއިންސާނީ އަނިޔާވެރި ސިލްސިލާއަށް އިތުރުކޮށްލި މުޑުދާރު ބޮޅެކެވެ. ޓެރަރިޒަމް ނައްތާލުމުގެ އަވާމެންދުރު ޤައުމުތަކަށް ދައްކައި، އަފްޣާނިސްތާނާއި ޢިރާޤުގައި އެމެރިކާ އިސްވެ އޮވެ ވަނީ ޓެރަރިޒަމްގެ އެތައްއެތައް ޢަމަލުތަކެއް ހިންގާފައެވެ. އަންހެނުންނާއި ކުޑަކުދިންގެ ޙައްޤުތައް ޙިމާޔަތްކުރުމުގައި އަޑުގަދަކުރަމުން އެ ޙައްޤުތައް ތަޅާ ސުންނާފަތިކޮށްލާފައެވެ. ޤައުމުގެ ޚަޒާނާތައްވަނީ ލޫޓުވާލާފައެވެ. ތަރައްޤީގެ ނަމުގައި އެ ޤައުމުތަކުގެ ޢުމްރާނީ ތަރައްޤީތައް ފުނޑުފުނޑުކޮށްލައި، އެ ޤައުމުތަކުގައިވާ މުއްސަނދިކަންވަނީ ފޭރިގެންފައެވެ. ތިމާމެންގެ ދަރަޖަ އޮޅިގެން އުޅުނު އެމެރިކާއަށާއި އެމެރިކާގެ އަޢުވާނުންނަށް ހިތާމަވެރި ފިލާވަޅެއްގެގޮތުގައި މިކަންވަނީ ވެފައެވެ. ޠާލިބާނުން ކާބުލް ހިފި ދުވަހަކީ އޯގަސްޓްމަހުގެ 15 ވަނަ ދުވަހެވެ. އެދުވަހަކީ ދެކުނު އޭޝިޔާއަށް އަތްގަދަކުރުމަށް މަސައްކަތްކުރަމުން އަންނަ އެމެރިކާގެ އެކުވެރި އިންޑިޔާގެ މިނިވަންދުވަސްވެސްމެއެވެ.\nމާތް ﷲ އަފްޣާނިސްތާނަށް ޞުލްޙަވެރިކަން މިންވަރުކުރައްވައި، އެތަނުގެ އަހުލުންނަށް ހެޔޮގޮތް މިންވަރުކުރައްވާށި!


"Best Buddy" In Meedhoo Preschool Gai Kudakudhin Ge Park Eh Tharahgee Kuranee - Vaguthu\n“ބެސްޓް ބަޑީ” އިން މީދޫ ޕްރީ ސްކޫލްގައި ކުޑަކުދިންގެ ޕާކެއް ތަރައްޤީކުރަނީ\nރާއްޖޭގައި ފުޅާދާއިރާއެއްގައި ބެޓެރީ ވެހިކަލް އާއި ބައިސްކަލް ވިޔަފާރި ކުރަމުން އަންނަ މަޝްހޫރު "ބެސްޓް ބަޑީ"އިން ރ. މީދޫ ޕްރީ ސްކޫލާއި ގުޅިގެން އެ ސްކޫލުގެ ގޯތި ތެރޭގައި ކުޑަކުދިންގެ ޕާކެއް ތަރައްޤީކުރުމަށް ނިންމައިފިއެވެ.\nމި ގޮތުން ޕްރީސްކޫލް ގޯތި ތެރޭގައި ޤާއިމުކުރާ މި ކުޑަކުދިންގެ ޕާކަކީ ޕްރީސްކޫލުގައި ކިޔަވާ ދަަރިވަރުންގެ އުމުރާ ގުޅޭ ގޮތަށް ތަފާތު އެކި ޑިޒައިންތަކުގެ ޕްލޭ ހައުންސް އާއި، ސީސޯ، އަދި އުނދޯލި ފަދަތަކެތި ހިމަނައިގެން ޒަމާނީ ފެންވަރަށް ތަރައްޤީކުރުމަށް ނިންމާފައިވާ ކުޑަކުދިންގެ ޕާކެއް ކަމަށް ބެސްޓް ބަޑީގެ ވެރިޔާ އިބްރާހިމް ރަޝީދު ވިދާޅުވިއެވެ.\nމީދޫ ޕްރީސްކޫލްގައި ތަރައްޤީކުރާ ޕާކަށް ބޭނުންވާ ބައެއްތަކެތި ބެސްޓް ބަޑީގެ ފަރާތުން މީދޫ ޕްރީސްކޫލާ މިހާރު ވަނީ ހަވާލުކޮށްފައެެވެ. އޭގެ ތެރޭގައި ސީސޯ، ސްލައިޑް އަދި ޓާފް ފަދަތަކެތި ހިމެނެއެވެ. އަދި ޕާކު ފުރިހަމަ ކުރުމަށް ބޭނުންވާ އެހެނެހެން ތަކެތި ރާއްޖެއިން ބޭރުން ގެނައުމުގެ މަސައްކަތް ޕްރީސްކޫލުގެ މެނޭޖުމަންޓާއި ގުޅިގެން ކުރިއަށްދާކަމަށާއި، ވަރަށް އަވަސް މުއްދަތެެއްގެ ތެރޭގައި އެތަކެތި ރާއްޖެ ގެނެވި ޕާކު ތަރައްޤީކުރުމުގެ އަމަލީ މަސައްކަތް ޕްރީސްކޫލުގެ މެނޭޖުމަންޓާއި ރަށު ކައުންސިލާއި ގުޅިގެން ކުރިއަށް ދާނެކަމަށް މީދޫއަށް އުފަން މަޝްހޫރު ވިޔަފާރިވެރިޔާ އިބްރާހިމް ރަޝީދު ވިދާޅުވިއެވެ.\nބެސްޓް ބަޑީ އަކީ ރާއްޖޭގެ އެކި ރަށްރަށުގައި ތަރައްޤީކުރާ ޕާކުތަކަށް ބޭނުންވާ ތަކެތި ހެޔޮއަގުގައި ފޯރުކޮށްދޭ ފިހާރައެއްކަން ވަނީ ފާހަގަކުރެވިފައެވެ. މިގޮތުން ރާއްޖޭގެ އެކި ސަރަޙައްދުތަކުގައި ތަރައްޤީކޮށްފައިވާ ކުޑަކުދިންގެ ޕާކުތަކުގެ ޕްރޮޖެކުޓްތައް ކާމިޔާބު ކަމާއެކު ބެސްޓް ބަޑީއިން ކުރިން ވަނީ ފުރިހަމަ ކޮށްފައެވެ.\nކުދި ވިޔަފާރިތަކަށް ލޯން ދެނީ\nޕޯސްޓެއް ޝެއާކޮށްގެން ސަފާރީއެއްގައި ހިތްގައިމު ރޯދަ ވީއްލުމެއް!\nޗާލު، ހިތްގައިމު، ސަޅި މާހައުލަކުން ސަފާރީއެއްގައި ރޯދަ ވިއްލުން!\nއޮކްޓޯބަރ 15, 2018 00:33\nމިއީ އަސްލު ލިބޭ ލާރިކޮޅު ކުރަން ހަމަ ރަގަލު


ދިރޭތަކެއްޗާއި ތިމާވެށި | ޙެޔޮބަސް\nHome ދިރޭތަކެއްޗާއި ތިމާވެށި\nހުސައިން ނިޔާޒް - Aug 1, 2018\nހުސައިން ނިޔާޒް - Jul 5, 2016\nހުސައިން ނިޔާޒް - Jun 11, 2015\nހުސައިން ނިޔާޒް - May 19, 2015\nހުސައިން ނިޔާޒް - Apr 15, 2014\nހުސައިން ނިޔާޒް - Feb 17, 2014\nމާރުކޭޓުން ގަންނަ މަހުގެ ކޮލެޓީ އާ މެދު ވިސްނާލެވޭތޯ؟ މާލޭ މަސް މާރުކޭޓްގައި ވިއްކާ މަހުގެ ބޮޑު ބައި ހުންނަނީ ކެއުމަށް ބޭނުން ކުރާން ކަމުދާ ވަރަށްވުރެ މާ ބޮޑަށްވެސް ގޯސްވެފައިކަން މާރުކޭޓްގައި ތާޒާ...\nހުސައިން ނިޔާޒު / ޅޮހި - Feb 15, 2014\nދުނިޔޭގައި އެންމެ ގިނަވައްތަރުގެ ދިރުންތައް އުޅޭ ސަރަހައްދަކީ ސައުތު އެމެރިކާ ބައްރުގައިވާ އެމޭޒަން ޖަންގައްޔެވެ. ބޮޑުމިނުގައި 1.7ބިލިއަން އޭކަރު ހުންނަ މި ޖަންގަލިވަނީ އެ ބައްރުގެ9ގައުމަކާއި ގުޅިފައެވެ. ޖަންގަލީގެ ބޮޑުބައެއް...\nހުސައިން ނިޔާޒު / ޅޮހި - Feb 13, 2014\nހިކިފައި ހުންނަ ގަސްގަހުގެ ފަތާ އެއްގޮތް ހޯނެއް ލީފް ޓެއިލްޑް ޖެކޯގެ ނަމުން ނަންދެވިފައިވާ މި ހޯނު ހިކި ފަތްތަކެއްގެ ތެރޭގައި އިންނައިރު ދެނެގަންނަން މާ ފަސޭހައެއް ނޫނެވެ. އެހެން ހޯނުތަކާއި ހިލާފައް މި...\nހުސައިން ނިޔާޒު / ޅޮހި - Feb 1, 2014\nއަބްދުﷲ މާއިޒް/ޅޮހި މިއީ ދިވެހި ރާއްޖެއެވެ. އަޅުގަނޑުމެން ގެ ރާއްޖެއެވެ. މިއީ އަޅުގަނޑުމެންގެ ލޮބުވެތި ޤައުމެވެ. މިޤައުމުގެ ބިމާއި، ޖައްވާއި، ކަނޑާއި އެކަނޑުގެ އަޑިޔާ މިއީ ދިވެހިންނަށްޓަކައި ﷲ ލައްވަވާފައިވާ އެކަލާނގެ ދީލަތިވަންތަ ކަމުގެ...\nހުސައިން ނިޔާޒު / ޅޮހި - Jan 24, 2014\nބުލޫ ރިންގް އޮކްޓޮޕަސް އަކީ އިންޑިއާ ކަނޑާއި ޕެސިފިކު ކަނޑުގެ ސަރަހައްދުތަކުގައި އުޅޭ ބޯވާގެ ވައްތަރެކެވެ. މި ބާވަތުގެ ބޯވާގެ 10 ވަރަކަށް ވައްތަރު އުޅޭކަން ފާހަގަކުރެވިފައެވެ. ބޯވާގެ އެހެން ވައްތަރުތަކާއި ހިލާފައް...\nހުސައިން ނިޔާޒު / ޅޮހި - Oct 24, 2013\n30 ފޫޓްގެ ބޯވާ ދިލަމަހެއް އޮކްޓޫބާރ 2013 ވަނަ ދުވަހު ސްޕެއިންގެ ބީޗަކުން ވަނީ ފެނިފައެވެ. 30 ފޫޓްގެ މި ބޯވާ ދިލަމަހުގެ ބަރުދަނުގައި 180 ކިލޯގްރާމް ހުރިކަމަށް ސްޕޭންގެ ނޫސްތަކާއި ބައިނަލް އަގްވާ...\nހުސައިން ނިޔާޒު / ޅޮހި - Oct 23, 2013\nބޯވާގައި އާންމުކޮށް ހުންނަނީ 8 ފައެވެ. މިހާތަނަށް މިއާ ހިލާފަށް ފެނިފައިވަނީ6ފައި ހިމެނޭ ދެ ބޯވާއެކެވެ. އެ ބޯވާތައް އުފެދިފައިވާ އިރުވެސް ވަނީ ހަ ފައިކަން ފާހަނގަކުރެވެއެވެ. ރާއްޖޭން އާންމުކޮށް ...\nހުސައިން ނިޔާޒު / ޅޮހި - Oct 18, 2013\nކަކުންޏަކީ އެއްގަމާއި މޫދުގައިވެސް އުޅޭ ދިރޭއެއްޗެކެވެ. އާންމުގޮތެއްގައި ކަކުނީގައި ދާވަނި އިންނަ ފައި ނުވަތަ ދާނަ ފަޔާއި އެކު އިންނަނީ 10 ފައެވެ. ގިނަ ވައްތަރުތަކުގެ ކަކުނީގައި ހަރު ތޮށިގަނޑެއް ހުންނަ ނަމަވެސް...\nހުސައިން ނިޔާޒު / ޅޮހި - Jul 28, 2013\nހުދު ކާޅާއި އަދި ހުދު ކޯމަސް ފަދަ ޖަނަވާރުތައް އުޅޭ ވާހަކަ އަކީ ޒަމާނުއްސުރެވެއް އަޑު އިވެމުން އަންނަ ވާހަކަތަކެކެވެ. އެހެންނަމަވެސް މިފަދަ ބާވަތްތަކުގެ ޖަނަވާރު އާންމުކޮށް ފެނިފައި ނުވާއިރު ބައެއް ފަރާތްތަކުން...\nހުސައިން ނިޔާޒު / ޅޮހި - Jul 17, 2013\nދެބޯލާފައި އިން މިޔަރެއްގެ ފޯޓޯތައްކެއް ފެނުމާއި ގުޅިގެން ބެލިބެލުމުން އެމިޔަރަކީ ބުލޫޝާރކްގެ ގެ ނަމުން ނަންދެވިފައިވާ ވައްތަރެއްގެ މިޔަރެއްކަން ފާހަގަކުރެވުނެވެ. އެ މިޔަރާއި ބެހޭ މައުލޫމާތު އަދި ފޮޓޯތައް އާންމުވެގެން ދިޔައީ ނޭޝަނަލް...\nއަބޫ ނީމް - Jun 5, 2013\nއިސްރާފުކުރުމަކީ، ޚިޔާނާތެކެވެ. އެތައް ބަޔަކަށްވެވޭ އެތައް ހިތި ނަތީޖާ ނިކުންނަ ކަމެކެވެ. އިސްރާފުކުޮށްލެވޭ އެއްމެ ރޮށިފަޅިއަކުންވެސް އެތައްބައެއްގެ ބުރަ މަސައްކަތާއި، ހޭދައާ ވަގުތު ބޭކާރުވެގެން ދެއެވެ. ތިބާއަށް މި ރޮށިފަޅީގެ މުހިންމުކަން ނޭނގިދާނެއެވެ....\nހުސައިން ނިޔާޒު / ޅޮހި - May 19, 2013\nމިޔަރަކީ ދިވެހި ރާއްޖޭގައިވެސް މިހާރަކަށް އައިސް ގިނަވެފައިވަ މަހެކެވެ. ހަމަ އެހެންމެ މިޔަރަކީ އިންސާނުން ބިރުގަންނަ މަހެކެވެ. ގިނަ ބަޔަކު ގަބޫލުކުރާގޮތުގައި އިންސާނާއަށް މިޔަރު ހަމަލާ ދިނުމަކީ އާންމުކަމެކެވެ. މޫދުގައި އުޅެނިކޮށް މިޔަރަށް...\nހެޔޮބަސް ޓީމް - May 7, 2013\nޑެޑްސީ އަކީ އާދަޔާ ހިލާފް ސިފަތަކެއް ހުންނަ ކަނޑެކެވެ. އަދި މިކަނޑުގައިވާ އެންމެ އާދަޔާ ހިލާފް ކަމަކީ ލޮނުކަންގަދަ ކަމެވެ. އެހެންކަމުން އެތަނަކީ ތަފާތު ވައްތަރުގެ ދިރުންތައް ނެތް މަރުވެފައިވާ ކަނޑެއްގެ ގޮތުގައި...\n"ވިތާހިރު މޮޅު އެރަން މުތަކީ އިތާގެ ބަނޑުން ވިހޭދަރިއޭ.، ،ހިތާކޮށް ފިކުރު ބެލިނަމައީ އިބާރާތެއްކަމަށް ވާނޭ'' މީ ޝައިހް ހުސައިން ސަލާހުއްދީން ލިޔުއްވާފައިވާ ޅެމެކެވެ. މި ޅެން ބައިތުންވެސް އިތަޔާ އިތާމުތަކީ އެޒަމާނުގައި...\nހެޔޮބަސް ޓީމް - Apr 2, 2013\nތޮޅިމިރުހަކީ ޒަމާނުންސުރެން ރާއްޖޭގެ ދަނޑުވެރިން ހައްދަމުން އަންނަބާވަތެކެވެ. އެވޭލާ ޒަމާނުގެ ދަނޑުވެރިން ގެ ފަރާތުން މައުލޫތު ލިބިފައިވާ ގޮތުން އެދުވަސްވަރު ތޮޅިމިރުސް ހައްދައިގެން ހިއްކާފައި ވެއެވެ. ނަމަވެސް މިޒަމާނުގެ ދަނޑުވެރިން މިވަރަށް މިމަސައްކަތެއް...\nހެޔޮބަސް ޓީމް - Feb 12, 2013\nގަސްފެޅުމުގައި އެގަހެއްގެ މޭވާގެ އޮށަކީ މުހިންމު ދައުރެއް އަދާކުރާ އެއްޗެކެވެ. ރުކުގެ މޭވާ ތަފާތު މަރުޙަލާތަކެއް ކަޑައްތުކުރުމަށްފަހު އެންމެފަހުން ބަދަލުވަނީ ކާއްޓަށެވެ. ރުކަކީ އިންޑިޔާ ކަނޑުގެ ޤައުމުތަކުގެ ގޮނޑުދޮށްތަކުގެ ފެހިކަމާއި ދިރުމެވެ. މިނޫނަސް...\nހުސައިން ނިޔާޒު / ޅޮހި - Jan 3, 2013\nއިހިމަހަކީ ޞިއްހަތަށް ފައިދާހުރި އެހާމެ މީރު މަހެކެވެ. ރާއްޖޭގައި ކުރިން އިހިމަސް ކެއުމާއި މެދު ތަފާތު ގޮތްގޮތަށް ދެކި އިހި މަސް ކެއުން އެއީ އާންމުކަމަކަށް ނުވީނަމަވެސް މިހާރު އިހިމަހަކީ ދިވެހިންގެ މެދުގައި...\nހުސައިން ނިޔާޒު / ޅޮހި - Aug 25, 2012\nކަށިމިޔަރަކީ އެހެނިހެން ވައްތަރުތަކުގެ މިޔަރާ ހިލާފަށް ދިވެހިންގެ ތެރޭގައި އެހާ އާންމު ވައްތަރެއްގެ މިޔަރެއް ނޫނެވެ. އެހެންނަމަވެސް މިހާރަކަށް އައިސް ކަށިމިޔަރުގެ މަސްވެރިކަން ކުރުން ވަނީ ހުއްޓިފައެވެ. މިޔަރުގެ މަސްވެރިކަން މަނާކުރުމާއި ބެހޭގޮތުން...\nހުސައިން ނިޔާޒު / ޅޮހި - Jul 7, 2012\nދުނިޔޭގެ އެންމެ ބޮޑު މެރިން ރިޒާވަކީ އޮސްޓްރޭލިއާގެ ކުއިންސްލޭންޑް ކައިރީގައި 2،600 ކިލޯމީޓަރަށް ފެތުރިފައި އޮންނަ ބޮޑުފަރެވެ. ގްރީޓް ބެރިއާރ ރީފްގެ ނަމުން ނަންދެވިފައިވާ ސަރަހައްދަކީ ދޮންވެލި ތުނޑިތަކާއި900 ރަށް ހިމެނޭ މޫދާއި...\nދިރޭތަކެއްޗާއި ތިމާވެށި Jul 7, 2012


Shamsuddin adhi Feydhoo schooL ge KurimathiLun Hama Hama Nimumeh\nތޫފާން “ފްލެމްބޮޔަން” ގެ ސަބަބުން ދެކުނު ...\nއައްޑޫސިޓީ މައިލޯ އިންޓަރ ސްކޫލް ފުޓްބޯޅަ މުބާރާތުގައި ޝަމްސުއްދީން ސްކޫލްގެ 14 އަހަރުން ދަށުގެޓީމް ކުޅުނުމެޗް އެއްވަރުވެގެން ނިމިއްޖެވެ.\nހިތަދޫ ސްޓޭޑިއަމްގައި އިއްޔެ މެންދުރު ފޭދޫ ސްކޫލްގެ ޓިމާ ބައްދަލުކޮށް ޝަމްސުއްދީން ސްކޫލްގެ ޓީމް ކުޅުނު މިމެޗް އެއްވަރުވެފައިވަނީ އެއްވެސް ކޮޅަކަށް ލަނޑެއްނުޖެހި ދެޓީމް އެއްވަރުވެގެންނެވެ.\nއިއްޔެގެ މިމެޗްގައި ޝަމްސުއްދީން ސްކޫލްޓީމްގެ ފަރާތުން ރަގަޅު ކުޅުމެއް ފެނިގެން ގޮސްފައިވާއިރު މެޗްގެ އެންމެ ފަހު މިނިޓްގެ ތެރޭގައި ޝަމްސުއްދީންގެ ކުޅުންތެރިއަކު ފޮނުވާލި ބޯޅައެއް ފޭދޫ ސްކޫލްގެ ގޯލްތެރެއަށް ވަދެގެން ރެފްރީ އެއީ ލަނޑެއްކަމަށް ނިންމާ އަދި ސްކޯބޯޑަށްވެސް ޝަމްސުއްދީން ސްކޫލުން ލަނޑެއް ޖެހިކަމަށް ބަދަލުކުރުމުން ޝަމްސުއްދީން ސްކޫލްގެ ކުޅުންތެރީންނާއި އޮފިޝަލުން އުފާފާޅުކޮށް ހަދާފައިވެއެވެ. އެހެން ނަމަވެސް ލައިންސްމަން ކުއްލިއަކަށް ދިދަ ހިއްލާލުމުން ރެފްރީ ފަހުން ނިންމީ އެއީ ލަނޑެއްނޫންކަމަށެވެ.\nއިއްޔެ މެޗާއެކު މިމުބާރާތުގައި މިދެޓީމް ކުޅެންޖެހޭ މެޗްތައް ނިމުނުއިރު މިދެޓީމަށްވެސް ލިބިފައިވަނީ4ޕޮއިންޓެވެ. އަދި މިދެޓީމުވެސްވަނީ މުބާރާތުން ކަޓާފައެވެ.


ރައިން (3) – Esfiya\nހަޤީޤީ ކުރުވާހަކަ އެހެނިހެން މަޖާ ލޯބި2days ago\nރޭގަނޑު 8 ޖަހައި ބޮޑުވެއްޖެއެވެ. ފަޅަށް ވަތް އިރު އެމްބިއުލެންސް ސައިރެން އަޅާލަ އަޅާލަ އޮތެވެ. ބައްޕަ ގޮވައިގެން އައި.ޖީ.އެމް.އެޗަށް ގެންދެވުނު ތަނާހެން ޑަކުޓަރުންގެ ފަރުވާ ފެށިއްޖެއެވެ. “މީގަ ސޮއި ކޮއްލައްޗޭ” ހިތުގެ ޚާއްސަ އެމަޖެންސީ ޑަކުޓަރު އަހަންނާ ވާހަކަ ދެއްކީ ނުހަނު އޯގާތެރިކަމާއި އެކުގައެވެ. ވެންޓިލޭޓަރު ގުޅަން ޖެހުމުން އެކި ޑޮކިއުމެންޓް ތަކުގައި ސޮއި ކުރެވުނެވެ. އަދި ހާސް ނުވުމަށް އެދި ،ޑަކުޓަރުން ބައްޕަ ގޮވައިގެން ދިޔައީ ސީޓީ ސްކޭނާއި އެހެނިހެން ޓެސްތަށް ހެދުމަށެވެ.\n“އަސްލު ތަންކޮޅެއް ކުރިން ގެނެވުނު ނަމަ އޮޕަރޭޝަނަކާ ހަމައަށް ދެވުނީސް. މިހާރު އޮތީ އޮކްސިޖަން ވެސް ވަރަށް ދަށްވެފަ. އަދި ސިކުނޑިއަށް ލޭ އެޅިފައިވާލެއް ގިނަކަމުން އޮޕަރޭޝަން ކޮށް ސަލާމަތް ވާނެ ކަމުގެ 50 ޕަސެންޓެއްވެސް ނުދެވޭނެ.” ސްކޭން ދައްކާލަމުން ޑަކުޓަރުން އަހަންނާ ވާހަކަދެއްކިއިރު އަހަރެން ހުރީ ކެތްތެރިކަމާއި އެކީ އަޑުއަހަންށެވެ. އާނއެކެވެ. އަހަންނަށް ކެތްތެރިވުން ނޫން ގޮތެއް ނެތެވެ. ކުރިމަތީގައި އެއޮތީ ލޯބިވާ ބައްޕައެވެ. ބައްޕަގެ އަތުގައި ހިފަހައްޓައިގެން އެނދުގެ މަގަތުގައި ގޮނޑިއެއްގައި އަހަރެން އިނީ ބައްޕަ ލޯހުޅުވަލާތޯ ދުޢާ ކޮށްލަކޮށްލައެވެ.\nއައު ދުވަހެއް ނަމަވެސް އަހަންނަކަށް އަލެކޭ އެއް ނުބުނެވޭނެއެވެ. އަހަންނަށް ކުރެވޭ އިޙުސާސްތައް މާތްﷲ ފިޔަވައި އެހެންފަރާތަކަށް ނޭނގޭނެއެވެ. މިއީ ކޮވިޑް ހަލުވިކަމާއި އެކީ ފެތުރޭ ދުވަސްކޮޅަކަށްވުމުން އާއިލާގެ މީހުންނަކަށް މާލެ އާދެވޭނެ ގޮތެއް ނުވިއެވެ. އެހެންކަމުން އަހަރެން ދިޔައީ ބަރާބަރަށް މަންމަ އަށާއި އާއިލާގެ މީހުންނަށް ހުރިހައި ވާހަކަތަކެއް ކިޔައިދެމުން ހިތްވަރުދެމުންނެވެ. އާނއެކެވެ. މިއަދު ބައްޕަ ކައިރީ މަންމަ ހުރިނަމަ މަންމަ އަށް ވެދާނެގޮތެއްވެސް ނޭނގެއެވެ. އެހެންވިނަމަ އަހަރެން ދެ ހިތާމަ އެއްފަހަރާ ކުރަންޖެހުނީސްކަން ޔަޤީނެވެ.\n“ސަރާ ދޭ ގެޔަށް ފްރެޝް ވެލައިގެން އަންނަން.” ބޭބެ ބައްޕަ ކައިރީ އިށީންނަމުން އަހަރެން ގެޔަށް ފޮނުވައިލިއެވެ. އަހަރެން ހޮސްޕިޓަލުން ގެޔަށް ދިޔައީ ޓެކްސީއަކުއެވެ. ހެންވޭރުގައި ހުންނަ ރައްޓެއްސެއްގެ ގެޔަށް ދެވުނުއިރު މެންދަމުން އަލިވެ2ޖަހައިފިއެވެ. “ހަލޯ. ވަރަށް އަވަހަށް ބައްޕަ ކުރިން ގަވާއިދުން ކޭ ބޭސްތައް ގެނެސްދީބަލަ. ވަރަށް އަވަހަށް އަންނާތި!” އަހަރެން ގެޔަށް އައިސް އަދި މިއުޅެނީ ކާއެއްޗެއް ނުކެވިއެވެ. ފެންވަރަން ވަތް ތަނާހެން ބޭބެ ގުޅި އަޑަށް ނިކުމެ އަހަރެން އަވަސްވެގަތީ ހޮސްޕިޓަލަށް ދިޔުމަށެވެ. ލިފްޓުން ތިރިޔަށް ފައިބައިފީމެވެ. މަގުމަތީ އަހަރެން މަޑުކޮއްލައިގެން ހުރީ ޓެކްސީއެއްގެ އިންތިޒާރުގައެވެ. އެމަގުން ޓެކްސީއެއްދޭތޯއެވެ. ނަމަވެސް ދަންގަޑިއެއް ކަމަށް ވުމުން ޓެކްސީއެއް ލިބޭނެ ގޮތެއްނުވިއެވެ. އަހަރެން މީ މާލެތެރޭ އުޅެންވެސް ނޭގޭ މީހަކީމެވެ. ގޮތެއްނެތިފައިވާ ހާލުގައި ދެކޮޅުން ދެކޮޅަށް ހިނގާލަ ހިނގާލަ ހުއްޓައި އަހަރެންގެ ލޮލުގައި އަޅައިގަތީ ސައިކަލެއް މަތީ އިން ޕޮލިހެކެވެ. “އައްސަލާމު ޢަލައިކުމް. ލިފްޓެއް ދެވިދާނެތަ؟” އަހަރެން ނުގޮވަން ހުރަފައިވެސް އަވަހަށް ދާން ބޭނުންވެފައިވާތީ ހޮސްޕިޓަލަށް ގެންދަން އެދުނީމެވެ. އަދި އަރާށޭ ބުނުމުން އެ ޕޮލިސް ކުއްޖާ ފަހަތަށް އަރައި ހޮސްޕިޓަލަށް ދިޔައީމެވެ. ޝުކުރު އަދާ ކުރިއިރުވެސް އަހަރެން އެ ޕޮލިސް މީހާއާއި ހަތަރުކަޅި، ނުވިތާކަށް މޫނަށްވެސް ބަލައެއް ނުލަމެވެ. ނަމަވެސް އަތުގައި އަޅާފައި ހުރި ގަޑި އާއި ސައިކަލުގެ ބޯޑު ނަންބަރު އިނގެއެވެ.\n“ބައްޕަގެ ޙާލު ވަރަށް ސީރިއަސް. މިހާރު ހަމަ ނެތޭ ބުނެވޭނީ” އަހަރެންގެ ދެފައިދަށުން ބިންގަނޑު ދެމިގަތް ކަހަލައެވެ. ކުރިމަތީ ފެންނަން ހުރީ މާޔޫސްވެފައިވާ ބޭބެއެކެވެ. ނަރުހުންނާއި ޑަކުޓަރުން. އެމީހުންނަށް ކުރެވެން އޮތް ހުރިހައި ކަމެއް ކުރަނީއެވެ. ފަތިސް ގަޑި ކަމުން ހޮސްޕިޓަލުތެރޭ މެށިންތަކުން އެލާމު އަޅާއަޑު ނޫން އެހެން އަޑެއްނީވެއެވެ. “ސޮރީ، ހިތްވަރުކުރާތި” ފަރުދާ ތެރެއިން ނިކުތް ޑަކުޓަރު އަހަންނާއި ބޭބެގެ ކޮނޑުގައި އަތްޖައްސާލާފައި ބައްޕަ ނިޔާވި ޚަބަރު ދިނެވެ. އެއްވެސް އިހުމާލަކާއި ނުލައި ލޮލުން ފައިބަމުން ދިޔަ ކަރުނަތަށް ފުހެމުން ބައްޕަގެ މޫނު ބަލައިލުމަށް އެތެރެއަށް ވަނީމެވެ. ގަބޫލު ކުރަން ދަތިވިއެވެ. ވަރަށް ގިނައިރު ވަންދެން ނޭވައިލާތޯ ބަލަން ހުރީމެވެ. އަދިވެސް ލޯހުޅުވާލާނެ ކަމުގެ އުއްމީދުގައެވެ. ބޭއިޚްތިޔާރުގައި ކަކޫމައްޗަށް ތިރިވެވުނެވެ. އަދި ބައްޕަގެ ކިބައިން މާފަށް އެދުނީމެވެ. ސުވަރުގޭގެ ދާއިމީ ނިޢުމަތް މިންވަރު ކުރުމަށް ދުޢާ ކުރީމެވެ. އަހަރެންގެ ބޭބެ ވަރަށްވެސް ހިތްވަރު ގަދައެވެ. މަންމަ އަށް ގުޅައި މަންމަ ހަމައަކަށް އަޅުވަން ދެމީހުން ވަރަށް މަސައްކަތް ކުރީމެވެ. އަދި ރަށުގައި ދައްތަމެންވެސް މަންމަ އަށް ހިތްވަރުދީ ސާބިތުކަންމަތީ ބެހެއްޓިއެވެ. އާސަހަރާ ގައި ބައްޕަގެ މޫނު އެންމެ ފަހުފަހަރާ ބަލައިލުމަށްފަހު ކަށުނަމާދު ކުރެވުނެވެ. މިއީ އަހަރެން ކުރި އެންމެ ފުރަތަމަ ކަށު ނަމާދަށްވީނަމަވެސް އަހަންނަށް އައު ކަމަކަށް ނުވިއެވެ. ނަމާދުކޮށް، ބައްޕަ ވަޅުލުމަށްފަހު އަހަރެން ގެޔަށް ދިޔައީ ބޭބެއާއި އެކު އެނޫންގޮތެއް ނެތީމައެވެ.\nThee hdh.kulhudhuffushi Anusha Mohamed thww???\nނަފްރަތުން ވެވުނު ލޯބި 9\nލޯބި April 26, 2021


Dhifaaee hekinge gothuga Mahloof hushahelhee2nooseveriehge nan - vNews.mv\nދިފާއީ ހެކިންގެ ގޮތުގައި މަހްލޫފް ހުށަހެޅީ ދެ ނޫސްވެރިއެއްގެ ނަން\n23 February 2016, 11:08\nރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެންބަރު އަހްމަދު މަހްލޫފްގެ މައްޗަށް ދައުލަތުން ކުރާ ދައުވާއާއި ގުޅިގެން މަހްލޫފްގެ ދިފާއީ ހެކިންގެ ގޮތުގައި ދެ ނޫސްވެރިއެއްގެ ނަން ހުށަހަޅައިފި އެވ.\nމަހްލޫފްގެ މައްޗަށް ކުރަނީ ފުލުހުންނަށް ފިލަން މަސައްކަތް ކުރުމުގެ ދައުވާ އެވެ. މި ދައުވާ އުފުލާފައިވަނީ މިދިޔަ އޭޕްރީލް މަހުގެ ތެރޭގައި އޭނާ ފުލުހުންގެ ބަންދުގައި ބަހައްޓައިގެން ކޯޓަށް ހާޒިރުކުރުމަށްފަހު ފުލުހުންގެ ވެހިކަލްގައި އަނބުރާ ގެންދަން އުޅެނިކޮށް ފުލުހުންގެ ވެހިކަލަށް އަރަން ދެކޮޅު ހައްދަވާ ފިލަން މަސައްކަތް ކުރެއްވި ކަމަށް ބުނެ އެވެ.\nމަހްލޫފް ވަނީ މިމަހުގެ 17 ވަނަ ދުވަހު އޮތް މިމައްސަލައިގެ ޝަރީއަތުގެ އަޑުއެހުމުގައި ދައުވާއަށް އިންކާރުކުރައްވާފަ އެވެ.\nމި މައްސަލާގައި މިއަދު ބޭއްވުނު ޝަރީއަތުގެ އަޑުއެހުމުގައި މަހްލޫފްގެ ފަރާތުން ދިފާއީ ހެކިންގެ ގޮތުގައި ހުށަހަޅާފައިވަނީ ލ. ގަން، ބީޗްހެވަން މުހައްމަދު ވިސާމާއި، ވީމީޑިއާ ގުރޫޕްގެ ނޫސްވެރިޔާ ހއ. ތަކަންދޫ ވެޔޮދަށުގެ އަހްމަދު ހަމީދު އާދަމް ނަމެވެ.\nދައުލަތުން ވެސް ވަނީ މިއަދުގެ އަޑުއެހުމުގައި ހެކިން ހުށަހަޅާފަ އެވެ. އެގޮތުން ދައުލަތުގެ ދައުވާ ސާބިތުކުރުމަށް ދައުލަތުން ހުށަހެޅީ ހަ ފުލުހެއްގެ ނަމެވެ.\nމަހްލޫފްގެ ވަކީލް އަބްދުﷲ ހަސީން ވިދާޅުވީ މަހްލޫފް ފިލަން މަސައްކަތް ކޮށްފައި ނުވާ ކަމަށެވެ. މަހްލޫފް ކުރެއްވި ކަމަކީ އޭނާގެ ސަޕޯޓަރުންނަށް "ހައި" ޖަހާލުމަށް ކުޑަ ވަގުތުކޮޅަކު މަޑުކޮށްލުމާއި އޭރު ބަންދުގައި ހުރުމުން އަނބިކަނބަލުން ނުފެނި ދުވަސްކޮޅެއް ވެފައި ވަނިކޮށް ކޯޓް ކައިރިން އަނބިކަނބަލުން ފެނުމުން ބައްދާލާ ސަލާމްކޮށްލަން އުޅުއްވުން ކަމަށެވެ. އެއީ ފުލުހުންނަށް ފިލަން ކުރެއްވި ކަމެއްކަމަށް މާނަކުރެވޭނެ އެއްވެސް ގޮތެއް ނޯންނާނެ ކަމުގައިވެސް ވަކީލް ވިދާޅުވި އެވެ.\nމަހްލޫފްގެ މައްޗަށް މި ދައުވާ ސާބިތުވެއްޖެނަމަ ގިނަ ވެގެން އަންނާނީ ހަމަސް ދުވަހުގެ ޖަލު ހުކުމެކެވެ. އެހެންކަމުން އޭނާގެ މެންބަރު ކަމުގެ ގޮނޑި ގެއްލިގެން ނުދާނެ އެވެ.


އިންޑިއާ ސަރުކާރު އޮތީ ދިވެހި ސަރުކާރާ އެކީގައި ކަމަށް ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ވިދާޅުވެއްޖެ. | Landhooinfo\nއިންޑިއާ ސަރުކާރު އޮތީ ދިވެހި ސަރުކާރާ އެކީގައި ކަމަށް ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ވިދާޅުވެއްޖެ.\nއިންޑިއާ ސަރުކާރު އޮތީ ދިވެހި ސަރުކާރާ އެކީގައި ކަމަށް ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، އެމަނިކުފާނު އިންޑިއާއަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި ބައިވެރިކުރެއްވި ރާއްޖޭގެ ބައެއް މީޑިއާތަކަށް މިއަދު ހަވީރު ދެއްވި ބަސްދީގަތުމެއްގައި ވާހަކަފުޅު ދައްކަވަމުންނެވެ. ދިވެހި ސަރުކާރަށް އިންޑިއާ ސަރުކާރުން ދެއްވަމުން ގެންދަވާ އެހީއާއި ތާއީދު އަބަދުވެސް އޮންނާނެ ކަމުގެ ޔަޤީންކަން، އިންޑިއާގެ އިސްބޭފުޅުން ދެއްވި ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ރާއްޖޭގެ ސިޔާސީ މަސްރަޙަށް ކުރިމަތިވެފައިވާ މައްސަލަތައް ޙައްލު ކުރެއްވުމަށާއި، އެކުވެރިކަމާއި އެއްބައިވަންތަކަން ޤާއިމް ކުރެއްވުމަށް ސަރުކާރުން ކުރައްވަމުން ގެންދަވާ މަސައްކަތްޕުޅުތަކާ ދޭތެރޭގައި، އިންޑިއާއިން ވަރަށް ބޮޑަށް ހިތްހަމަޖެހޭ ކަމަށް ވިދާޅުވިއެވެ. ރާއްޖޭގެ އިޤްތިޞާދީ ޙާލަތު މިހާރު އޮތްގޮތާ ބެހޭގޮތުން އިންޑިއާ ސަރުކާރުގެ އިސްބޭފުޅުންނަށް މަޢުލޫމާތު ދެއްވި ކަމަށާއި، ބަޖެޓްގެ ދަތިކަން ފިލުވުމަށް، އިންޑިއާ ސަރުކާރުގެ ފަރާތުން ރާއްޖެއަށް ފައިސާގެ އެހީއެއް ދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nއަދި ގެދޮރުގެ މަޝްރޫޢަށް އިންޑިއާގެ އެގްޒިންގ ބޭންކުން ދިނުމަށް ހަމަޖެހިފައިވާ 40 މިލިއަން ޑޮލަރުވެސް ވަރަށް އަވަހަށް ލިބޭނެ ކަމަށް އުންމީދު ކުރައްވާކަންވެސް ރައީސުލްޖުމްހޫރިއްޔާ ހާމަކުރެއްވިއެވެ. މިރޮނގުން ވާހަކަފުޅު ދައްކަވަމުން، މިދަތުރާ ގުޅިގެން، ފުދޭވަރެއްގެ ބޮޑު އެހީއެއް އިންޑިއާއިން ރާއްޖެއަށް ދެއްވާނެކަން އިންޑިއާ ސަރުކާރުން ކަށަވަރުކޮށްދެއްވި ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nމިދެން ވަރަށް ހެއްވާ މީހެއް. މިހާރު ވެރިކަމުގައި މިހުރީ. އިންތިޚާބެއް ބާއްވާ ވާހަކަ ދައްކާއިރަށްބުނަނީ އަންނި ނުހޮވޭނޭ. ހޮވޭނީ ތިމަންނާއޭ. އެކަމަކު ބިރުން އިންތިޚާބު ބާއްވާކަށްަ ނުކުރޭ…


Faaris rishvathu dheyn ulhunu kamuge heki ebahuri: Fuluhun\nފާރިސް ރިޝްވަތު ދިން ކަމުގެ ހެކި އެބަހުރި: ފުލުހުން\nފާރިސް މައުމޫން - އަހުމަދު ޝުރާއު \_ އަވަސް\nދިއްގަރު ދާއިރާގެ މެންބަރު އަހުމަދު ފާރިސް މައުމޫންއާ ދެކޮޅަށް ހެކި ލިބިފައިވާ ކަމަށް ފުލުހުން މިއަދު ބުނެފި އެވެ. ފުލުހުން ފާރިސްއަށް ކުރަނީ ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލައާ ގުޅިގެން މެންބަރުންނަށް ރިޝްވަތު ދެއްވުމުގައި އިސްކޮށް އުޅުވުމުގެ ތުހުމަތެވެ.\nއިސްކަންދަރު ކޮށީގައި މިއަދު ފުލުހުން ބޭއްވި ނޫސްވެރިންގެ ބައްދަލުވުމުގައި އެ މުއައްސަސާގެ ތަރުޖަމާނު އަހުމަދު ޝިފާން ވިދާޅުވީ، މަޖިލީހުގެ މެންބަރުންނަށް ރިޝްވަތު ދިނުމަށް މަސައްކަތް ކުރަމުންދާ ކަމަށް ބުނެ ފުލުހުންނަށް އެކި ފަރާތްތަކުން މައްސަލަ ހުށަހަޅާފައިވާ ކަމަށެވެ. އަދި އެ މައްސަލަތައް ސީރިއަސް މައްސަލަތަކެއްގެ ގޮތުގައި ބަލަމުންދާ ކަމަށެވެ. އޭގެ ތެރެއިން އެއް މައްސަލައަކީ ފާރިސް މައުމޫން ރިޝްވަތު ދެއްވަން އުޅުނު މައްސަލަ ކަމަށް ޝިފާން ވިދާޅުވި އެވެ.\nޝިފާން ވިދާޅުވީ، މަސީހުގެ އިތުބާރު ނެތް ކަމުގެ މައްސަލައަށް ނުފޫޒު ފޯރުވުމުގެ ގޮތުން ނުވަތަ ވަކި ގޮތަކަށް މައްސަލަ ކުރިއަށް ގެންދިޔުމަށް ރިޝްވަތު ދެއްވަން އުޅުނު ކަމުގެ ހެއްކާއި ގަރީނާ މިހާރު ފުލުހުންނަށް ލިބިފައިވާ ކަމަށެވެ.\nފުލުހުންގެ ތަރުޖަމާނު ސުޕްރިންޓެންޑެންޓް އޮފް ޕޮލިސް އަޙުމަދު ޝިފާން. އަވަސް ފައިލް ފޮޓޯ\nއަދި މިފަދަ މައްސަލައެއްގައި ތަހުގީގަށް ހާޒިރުކުރަން ބޭނުންވާ ކުރީގެ ރައީސް މައުމޫން އަބްދުލްގައްޔޫމްގެ އަރިސްބޭފުޅެއް ކަމަށްވާ އަހުމަދު ސޮފްވާން ބޭރުގައި ފިލައިގެން އުޅޭ ކަމަށް ޝިފާން ވިދާޅުވި އެވެ. ފުލުހަށް ހާޒިރުވެފައިނުވާތީ އޭނާގެ މައްޗަށް ވަނީ ދައުވާކުރަން ފޮނުވާފަ އެވެ.\nރިޝްވަތު ދިނުމުގެ ބޮޑެތި މައްސަލަތަކެއް ފުލުހަށް ހުށަހެޅިފައިވާއިރު، އެފަދަ މައްސަލަތައް ތަހުގީގުކޮށް އެކަމުގެ ފަހަތުގައި ތިބި މީހުން އިންސާފުގެ ކުރި މައްޗަށް ގެނައުމުގައި ފުލުހުން ސާބިތުވެ ތިބޭނެ ކަމަށް ޝިފާން ވިދާޅުވި އެވެ. ރިޝްވަތުގެ މައްސަލަތައް ތަހުގީގުކުރުމުގައި އެއްވެސް އިސްތިސްނާއެއް އެއްވެސް މީހަކަށް ނޯންނާނެ ކަމަށް ވެސް ޝިފާން ވިދާޅުވި އެވެ.\nމަސީހުގެ މައްސަލައާ ގުޅިގެން ރިޝްވަތު ދެއްވަން އުޅުނު ކަމުގެ ތުހުމަތުކޮށް ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ މައްޗަށް ވަނީ ދައުވާކޮށް ޝަރީއަތް ފަށާފަ އެވެ.\nފާރިސް މައުމޫން ރައްޔިތުންގެ މަޖިލިސް އިދިކޮޅު ފަރާތްތައް + ރިޝްވަތުގެ މައްސަލަ\nރިޝްވަތުގެ ތުހުމަތަށް ޖޭޕީގެ އެކްޓިވިސްޓެއް ހައްޔަރުކޮށްފި


SunOnline: America loan thah ves fas kohdheyn ninmmaifi\nއެމެރިކާ ލޯނުތައްވެސް ފަސްކޮށްދޭން ނިންމައިފި\nއައިޝަތު ފަރީޙާ 31 Dec 2020, 11:39\nރާއްޖެ އާއި އެމެރިކާ އާއި ދެމެދު ޑެޓް ސަސްޕެންޝަން އިނިޝިއޭޓިވް އެގްރިމެންޓުގައި ސޮއިކުރުން --- ފޮޓޯ: އެމްބެސެޑަރު ޓެޕްލިޓްޒް / ޓްވިޓާ\nދިވެހި ސަރުކާރާއި އެމެރިކާ ސަރުކާރާ ދެމެދު ޖީ-20 ޑެޓް ސާވިސް ސަސްޕެންޝަން އިނީޝިއޭޓިވް އެއްބަސްވުމުގައި އިއްޔެ ސޮއިކޮށްފިއެވެ.\nއިއްޔެ ސްރީލަންގާގައި ބޭއްވި ރަސްމިއްޔާތެއްގައި މި އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ރާއްޖެއިން ސްރީލަންކާ އަށް ކަނޑައަޅާފައި ހުންނަވާ ސަފީރު އުމަރު އަބްދުއްރައްޒާގެވެ. އެމެރިކާ ސަރުކާރުން ސޮއިކުރެއްވީ އެ ގައުމުން ރާއްޖެ އަށާއި ލަންކާ އަށް ކަނޑައަޅާފައި ހުންނަވާ ސަފީރު އަލައިނާ ޓެޕްލިޓްޒް އެވެ.\nމި އެއްބަސްވުމާއެެކު ކޮވިޑް-19 އާ ގުޅިގެން ކުރިމަތިވި އިގްތިސޯދީ ދަތިތަކުން އަރައިގަތުމަށް ރާއްޖެއިން ކުރަމުން އަންނަ މަސައްކަތަށް އިތުރު އެހީއަކަށްވާނެ ކަމަށާއި ދަރަނި މެނޭޖްކުރުމުގައި އިތުރު ލުއިތަކެއް ލިބިގެންދާނެ ކަމަށް ސަރުކާރުން ބުންޏެވެ.\nއެމެރިކާ ސަފީރު ވިދާލުވީ އިއްޔެ ސޮއިކުރި އެއްބަސްވުމުގެ ދަށުން 100،000 ޑޮލަރުގެ ދަރަނި ދެއްކުން ފަސްކޮށްދެވިގެންދާނެ ކަމަށެވެ.\nމި އަހަރުގެ ސެޕްޓެމްބަރު މަހުގެ ތެރޭގައި، ދަރަނި އަދާކުރުން ފަސްކުރުމާ ގުޅޭ މެމޮރެންޑަމް އޮފް އަންޑަސްޓޭންޑިން އެއްގައި މިނިސްޓަރ އޮފް ފިނޭންސް އިބްރާހިމް އަމީރު ވަނީ ބައެއް ގައުމުތަކާއެކު ސޮއިކުރައްވާފައެވެ. އޭގެ ތެރޭގައި އެމެރިކާވެސް ހިމެނެއެވެ.\nޖީ20 ޑެޓް ސަސްޕެންޝަން އިނިޝިއޭޓިވްގެ ދަށުން ޗައިނާ އާއި ޖަޕާނުންވެސް ވަނީ ރާއްޖޭގެ ލޯނުތައް ފަސްކޮށްދޭން އެއްބަސްވެފައެވެ.\nބީއެމްއެލްގެ ދުވަސްވީ މުވައްޒަފުންގެ އަގު ވަޒަން ކޮށްފި\nގޭމު ކުޅޭ މީހުންނަށް ހާއްސަ ގޮނޑި އާއި މޭޒު ދަމާސްއިން\nބަޖެޓަށް އެމްޑީޕީ އެމްޕީންގެ ލަފާ، ރައީސް ހޯއްދަވައިފި


Lansley Coffee Promotion Ge Muhdhathu Ithuru Kohffi - Vaguthu\nމުޅި ރާއްޖެއަށް ވިޔަފާރި ފުޅާކުރަމުން އަންނަ "ލިބޭ" އިން ފެބްރުއަރީ 15 ދުވަހު ފެށި ލޭންސްލޭ ސްލިމިންގ ކޮފީގެ ޕްރޮމޯޝަންގެ މުއްދަތު އިތުރުކޮށްފިއެެވެ.\n"ލިބޭ" އިން "ވަގުތު" އަށް މައުލޫމާތު ދިން އޮފިޝަލަކު ވިދާޅުވީ، ކަސްޓަމަރުންގެ ބޮޑު ތަރުހީބެއް ލިބުމާއެކު، ގިނަ ކަސްޓަމަރުންގެ އެެދުމުގެ މަތިން ލިބޭ އިން ފަސް ދުވަހުގެ މުއްދަތަށް ކުރިއަށްގެންދިޔަ ޕްރޮމޯޝަންގެ މުއްދަތު އިތުރު ކުރަން ނިންމާފައިވާ ކަމަށެވެ.\n"މި ޕްރޮމޯޝަންގެ ދަށުން ކަަސްޓަމަރުންނަށް ވަރަށް އަގުހެޔޮކޮށް ކޮފީ ލިބިގެން ދާނެ. އަނެއްކާ ކަސްޓަމަރުންގެ ތަރުހީބުވެސް ބޮޑު، ގިނަ ކަސްޓަމަރުންގެ އެދުމުގެ މަތިން މިހާރު މި ޕްރޮމޯޝަންގެ މުއްދަތު މި ވަނީ މާރިޗް ފަހަކާއި ހަމައަށް އިތުރު ކޮށްފައި". ލިބޭގެ އޮފިޝަލަކު ވިދާޅުވިއެވެ.\nއެގޮތުން މި ޕްރޮމޯޝަންގެ ދަށުން ދެ ފޮއްޓަށްވުރެ ގިނައިން ކޮފީ ނަގާނަމަ 75 ރުފިޔާގެ ރޭޓުން ފޮއްޓެއް ލިބޭނެ އެވެ.


Chemical hamalaa ah fahu Trump beynunvee Assad avahaara kollan | Mihaaru\nރައީސް ޓްރަމްޕް (ކ) އާއި މަޝްހޫރު ނޫސްވެރިޔާ ވޮޝިންޓަން ޕޯސްޓުގެ އެސޯސިއޭޓް އެޑިޓަރު ބޮބް ވުޑްވާޑް. --ފޮޓޯ:އޭއެފްޕީ\n05 ސެޕްޓެމްބަރ 2018 - 16:26\nސީރިއާގެ ޚާން ޝެއިޚޫންގައި ދިން ކެމިކަލް ހަމަލާގައި ވަނީ 80 އަށް ވުރެ ގިނަ މީހުން މަރުވެފަ އެވެ.\nވުޑްވާޑުގެ ފަހުގެ ފޮތް "ފިއާ: ޓްރަމްޕް އިން ވައިޓްހައުސް" ގައި ބުނެފައި ވަނީ ކެމިކަލް ހަމަލާ އަށް ފަހު ޓްރަމްޕް ބޭނުންވީ އެމެރިކާ ސިފައިން ސީރިއާ އަށް އަރާ އަސަދު އަވަހާރަކޮށްލަން ކަމަށެވެ.\nވުޑްވާޑުގެ ފޮތުގައި ބުނެފައިވާ ގޮތުގައި އަސަދު އަވަހާރަކޮށްލަން ޓްރަމްޕް ބޭނުންވި ނަމަވެސް ޑިފެންސް މިނިސްޓަރު ޖޭމްސް މަޓިސް ހުންނެވީ އެކަން ކުރައްވާ ގޮތަށް ނޫން ކަމަށެވެ. އަދި އަސަދަށް އެކަނި ހަމަލާ ދިނުމުގެ ބަދަލުގައި ޕެންޓަގަނުން ރޭވީ ސީރިއާގެ އަސްކަރީ އިންފްރާސްޓްރަކްޗާ އަށް ވައިގެ ހަމަލާ ދޭން ކަމަށް ވެސް ބުނެފައިވެ އެވެ.\nއެޕްރީލް 7، 2017 ގައި އެމެރިކާ ސިފައިން ސީރިއާ އަށް ދިން ވައިގެ ހަމަލާތަކަށް ފަހު ޓްރަމްޕް ވަނީ އެމެރިކާ ސިފައިންނަށް ތައުރީފް ކުރައްވައިފަ އެވެ.\nޓްރަމްޕް ވަނީ ވުޑްވާޑުގެ ފޮތުގައި ވަނީ ދޮގު ވާހަކަތަކެއް ކަމަށް ވިދާޅުވެ ޓްވީޓް ކުރައްވައިފަ އެވެ. އެމެރިކާ ސަފީރު ނިއްކީ ހޭލީ ވިދާޅުވީ އަސަދާ ދެކޮޅަށް އެފަދަ ވާހަކައެއް ޓްރަމްޕް ދެއްކި އަޑު ނާއްސަވާ ކަމަށެވެ.\nވުޑްވާޑުގެ ފޮތުގައި ވަނީ ވައިޓް ހައުސްގެ އެހެން ސްޓާފުންނާއި ޓްރަމްޕާ ދެމެދު ބޮޑެތި މައްސަލަތައް ޖެހުނު ކަމަށް ބުނެފަ އެވެ. މި ގޮތުން ޓްރަމްޕާ އެކު ބާއްވާ ބައްދަލުވުންތަކުގައި ޗީފް އޮފް ސްޓާފް ޖޯން ކެލީ ކޯފާ އިސްވެގެން ހަމައިން ނެއްޓޭ ކަމަށް ބުނެފައިވެ އެވެ.\n"ޓްރަމްޕަށް އެއްވެސް އެއްޗެއް ވިސްނައިދޭން އުޅުމަކީ ބޭކާރު ކަމެއް. މިއީ އަހަރެން އަދާ ކުރާ އެންމެ ގޯސް ވަޒީފާ،" ބައެއް ފަރާތްތަކުން ބުނި ކަމަށް ކެލީއާ ހަވާލާދީ ފޮތުގައި ބުނެފައިވެ އެވެ.\nއިތުރު ލިޔުންތައް ސީރިއާ ބައްޝާރުލް އައްސަދު ޑޮނަލްޑް ޓްރަމްޕް


Kashmirge Haggugai Bollywoodge Haanunna Dhakkan Nukerunu Vaahaka Dhekki Zaaira Naseem - Vaguthu\nކަޝްމީރުގެ ހައްގުގައި ބޮލީވުޑްގެ ހާނުންނަށް ދައްކަން ނުކެރުނު ވާހަކަ ދެއްކީ ޒާއިރާ ނަސީމް\nޒާރާ ނަސީމް ފޮޓޯއަކަށް ހުއްޓިލައިގެން: ފޮޓޯ މީސްމީޑިއާ\nއިންޑީއާގެ ކަޝްމީރުގައި މުސްލިމުންނާއި މެދު ހިންގާ ލާއިންސާނީ އަމަލުތަކާއި ގުޅިގެން ބޮލީވުޑްއަށް ނިސްބަތްވާ މަޝްހޫރު މުސްލިމު ތަރިން ކަމަށްވާ، ސަލްމާން ހާން، ޝާހްރުކް ހާން،އަދި ސައިފް އަލީ ހާން ފަދަ މަޤްބޫލް ބަތަލުންގެ ބަހެއް ނުބުނާތީ، އިންޑިއާގެ މުސްލިމުން ދަނީ އެކަމަށް ފާޑުކިޔަމުންނެވެ.\nއެ ތަރިންގެ މަޤްބޫލްކަމުގެ ބޭނުން ހިފާ، މުސްލިމުންނަށް ކުރާ އަނިޔާ އާއި ދެކޮޅަށް އަޑު އުފުލުމުގެ ބަދަލުގައި ސަރުކާރުގެ އެކި އިވެންޓްތަކުގައި ބައިވެރިވެ، ސަރުކާރަށް ހިއްވަރުދޭތީ އެ ތަރިންނަށް ވަނީ މުސްލިމުންގެ ފާޑުކިޔުން އަމާޒުވެފައެވެ.\nއެހެންމަވެސް ކަޝްމީރުގެ މުސްލިމުންނަށް ކުރާ އަނިޔާ އާއި މެދު އަޑުއުފުލާ، ބޮލީވުޑްގެ ކުރީގެ ބަތަލާ ޒާއިރާ ހާން ފާޅުގައި ކުރަމުންދާ މަސައްކަތަށް ގިނަ ބައެއްގެ ތައުރީފް ވަނީ ލިބިފައެވެ.\nދަންގާލް އާއި ދަ ސްކައި އިޒް ޕިންކް ފަދަ ކާމިޔާބު ފިލްމްތަކުން ވިދާލި ޒާއިރާ ފިލްމް ކުޅުމާއި ދުރަށް ދިރައީ އޭނާގެ އަގީދާ ބަލިކަށިވާކަމަށް ބުނެއެވެ.\nބޮލީވުޑާއި ދުރަށް ދިޔަ ނަމަވެސް، ޒާޢިރާ ދަނީ އިންޑިއާގައި ހުރި އިޖުތިމާއީ މައްސަލަތަކަށް ފާޅުގައި ފާޑުކިޔަމުންނެވެ. އަދި އިންޑިއާގައި މުސްލިމުންނާއި މެދު ޒަމާނުއްސުރެ ހިންގާ ތަފާތު ކުރުމާއި، ލާއިންސާނީ އަމަލުތަކަށް އޭނާ ދަނީ ފާޑުކިޔަމުންނެވެ.\n"އަހަންނަކަށް ނުވިސްނޭ ކަޝްމީރުގައި ހިނގާ ކަންކަމުގެ ވާހަކަ އަހަރުމެންނަށް ނުދެއްކެންވީ ސަބަބެއް. އަހަރުމެންގެ އަޑު ކަނޑުވާލަނީ ކީއްވެތަ؟" ޒާއިރާގެ އިންސްޓަގްރާމްގައި ލިޔެފައިވެއެވެ.\nޒާރާ ވަނީ ކަޝްމީރަކީ ޒަމާނުއްސުރެ ވަރަށް ހާލުގައި އޮތްތަނެއް ނަމަވެސް އެ ވާހަކަ ދައްކާނެ ބަޔަކު ނެތް ކަމަށް ބުނެފައެވެ.\nހިތާމަ އާއި ހިތްދަތިކަން އިހުސާސްކުރަމުންދާ ކަޝްމީރުގެ މުސްލިމުންގެ އަޑު ކަނޑުވާލާ، ކަޝްމީރުގައި ހިނގަނީ ދާހިލީ ހަމަނުޖެހުމެއް ކަމަށް ދެއްކުމަށް މަސައްކަތް ކުރާތީ ޒާއިރާ ވަނީ ނުރުހުން ފާޅުކޮށްފައެވެ.\nކަޝްމީރުގެ ހާލަތު ގޯސްވެފައި ވަނީ އިންޑިއާގެ ގާނޫނުއަސާސީގައި ކަޝްމީރަށް ބާރުތަކެއް ދިނުމާ ބެހޭ ގޮތުން އޮންނަ 370 ވަނަ މާއްދާ އިސްލާހުކޮށް ޖައްމޫ އާއި ކަޝްމީރަކީ ދެ ޔޫނިއަން ޓެރިޓަރީސްގެ ގޮތުގަައި ހަމަޖައްސަން އިންޑިއާ ސަރުކާރުން ނިންމުމާއި ގުޅިގެންނެވެ. މިހެން ހެދުމުން ކަޝްމީރު ބަދަލު ވެގެން ދާނީ ގާނޫނުހަދާ މަޖިލީހެއް ނެތް ޔޫނިއަން ޓެރިޓަރީއަކަށެވެ. .\nކުރިން އޮންނަނީ ކަޝްމީރުގެ ދާއިމީ ރަށްވެހިކަން ދިނުމާއި މުދާ މިލްކު ކުރުމުގައި ގޮތް ކަނޑައެޅުމުގެ ބާރު ކަޝްމީރަށް އޮންނަ ގޮތަށެވެ.\nނަމަވެސް އެގޮތް އުވާލާ މިހާރު ވަނީ ހިންދޫންނަށް ވެސް ކަޝްމީރުން ބިން މިލްކް ކުރެވޭ ގޮތް ހަދަން ނިންމާފައެވެ. ކަޝްމީރުން މުސްލިމުންގެ އަޣުލަބިއްޔަތު ނައްތާލުމަކީ އިންޑިއާގެ ވެރިކަންކުރާ ބީޖޭޕީގެ ކެމްޕޭން ވައުދެކެވެ. މި ވައުދު ފުއްދަން އިންޑިއާއަށް އެންމެ ބޮޑު އެހީއެއް ވަމުންދަނީ އިސްރާއީލުން ކަމަށް ރިޕޯޓްތައް ބުނެއެވެ.\nއަހަރެންނެއް ޤަބޫލެއްނުކުރަން ތިބުނާ ޙާނުންނަކީ މުސްލި މުންކަ މަށް.އޭނަ މެން އެއުޅޭ ސިފަޔަށް މުސްލި މުންނެއް ނޫޅޭނެ.އެހެންޏާ އެކެއް މުސްކުޅިވީއިރުވެސް ކައިވެންޏެއް ނުކުރޭ.ދެން ހުރި މީހާ ނަ މަކަށް މުސްލި މެއް އޭނަ އަޅުކަން ނުކުރާ އެއްޗެއްނެތް މިދުނިޔޭގަ.ދެން ހުރި މީހާ އޭނަގެ އަންހެންދަރި އޮރިޔާ މުން ފިލް މްކުޅޭން ފޮނުވައިގެން އުޅެނީ.\nފެބުރުއަރީ 10, 2020 13:01\nނަސީމް ވަސީމެއް ނޫން\nފެބުރުއަރީ 11, 2020 10:50\nމިހާރު ދިވެހިރާޖޭގަ ވެރިކަމުގަތިބީވެސް ހަމަ މުސްލިމުން ނަން ފޮހެލަން އުޅޭބައިގަނޑެއް


Rubina akee aharenge ekuveri eh noon: Jasmin – Iru\nޝާޝާ· 13 ޖަނަވަރީ 2021\nކަލާޒް ޗެނަލްގެ “ބިގް ބޮސް 14” އިން އެންމެފަހުން ކެޓި ޖޭސްމިން ބަސީން، އޭނާގެ ދަތުރާ ބެހޭގޮތުން ވާހަކަދައްކައިފިއެވެ.\n‘ޕިންކްވިލާ’ އަށް ދިން ޙާއްސަ އިންޓަވިއުގައި 30 އަހަރުގެ ޓީވީ އެކްޓްރެސް ވަނީ އޭނާއާއެކު “ބިގް ބޮސް 14” ގައި އުޅުނު ރުބީނާ ދިލެއިކްގެ އެކުވެރިކަމަށް ވެސް އަލިއަޅުވާލައިފައެވެ. އެގޮތުން ޝޯގެ ފުރަތަމަކޮޅު ވަރަށް އެކުވެރިކޮށް ފެނުނު މި ދެބައިވެރިން، ވަކި ހިސާބުން އެކަކު އަނެކަކާ މައްސަލަތަކެއްޖެހި، ޒުވާބުކުރުމަށްފަހު ކުރިން އޮތް އެކުވެރިކަމަށް އަލްވަދާއު ކިއީތަން ފެނިގެން ދިޔައެވެ. ނަމަވެސް މިދިޔަ އާދިއްތަ ދުވަހު ޖޭސްމިން ޝޯއިން ކެޓުމުން، ރުބީނާ ވަނީ ޖޭސްމިން އާ ޖެހުނު މައްސަލަަ ހައްލުކުރެވިފައި ނުވާތީ އެކަމާ ހިތާމަކޮށް ރޮއެފައެވެ. އެހެންނަމަވެސް ‘ޕިންކްވިލާ’ އާ ވާހަކަދައްކަމުން ޖޭސްމިން ބުނީ، ރުބީނާއަކީ އޭނާގެ އެކުވެރިއެއް ކަމަށް ނުދެކޭ ކަމަށާއި، އެދެމީހުންނަށް ދުވަހަކުވެސް އެކުވެރިންގެ ގޮތުގައި ނުތިބެވޭނެ ކަމަށެވެ.\n“ރުބީނާއަކީ ފުރުސަތުގެ ބޭނުން ހިފައިގެން ކުރިއަށްދާ މީހެއް. ބިގް ބޮސްގެ ހަގީގީ މާސްޓަމައިންޑަކީ ރުބީނާ”، ޖޭސްމިން ރުބީނާ ސިފަކުރަމުން ކިޔައިދިނެވެ.\nމީގެ އިތުރުން ޖޭސްމިން ބުނީ، މަސައްކަތުގެ މާހައުލުގައި ރުބީނާއާ ގުޅިގެން ވާހަކަދައްކައިގެން އުޅެވިދާނެ ކަމަށާއި، ނަމަވެސް ހަގީގީ ދިރިއުޅުމުގައި އެދެމީހުންގެ އެކުވެރިކަމެއް ނޯންނާނެ ކަމަށެވެ. “ރުބީނާއަކީ އަހަރެންގެ ދުޝްމަނެއް ނޫން، އެކަމަކު ރައްޓެއްސެކޭ ވެސް އަހަންނެއް ނުބުނާނަން”.\nމިފަހަރު “ބިގް ބޮސް 14” ގައި އަލަށް ބައިވެރިވި އެންމެންގެ ތެރެއިން އެންމެ މަޝްހޫރު ދެ މޫނަކީ ރުބީނާއާއި ޖޭސްމިން ކަން ފާހަގަކޮށްލެވެއެވެ. އެގޮތުން މި ދެތަރިން ވަނީ މީގެކުރިން ކަލާޒްގެ ޑްރާމާ ސިލްސިލާތަކުގައި ލީޑު ރޯލު ކުޅެފައެވެ.


Aa macbook thakun video call varah furihama vaane | Mihaaru\nލައިފްސްޓައިލް / އެޕަލް\nއާ މެކްބުކްތަކުން ވީޑިއޯ ކޯލް ވަރަށް ފުރިހަމަވާނެ\n13 ނޮވެމްބަރ 2020 - 07:48\nއެޕަލް އިން އަންގާރަ ދުވަހު ދައްކައިލި އާ މެކްބުކްތައް ވީޑިއޯ ކޯލްތަކަށް ވަރަށް ފުރިހަމަވާނެ ކަމަށް އެ ކުންފުނިން ބުނެފި އެވެ.\nއެޕަލް އިން ވަނީ މެކްބުކްގެ އާ ތިން ވާޝަނެއް ދައްކާލައިފަ އެވެ. އެއީ މެކްބުކް އެއާގެ އާ ވާޝަނެއްގެ އިތުރުން 13 އިންޗީގެ މެކްބުކް ޕްރޯ އާއި މެކް މިނީ އެވެ. މި އުފެއްދުންތަކުގެ އެންމެ ހާއްސަ އެއް ކަމަކީ ކުރީގެ މެކްބުކްތަކާ ހިލާފަށް އެޕަލް އިން މުޅިން އަލަށް ސީދާ އެ ކުންފުނީގެ ޗިޕް ބޭނުންކޮށްފައި ހުރުމެވެ. އެއަށް ދީފައި ވަނީ ނަމަކީ "M1" އެވެ. ކުރިން މެކްބުކްތަކުގައި ބޭނުންކޮށްފައި ހުންނަނީ އިންޓެލް ޕްރޮސެސާ އެވެ.\n— Adhushan (@Adhushan1) November 12, 2020\nއެޕަލް އިން ބުނި ގޮތުގައި ވަރުގަދަ ޒަމާނީ އާ ޗިޕާ އެކު އާ މެކްބުކްތަކުގެ ޕަފޯމަންސް ވެސް ހުރިހާ ގޮތަކުން ރަނގަޅުވާނެ އެވެ. އެގޮތުން ސްޕީޑާއި ބެޓަރީގެ ކޮލިޓީ ވެސް ބޮޑުތަމުން ރަނގަޅުވާނެ އެވެ. އަދި މި ފަހަރުގެ މެކްބުކްތަކަކީ ކުރިއަށް ވުރެ ކޮލިޓީކޮށް ވީޑިއޯ ކޯލް ކުރެވޭނެ އެއްޗެހި ކަމަށް ބުންޏެވެ. އެކަމުގެ ސަބަބުން އާ މެކްބުކްތަކުން މީހާގެ ސިފަ ވެސް ރީތިކޮށްދޭނެ ކަމަށް ބުންޏެވެ.\nއެކަމަކު ބައެއް މީހުން ވަނީ އާ މެކްބުކްތަކަށް ބަލާ އިރު މެކްބުކް އެއާގައި ހަމަ ކުރީގެ ވާޝަނާ އެއްގޮތަށް 720ޕީގެ ކެމެރާ ހިމަނާފައިވާތީ އެކަމަށް ފާޑުކިޔައިފަ އެވެ.\nއަލަށް ނެރުނު މެކްބުކްތަކުގެ އަގުތަކަށް ބަލާ އިރު މެކްބުކް އެއާގެ އަގު ފެށެނީ 999 ޑޮލަރު (15,394ރ.) އެވެ. މެކްބުކް ޕްރޯގެ އަގަކީ 1،299 ޑޮލަރު (20,017ރ.) އެވެ. އަދި މެކް މިނީގެ އަގު ފެށެނީ 699 ޑޮލަރު (10,771ރ.) އެވެ. މި އުފެއްދުންތަކުގެ ޕްރި-އޯޑަރަށް ވެސް ހުޅުވާލާފައިވާ އިރު، ފެށޭ ހަފުތާގެ ތެރޭގައި ޝިޕްކޮށް ދޭން ފަށާނެ އެވެ.\nއެޕަލް ޓިމް ކުކް ކޮމްޕިއުޓަރު އެމެރިކާ\n1 ކޮމެންޓް, 1 ރިއެކްޝަންސް\nނުވާނެ...އޭގަ އިންނާނީ އަދިވެސް 720ޕީ ވީޑިޔޯ ފޯމެޓް..ލޯލް


ހަނާން ހުސައިން 22 މާރޗް 2021\nއުމަރު ނަސީރު ކުރެއްވި ޓްވީޓެއްގައި ވަނީ ހެލިކޮޕްޓަރު ދުއްވާނެ ދިވެހީން ތަމްރީނު ކުރުމުގެ މަސައްކަތް ކުރިއަށްދާ ކަމަށް ބުނެ، ގައުމީ ދިފާއީ ބާރު، އެމްއެމްޑީއެފްއާއި ހަވާލާދީ ލިޔެފައިވާ ޚަބަރެއް ހިއްސާކުރައްވައިފައެވެ.\nދިވެހި ނޭޝަނަލް އެކްްޝަން (ޑީއެންއޭ)ގައި އިސްކޮށް މަސައްކަތް ކުރައްވާ އުމަރު ވިދާޅުވީ، އެ ހަބަރު ޝާއިއު ކުރިތާވެސް 14 މަސް ދުވަސް ވެފައިވާ ކަމަށެވެ. ނަމަވެސް އަދިވެސް ދިވެހި ޕައިލެޓުން ތަމްރީން ނުކުރެވޭ ކަމަށެވެ.\nމީގެ ކުރިން ދިފާއީ ވަޒީރު މާރިޔާ އަހްމަދު ދީދީ ވަނީ، ހެލިކޮޕްޓަރު ދުއްވުމުގެ ގާބިލުކަން ދިވެހި ސިފައިންނަށް ލިބިފައި ނުވާ ކަަމަށް ބުނެފައެވެ.\nއިންޑިއާއިން ރާއްޖެއަށް ހަދިޔާ ކުރި ހެލިކޮޕްޓަރު ދުއްވުމުގައި އެގައުމުގެ ސިފައިން ހަރަކާތްތެރިވާތީ އިދިކޮޅު ފަރާތްތަކުން ކަންބޮޑުވުންފާޅު ކުރަމުން އަންނައިރު، ސަރުކާރުން ބުނެފައިވަނީ އެއީ އިންޑިއާ ސަރުކާރުން، ހެޔޮ ނިޔަތުގައި ދިވެހީންނަށް ފޯރުކޮށްދެމުން އަންނަ އެހީއެއް ކަމަށް ބުނެފައެވެ.\nއަރުޝީފަށް ނެގީ 22/03/2021 18:16\nއެންމެފަހުން އަޕްޑޭޓްކުރީ 22/03/2021 18:16\nފާތުމަތު އަޖްފާން 48 މިނެޓު ކުރިން


ފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް – heyobas\nފުރަތަމަ ސަފްހާ ފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް\nފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް\nއިންޓަރނެޓަކީ މިއަދު ދިވެހިންގެ ތެރޭގައި އާންމުވެފައިވާ ވަސީލަތަކަށްވާއިރު ސޯސިއަލް ނެޓްވޯރކްތަކުގެ ބޭނުން ނުކުރާ ފަރާތްތައް ވަރަށް މަދެވެ. ހާއްސަކޮށް ފޭސްބުކް ޓްވިޓާރ ފަދަ ނެޓްވާރކްތައް އަންނަނީ ގިނަ ދިވެހިންވެސް ބޭނުންކުރަމުންނެވެ. ހަމަ އެހެންމެ ދުނިޔޭގެ އެންމެ ގިނަ ބަޔަކުވެސް ބޭނުންކުރާ ސޯސިއަލް ނެޓް ވާރކް އަކީ ފޭސްބުކްއެވެ. އަޅުގަނޑު މިލިޔުމުގައި މި ބަލާލަނީ ކުރުގޮތަކަށް ފޭސްބުކްގެ ފޭކް ޕޭޖްތަކަކަށެވެ. ..\nފޭސްބުކް ބޭނުންކުރާއިރު ބައެއް ފަރާތްތަކުގެ ފޭސްބް އެކަންޓް ހެކް ކޮށްގެން ނުވަދެވިގެން އުޅެއެވެ. އެހެންކަމުން ފޭސްބުކްވެސް ބޭނުންކުރަށްވާއިރު ވަރަށް ބޮޑަށް ވިސްނައިގެން ބޭނުންކުރުން މުހިންމެވެ. އެހެނީ ތިމާގެ އެތަށް މައުލޫމާތެއް ހާއްސަކޮށް ސިއްރު މައުލޫމާތުތަށްވެސް ފޭސްބުކްގައި ބައެއް ފަރާތްތަކުން ރަށްކާކުރެއެވެ. މިހާރަކަށް އައިސް އިންޓަރނެޓުގައި އާންމުވެފައިވާ ފޭސް ބުކްގެ ފޭކް ޕޭޖްތަކާއި މެދު ސަމާލުވެ އެ ލިންކް ފެނުނަސް ޕާސްވޯރޑް އަދި ޔޫސާ ނޭމް ޖާހާފައި ލޮގިން ކުރަށްވަން މަސައްކަތް ނުކުރަށްވާށެވެ.\nފޭސްބުކަށް ވަންނަ ނަމަ ރަނގަޅަށް www.facebook.com މިގޮތަށް އެޑްރެސް ޖަހާށެވެ. އެޑްރެސް މިގޮތަށް ނުފެންނަ ފޭސްބުކް ޕޭޖް ނަމަ އެއީ ފޭކް ޕޭޖެވެ. މިގޮތުން ބައެއް ފޭސްބުކް ފޭކް ޕޭޖްގައި www.thisisnotfacebook.com މިހެންވެސް ހުރެއެވެ. އަންނަ އީމެއިލް އެއްގެ ތެރޭން މިފަދަ ލިންކަކަށް ރަނގަޅަށް ނުވިސްނާ ވަދެވިއްޖެ ނަމަ ފޭސްބުކްގެ ފުރަތަމަ ސަފްހާ އާއި ތަފާތެއް ނުހުންނާނެއެވެ. އެ ޕޭޖް ހަދައިގެން އުޅޭ ފަރާތްތަކަށް އެ ޕޭޖްގައި ލޮގިންވާ މީހުން ޖަހާ ޕާސްވޯރޑްތަކާއި ޔޫސާރ ނޭމް ތަށް ލިބެއެވެ. އެކައުންޓްގެ އަސްލު އޯނާރ އަތުން ބާރު ގެއްލެއެވެ. އެ ޕޭޖް ފެންނަ ފެނުމުގައި ފޭސްބުކް ޕޭޖާއި އެއްވެސް ތަފާތެއް ނުހުރެއެވެ. އެހެންކަމުން ފޭސްބުކަށް ވަންނައިރު ވަރަށް ބޮޑަށް ސަމާލުވެގެން ވަދެ ވަޑައިގެން ބޭނުން ކުރުން އެއީ ތިމާގެ ފޭސްބުކްގެ ސެކިއުރިޓީއަށްޓަކައި ކުރަންޖެހޭނެ ކަމެކެވެ. އަދި ނުދަން ފަރާތަކުން ވޯލް އަށް ޕޯސްޓްކުރާ ގޮތް ނޭގޭ ލިންކްތަކަށް ވަނުމަށް ކްލިކް ކުރުންވެސް މީ މިފަދަ ހިތާމަވެރި ކަމެއް މެދުވެރި ވެދާނެ ކަމެކެވެ. އެހެންކަމުން ކިޔުންތެރިންގެ ސަމާލުކަމަށް މިފަދަ ޕޭޖްތައް ހުންނަ ގޮތް ދަށްކާލުމަށްޓަކައި އެފަދަ ޕޭޖް ތަކުގެ ސްކްރީން ސޮޓް ތައް ލިޔުމާއި އެކު ހިމަނާލަމެވެ.\nމިފޮޓޯގައިވާ ސަފްހާގެ ލިންކް ގައި އެވަނީ އެހެން ސައިޓެއްގެ ނަން\nމި ސަފްހާގައިވެސް ސައިޓްގެ ލިންކް އިންތާ www.facebook.com ގެ ބަދަލުގައި އެވަނީ އެހެން ސައިޓެއްގެ އެޑްރެސް،\nފޭސްބްކް ފޭކް ޕޭޖްތަކުގެ އިތުރަށް ފޭކް މޭލްތަކާއި ފޭސްބުކް ތެރޭން ފޭކް މެސެޖްތައް ވެސް އެފަދަ ފަރާތްތަކުން ފޮނުވައެވެ. މިފަދަ ހާލަތްތަކުގައިވެސް މެއިލް އަށް އަންނަ އެފަދަ ލިންކްތަކަށް ދިއުމުގެ ބަދަލުގައި ސީދާ ސީދަލަށް ފޭސްބުކަށް ވަދެ ވަޑައިގެން އިންބޮކްސް ބައްލަވާށެވެ.\nމި ނޯޓިސްގައިވެސް ފޭސްބުކް.ކޮމް ގެ އިތުރަށް އެހެން ސައިޓެއްގެ އެޑްރެސް\nފޭސްބްކް ބޭނުންކުރާއިރު ކުޑަކުދިން ފޭސްބުކް ބޭނުންކުރަން ހުއްދަ ދިނުމަކީ އެއްގޮތަކަށްވެސް ކޮށްގެންވާނެ ކަމެއް ނޫނެވެ. އަދި އެއީ ފޭސްބުކް ބޭނުންކުރުމުގެ ގަވާއިދާއި ހިލާފްކަމެކެވެ. އެހެންނަމަވެސް ބައެއް ކުދިން އުމުރު އޮޅުވާލައިގެން ފޭސްބްކް ބޭނުންކުރުން މިވަނީ އާންމުވެފައެވެ. އަދި މިގޮތަށް ފޭސްބްކް ބޭނުންކުރުމަކީ ދުނިޔޭގައި ކުރިއަރާފައިވާ ގައުމުތަކުގައިވެސް ބެލެނިވެރިން ދަރިންނަށް ހުއްދަ ނުދޭ ކަމެކެވެ. މިގޮތުން މިޝޭލް އޮބާމާވެސް ބުނެފައިވަނީ އޭނާގެ ދަރިންނަށް ޅައުމުރުގައި ފޭސްބްކް ބޭނުންކުރުމުގެ ހުއްދަ ނުދޭނެ ކަމަށެވެ. ދުނިޔޭގެ ގައުމުތަކުގައި ފޭސްބްކު ނުވަތަ އެހެނިހެން ޝޮސިއަލް ނެޓްވާރކްތަކުގެ ތެރޭން ވަރަށް ނެދެވޭ އަމުލުތަށް ވަނީ ހިނގާފައެވެ. ފޭސްބްކް ބޭނުންކުރުން މަނާކުރެވިފައިވާ އުމުރަކީ ކުއްޖާގެ ވަރަށް ޅައުމުރުކަމުން ރަނގަޅަށް ހެޔޮ ވިސްނުން ނުލިބޭ އެކުދިން ވަރަށް ފަސޭހައިން އިންޓަރނެޓްމެދުވެރިކޮށް ނުބައި އަމަލުތަށް ހިންގާ ފަރާތްތަކުގެ ޝިކާރައަކަށް ވެއެވެ.\nފޭސްބްކް އަކީ ރަނގަޅުގޮތުގައި ރަހުމަތްތެރިކަން ބަދަލުކޮށް ވިޔަފާރިތަށް ކުރިއެރުވުމަސްވެސް ބޭނުންކުރެވިދާނެ ރަނގަޅު ވަސީލަތެކެވެ. އެހެންނަމަވެސް މި އަގުހުރި ވަސީލަތްވެސް މިއަދު ނުބައި ގޮތުގައި ބޭނުންކުރާ ފަރާތްތައް އަންނަނީ އިތުރުވަމުންނެވެ. ކުދި ކުށްތަކުން ފަށައިގެން ގޮސް ޓެރަރިޒަމްވެސް ފޭސްބުކް މެދުވެރިކޮށް ރޭވުން މީވެސް ފޭސްބްކް ގެ ބޭނުން ހިފަމުންދާ ގޮތެކެވެ. މިގޮތުން އ.ދ ގެ ޑްރަގްސް ކްރައިމްއާއި ބެހޭ އިދާރާއިން ދިރާސާއެއްކޮށް ރިޕޯރްޓްނެރެފައިވެއެވެ. ވިއެނާގައި ބޭއްވުނު ކައުންޓަރ ޓެރަރިޒަމްގެ އޮފިޝަލުންގެ ބައްދަލުވުމުގައި ނެރެފައިވާ މި ރިޕޯރޓްގައިވާ ގޮތުން ފޭސްބުކްމެދުވެރިކޮށް ޓެރަރިސްޓް ހަމަލާތަށް ރާވަމުންދެއެވެ.\nފޭސްބްކް އަދި މައިކްރޯސޮފްޓް، ޔާހޫ، ގޫގުލްގެ ނަމުގައި ވެސް ބައެއް އީމެއިލްތަށް ހެކަރުން ކުރެއެވެ. ގިނަފަހަރަށް އަންނަ އެފަދަ މެސެޖްތަކުގައި އަންނަނީ ކޮންމެސް ކަމެއް ކާމިޔާބުވެގެން ފައިސާތަކެއް ލިބޭ ވާހަކައެވެ. އެހެންނަމަވެސް ކޮންމެ މީހަކަށްވެސް އެނގެންވީ ކަމަކީ ގޫގުލް އިންވިޔަސް މައިކްރޯސޮފްޓުން އެހެން ކުންފުންޏަކުން ނުވަތަ ސައިޓަކުން ވިޔަސް ޕުރޮމޯޝަނެއް އަންނަ ނަމަ ރަސްމީ ކޮށް އިއުލާންކުރާނެ ކަމެވެ. ރަސްމީ ވެބްސައިޓުގައި ފެންނަން ހުންނާނެކަމެވެ. އަދި މެއިލް ވެސް އަންނާނީ ރަސްމީ އީމެއިލް އިންނެވެ. ގޮތް ނޭގޭ އީމެއިލް އަކުން ނޫނެވެ. މިގޮތަށް ދާދި ފަހުން އަޅުގަނޑަށް ލިބުނު އީމެއިލްތަށްވެސް ކުރިން ލިބުނު އެފަދަ އީމެއިލްތަކުގެ ހަބަރު ހޯދަން އުޅެނިކޮށް އިންޓަރނެޓުން މަސްވަރާކުރެވުނު ފަރާތާ(މިސް ޔަންގ : މިަފަދަ މައްސަލަތައް ހޯދާ ދިރާސާކުރާ ފަރާތެއް،އެ ފަރާތާ ހިއްސާކޮށް އެފަރާތުގެ އެހީތެރިކަމާއި އެކު ކުރިން ލިޔެފައިވާ ލިޔުން އިންޓަރނެޓު މެދުވެރިކޮށް ފޭރޭ މީހުންގެ އަމަލުތަކަށް ސަމާލުވަމާތޯ ) ހިއްސާކުރީމެވެ. އެފަރާތުންވެސް އެންމެ ފުރަތަމަ އަޅައިގަތީ ރަސްމީ އީމެއިލް އޮއްވައި ފްރީ އީމެއިލް އަކުން އެފަދަ އެއްޗެއް ފޮނުވީމެއެވެ. އަދި ސައިޓްގައި އެކަމުގެ އެއްވެސް ތަފްސީލް އެއް ފެންނަން ނެއްތާގައި ބައެއް ލިންކްތަށް މަސައްކަތް ނުކުރާކަން ފާހަގަކުރެވެއެވެ. ދެން ވިސްނާލަން ވީ ކަމަކީ އެއްވެސް ސައިޓަކަށް ވަންނައިރު އަސްލު އެޑްރެސް ނޭގޭނަމަ ގޫގުލްގައި ސާރޗުކޮށްގެން ޑައިރެކްޓްކޮށް ވަދެވޭ އަސްލު އެޑްރެސް ހޯދުމަށެވެ. އަދި ވިސްނައިގެން އިންޓަރނެޓް ބޭނުންކުރުމަށެވެ. އަދި މި ގެނެސްދެވުނީ މިކަމާއި ބެހޭ ވަރަށް ކުޑަ މައުލޫމާތުކޮޅެއް ނަމަވެސް ކުރިޔައް އޮތްތަނުގައި ހެޔޮބަސްގެ ކިޔުންތެރިންނަށް މިފަދަ ސްކޭމްތަކުގެ ތަފްސީލް ފޯރުކޮށްދެވޭނެއެވެ.\nފޭސްބުކްގެ ބައެއް ފޭކް ލިންކްތައް\n(facebook.com/people/Smart-Shop/100000308707750) to hack alertpay users . Already 316 people linking this page.\n(facebook.com/pages/Pay-Pal/125541414152127) to hack PayPal users. Already 112 people linking this page.\nމީގެ ކުރިންވެސް މިފަދަ ލިޔުމެއް ލިޔެފައިވާނެއެވެ\nއިންޓަރނެޓު މެދުވެރިކޮށް ފޭރޭ މީހުންގެ އަމަލުތަކަށް ސަމާލުވަމާތޯ


Mi vee kihiineh? Microsoft in Android device eh | Mihaaru\nމިވީ ކިހިނެއް؟ މައިކްރޮސޮފްޓުން އެންޑްރޮއިޑް ޑިވައިސްއެއް\nމައިކްރޮސޮފްޓް ސާފަސް ޑުއޯ: އެންޑްރޮއިޑް ޑިވައިސްއެއް އެކަމަކު ވައްތަރުވާން ޖެހެނީ ވިންޑޯޒްއާ\n14 އޯގަސްޓް 2020 - 08:24\nމައިކްރޮސޮފްޓުން މީގެ ކުރިން މޮބައިލް ޑިވައިސްތައް އުފައްދައި އުޅުނީ ވިންޑޯޒް އޮޕަރޭޓިން ސިސްޓަމަށެވެ. ސްމާޓްފޯން މާކެޓުން ވިންޑޯޒް އަށް ޝަރަފުވެރި ދައުރެއް ހޯދުމަށެވެ. މި ކަމެއް ނުވި އެވެ. ކުރިހައި ޚަރެއްދެއްވީ ބޭކާރެވެ. ވާދަވެރިންނާ ޖެހި ބޮޑުތަނުން ވީ ފެއިލް އެވެ.\nމައިކްރޮސޮފްޓް ސާފަސް މަރުކާގެ ޑިވައިސްތަކާ ބެހޭ ގޮތުން ވާހަކަދައްކަން ފެށުމުން އަހަރެމެން ހީކޮށްގެން ތިބީ ވިންޑޯޒް ނޫން އޮޕަރޭޓިން ސިސްޓަމަކުން ހިނގާ ގޮތަށް މައިކްރޮސޮފްޓުން އެއްވެސް ޑިވައިސްއެއް ނުއުފައްދާނެ ކަމަށެވެ. އެކަމަކު އާންމުނަށް ފެންނަ ފަށަށް ސާފަސް ޑުއޯ އަތުވެއްޖެ އެވެ. މިއީ އެންޑްރޮއިޑް ޑިވައިސްއެކެވެ.\nސާފަސް ޑުއޯ ގައި ދެ ސްކްރީން ހުރެ އެވެ. މިއީ ޒާތެއްގެ ޓެބްލެޓެކެވެ. ތަފާތަކީ ޖެހިޖެހިގެން ދެ ސްކްރީން ހުރުމެވެ. މައިކްރޮސޮފްޓުން ބުނީ އެންޑްރޮއިޑް ތަޖުރިބާކޮށްލަން މިއީ ފުރިހަމަ ޑިވައިސްއެއް ކަމަށެވެ. މިއީ ބުހުތާނު ގޮތެކެވެ. މިހެން ބުނަން ރަނގަޅީ އެހެން ބަޔަކު އެންޑްރޮއިޑް ޑިވައިސްތައް ނުއުފައްދާ ނަމަ އެވެ.\nސާފަސް ޑުއޯ އާ ބެހޭ ގޮތުން މައިކްރޮސޮފްޓުން ހެދި އަނެއް ދޮގަކީ، މިއީ މާކެޓުން ލިބެން ހުރި އެންމެ ތުނި ޑިވައިސް ކަމަށް ބުނެމެވެ. ރަނގަޅު ގޮތަކީ ސާފަސް މަރުކާގެ ޑިވައިސްތަކުގެ ތެރެއިން އެންމެ ތުނި ޑިވައިސް ކަމަށް ބުނުމެވެ. އެންމެ ތުނި ޑިވައިސް އަކީ ކޮބައިކަން ބުނެ ދައްކާނެ ވަކި އެއްޗެއް މާކެޓަކު ނުވެސް ނެތެވެ.\nމައިކްރޮސޮފްޓް ސާފަސް މަރުކާގައި ވިންޑޯޒް އިން ހިންގާ ޑިވައިސްތައް ވެސް އެބަ ހުއްޓެވެ. ސާފަސް ޑުއޯ މާކެޓަށް ނެރުމުން މައިކްރޮސޮފްޓްގެ ސްމާޓް ޑިވައިސްތައް ދެފަޅިވީ އެވެ.\nއެންޑްރޮއިޑް އޮޕަރޭޓިން ސިސްޓަމަށް ބަރޯސާކޮށް ޑިވައިސްތައް އުފައްދަން މަސްރަހު ތަނަވަސްކުރުމަށްޓަކައި މައިކްރޮސޮފްޓުން ފުރަތަމަ ކުރަން ފެށި ކަމަކީ، އެންޑްރޮއިޑް އެޕްލިކޭޝަންތައް އުފެއްދުމެވެ. މައިކްރޮސޮފްޓް އޮފީސް 365 އެންޑްރޮއިޑްގައި މަސައްކަތްކުރާ ގޮތަށް ފުރިހަމަކުރުމެވެ. މިއީ އެންޑްރޮއިޑް ޑިވައިސްތައް ބޭނުންކުރާ މީހުންނަށް މައިކްރޮސޮފްޓާ އެންޑްރޮއިޑާ ހުރި ގާތްކަން ވިސްނައިދިނުމަށް ކުރި ކަމެކެވެ.\nސާފަސް ޑުއޯ ލޯންޗްކުރުމާ އެކު ހިންގަނީ ކޮން އޮޕަރޭޓިން ސިސްޓަމަކުންތޯ ކަށަވަރުކުރެވުނެވެ. އެންޑްރޮއިޑުންނެވެ. މި ޑިވައިސްގައި، ފެކްޓަރީން ނެރޭއިރު މުޅިންހެން ހުންނާނީ މައިކްރޮސޮފްޓް އެޕްލިކޭޝަންތަކެވެ. ގޫގުލް ޕްލޭ ފަދަ މަދު އެޕްލިކޭޝަނެއް ނެތް ނަމަ ޑިވައިސް ބޭނުންުރާ މީހުންނަށް އޮޅޭ ވަރަށް މައިކްރޮސޮފްޓްގެ ކުލަތައް ގިނަ އެވެ. އެކަމަކުވެސް އެންޑްރޮއިޑް އަކީ މައިކްރޮސޮފްޓްގެ އެއްޗެއް ނޫނެވެ. ގޫގުލްގެ އެއްޗެކެވެ.\nގޫގްލް އެންޑްރޮއިޑް މައިކްރޮސޮފްޓް ވިންޑޯޒް\nސާފަސް ޑުއޯ އާ ބެހޭ ގޮތުން މައިކްރޮސޮފްޓުން ހެދި އަނެއް ދޮގަކީ، މިއީ މާކެޓުން ލިބެން ހުރި އެންމެ ތުނި ޑިވައިސް ކަމަށް ބުނެމެވެ. ރަނގަޅު ގޮތަކީ ސާފަސް މަރުކާގެ ޑިވައިސްތަކުގެ ތެރެއިން އެންމެ ތުނި ޑިވައިސް ކަމަށް ބުނުމެވެ. އެންމެ ތުނި ޑިވައިސް އަކީ ކޮބައިކަން ބުނެ ދައްކާނެ ވަކި އެއްޗެއް މާކެޓަކު ނުވެސް ނެތެވެ. ޢެއްޗެއްނެތިއުޔާ


Salah Ge2Goal, Liverpool Evvana Ah, Arsenal Maayoos Kollee Luiz - Vaguthu\nސަލާހްގެ ދެ ގޯލް، ލިވަޕޫލް އެއްވަނައަށް، އާސެނަލް މާޔޫސް ކޮށްލީ ލުއިޒް\nއިނގިރޭސި ޕްރިމިއާ ލީގުގެ ގަދަ ދެބާރު ކަމަށްވާ އާސެނަލްއާއި ލިވަޕޫލް ވާދަކުރި މެޗު 3-1ގެ ނަތީޖާއަކުން ލިވަޕޫލް ކާމިޔާބު ކޮށްފިއެވެ.\nރޭ ލިވަޕޫލްގެ އެންފީލްޑްގައި ކުޅުނު މެޗުގައި ލިވަޕޫލްގެ މުހައްމަދު ސަލާހް ދެ ގޯލް ޖަހާފައިވާއިރު، މިހާތަނަށް ލީގުގައި ކުޅުނު ތިން މެޗުން ތިން މޮޅު ހޯދާ ލިވަޕޫލް އޮތީ އެއްވަނައިގައެވެ. މިދިޔަ ސީޒަންގެ ޗެމްޕިއަންސް ލީގު ލިވަޕޫލުން ނެގިއިރު، އެޓީމުން ވަނީ ސުޕަ ކަޕްވެސް މި ސީޒަންގައި އުފުލާލާފައެވެ. އާ ކުޅުންތެރިންތަކެއް މި ސީޒަނަށް ލިވަޕޫލާ ނުގުޅުނު ނަމަވެސް، އެޓީމުން އަންނަނީ މިދިޔަ ސީޒަންގައިވެސް ދެއްކި ފޯމް ތަކުރާރު ކުރަމުންނެވެ.\nލިވަޕޫލަށް މިހާތަނަށް ޕްރިމިއާ ލީގެއް ކާމިޔާބުކުރެވިފައިނުވާއިރު، މިދިޔަ ސީޒަންގައިވެސް އެޓީމުން ވަނީ އެ އިންތިޒާރަށް ނިމުން ގެނައުމަށް ކައިރިކޮށްފައެވެ. ފަހުވަގުތު މުހިއްމު ޕޮއިންޓްތަކެއް ގެއްލި މެންޗެސްޓާ ސިޓީން ލީގު ކާމިޔާބު ކުރީއެވެ.\nމެޗުގައި އާސެނަލްގެ ފަރާތުން ރަނގަޅަށް ފެށިތަން ފެނިގެންދިޔައިރު، އެޓީމުން ޕޮސެޝަން ހިފަހައްޓައިގެން އެޓޭކް އުފެއްދިއެވެ. އެހެން ނަމަވެސް މަޓިޕްގެ ބޮލުން ކާމިޔާބު ކޮށްދިން ގޯލާއެކު ލިވަޕޫލް ލީޑު ނެގިއެވެ. މެޗުގެ ކުރީކޮޅުގައި އަބަމަޔާންގެ ހަމަލާގެ އިތުރުން އާސެނަލްއަށް އަލަށް ގުޅުނު ނިކޮލަސް ޕެޕޭގެ ހަމަލާވެސް ފާހަގަވެފައިވާއިރު، ނިކޮލަސް ޕެޕޭގެ ހަމަލާ ދިޔައީ ސީދާ ލިވަޕޫލްގެ ގޯލްކީޕަރު އެޑްރިއަން އަތަށެވެ.\nލިވަޕޫލްގެ އެއް ނަންބަރު ގޯލްކީޕަރު އެލިސަން ބެކާ އަދިވެސް ހުރީ އަނިޔާގައެވެ.\nފުރަތަމަ ގޯލާއެކު ލިވަޕޫލުން މެޗުގެ ކޮންޓްރޯލް އަތުލިއެވެ. އާސެނަލްގެ ޑިފެންސަށް ނުރައްކާކޮށް، ޕްރެޝަރު ކޮށްލިއެވެ. ނަތީޖާއެއްގެ ގޮތުން، އާސެނަލްއާ މި ސީޒަނަށް ގުޅުނު ޑޭވިޑް ލުއިޒްގެ ފަރާތުންވެސް ގޯސްތައް ފެނުނެވެ. މެޗުގެ 49 ވަނަ މިނެޓުގައި ލުއިޒް، އޭރިއާ ތެރެއިން ސަލާހް ގައިގައި ހިފަހައްޓާ ވައްޓާލުމުން ރެފްރީ ދިން ޕެނެލްޓީއާއެކު ލިވަޕޫލްއިން ލީޑު ފުޅާކުރިއެވެ. ޕެނެލްޓީ ކާމިޔާބުކޮށްދިނީ ސަލާހެވެ.\nއޭގެ އިރުކޮޅެއްފަހު ލުއިޒް ބީޓްކޮށް، ސަލާހް ވަނީ އޭނާގެ ދެވަނަ ގޯލާއެކު ތިން ޕޮއިންޓް ޔަގީން ކޮށްދީފައެވެ. އާސެނަލްގެ ޓޮޓޭރާ މެޗު ނިމެންދަނިކޮށް ގޯލެއް ކާމިޔާބުކުރި ނަމަވެސް، އާސެނަލް ނިންމާލީ މާޔޫސްކަމާއެކުގައެވެ.\nއޮގަސްޓް 25, 2019 09:41\nބަލިވީމަ ލުއިޒް ބޮލަށް ކަނޑާ ނުލާ


PSG Molhuvi Iru Mbappe Ah Ratheh - Vaguthu\nޕީއެސްޖީ މޮޅުވިއިރު އެމްބާޕޭ އަށް ރަތެއް\n11 މަސް ކުރިން ( ސެޕްޓެމްބަރު 2, 2018 )\nފްރެންޗް ލީގުގައި ރޭ ނިމްސްގެ މައްޗަށް 2-4 އިން ޕީއެސްޖީ ކުރި ހޯދިއިރު، އެ ޓީމުގެ ފޯވާޑް ކިލިއަން އެމްބާޕޭ އަށް ރަތް ކާޑު ދައްކައިފިއެވެ.\nމި މޮޅާއެކު ކުޅުނު ހަތަރު މެޗުން ވެސް މޮޅުވެ ލިބުނު 12 ޕޮއިންޓާ އެކު ޕީއެސްޖީ އޮތީ ލީގުގެ އެއްވަނައިގައެވެ. ލީގުގެ ދެވަނައިގައި9ޕޮއިންޓާ އެކު ޑިޖޯން އޮތްއިރު ނިމްސް އޮތީ ހަ ޕޮއިންޓާ އެކު ލީގުގެ ހަތްވަނައިގައެވެ.\nނިމްސްގެ ދަނޑުގައި ކުޅުނު މި މެޗުގެ 36 ވަނަ މިނެޓްގައި ޕީއެސްޖީން ވަނީ ލީޑު ނަގާފައެވެ. މެއުނިޔޭ ހުރަސްކޮށްލި ބޯޅަ އަކުން މި ގޯލު ޕީއެސްޖީ އަށް ކާމިޔާބުކޮށްދިނީ ނޭމާއެވެ. އަދި ފުރަތަމަ ހާފް ނިމުމުގެ ކުރިން އެންހެލް ޑިމަރިޔާ ވަނީ ޕީއެސްޖީގެ ދެވަނަ ގޯލު ކާމިޔާބުކޮށްދީފައެވެ. ޑިމަރިޔާ މި ގޯލު ކާމިޔާބުކުރީ ޕީއެސްޖީ އަށް ލިބުނު ކޯނަރެއް ސީދާ ގޯލަށް ފޮނުވާލައިގެންނެވެ.\nޕީއެސްޖީ ލީޑުގައި އޮވެ ފުރަތަމަ ހާފް ނިމުނުއިރު ދެވަނަ ހާފްގައި ނިމްސް އިން ވަނީ ދެ ގޯލު ކާމިޔާބުކޮށް ނަތީޖާ އެއްވަރުކޮށްފައެވެ. މި ދެ ގޯލު ނިމްސް އަށް ކާމިޔާބުކޮށްދިނީ ބޮބިޗޮން އާއި ސަވަނިޔޭއެވެ. ނަމަވެސް މެޗުގެ 77 ވަނަ މިނެޓްގައި އެމްބާޕޭ ޕީއެސްޖީގެ ތިންވަނަ ގޯލު ކާމިޔާބުކޮށްދިންއިރު އެޓީމުގެ ފަހު ގޯލު ކާމިޔާބުކޮށްދިނީ އެޑިންސަން ކަވާނީއެވެ.\nމި މެޗުގެ އެންމެފަހު ވަގުތުކޮޅުތެރޭ ރެފްރީ ވަނީ ޕީއެސްޖީގެ އެމްބާޕޭ އަށާއި ނިމްސްގެ ދެވަނަ ގޯލު ކާމިޔާބުކޮށްދިން ސަވަނިޔޭ އަށް ރަތްކާޑު ދައްކާފައެވެ. އެމްބާޕޭ އަށް ރަތްކާޑު ދެއްކީ ސަވަނިޔޭ ކުރި ނުރައްކާތެރި ފައުލަކާ ގުޅިގެން ރުޅި އައިސްގެން އޭނާ ކޮއްޕާލުމާ ގުޅިގެންނެވެ.\nފްރެންޗް ލީގުގައި ކުޅުނު ހަތަރުވަނަ މެޗުން ވެސް ޕީއެސްޖީ މޮޅުވެފައިވާއިރު، ފާއިތުވި ފަސް އަހަރުގެ ތެރެއިން ހަތަރު އަހަރު ލީގު ޗެމްޕިއަންކަން ހޯދާފައިވަނީ ޕީއެސްޖީންނެވެ.\nސުޕަ ކަޕް ޕީއެސްޖީ އަށް، ޓީމް ފޮޓޯ އިން ނޭމާ ދަމާ ބޭރު ކުރީ އެމްބާޕޭ!\nޕީއެސްޖީ އަށް ކުޅެން ނޭމާ އަދިވެސް ދެކޮޅު, ތަމްރީން ކުރަނީވެސް ވަކިން


Dhuniyeyge Mashhoorukan Vikkaalaa Aakhirah Ganeli Zuwaan Football Star | #Dhiislam\nޖަރުމަނުގެ އުއްމީދީ ކުޅުންތެރިޔާ ބުރާކް ކަރަން\nދުނިޔޭގެ މަޝްހޫރުކަން ވިއްކާލާ އާޚިރަތް ގަނެލި ޒުވާން ފުޓްބޯޅަ ސްޓަރ\n4 years ago |6comments| November 20, 2013\nސޫރިޔާގައި ކާފަރު ޢަލަވީންނާ ދެކޮޅަށް ކުރަމުންދާ ޖިހާދުގައި ބައިވެރިވުމަށްފަހު، ޖަރުމަނުވިލާތުގެ ޒުވާން ޤައުމީ ޓީމަށް ކުޅެފައިވާ މުސްލިމް ކުޅުންތެރިއެއްކަމަށްވާ ބުރާކު ކަރަން މިދިޔަ މަހު ސޫރިޔާގެ ހަނގުރާމާގައި ޝަހީދުވެދިޔަ ޚަބަރު ޖަރުމަނުގެ ރައްޔިތުން އަހަމުން އެދަނީ ޙައިރާންކަމާއެކުއެވެ. އެއުއްމީދީ ކުޅުންތެރިޔާ އޭނާގެ ފުޓްބޯޅާގެ ޙަޔާތް ނިންމާލީ އެއަށްވުރެ ވަކި މަތިވެރި ކޮން ޝަރަފެއް ލިބޭނެކަމަށްބާވައޭ އެމީހުން ބުނަމުންދެއެވެ.\nޢުމުރުން މިހާރު 26 އަހަރުގެ ބުރާކު ޝަހީދުވެފައިވަނީ އަޒާޒުކިޔޭ ރަށަށް ސޫރިޔާގެ ޢަލަވީ ޝީޢީ ސަރުކާރުގެ ފަރާތުން މިދިޔަ އޮކްޓޯބަރު މަހު ބޮންއަޅާ ރަށް ސުންނާފަތިކޮށްލުމުގެ ޙާދިޘާގައެވެ. ދުނިޔޭގެ ރީތިކަމާއި ދަޅަތައް ބުރާކު ކަރަން އަށް މުޙިއްމު ނުވިއެވެ. ޖަރުމަނުގެ ފަސޭހަ ދިރިއުޅުން އެއީ އޭނާގެ މަޤްޞަދެއްކަމުގައިނުވިއެވެ. އެހެނަސް އޭނާގެ އިޚްތިޔާރަކަށްވީ އެހުރިހާ އުފަލެއް ދޫކޮށް، އުނދަގުލުން ފަސޭހަ ހޯދާށެވެ. ޖިހާދުކޮށް ޝަހީދުވާށެވެ.\nމީގެ އަހަރުތަކެއް ކުރިން ބުރާކު އަކީ ޖަރުމަނުވިލާތުގެ ޒުވާން ފުޓްބޯޅަ ކުޅުންތެރިންގެ ތެރެއިން އެންމެ ވިދާލި އެއް ކުޅުންތެރިއެކެވެ. މިހާރު ޖަރުމަނުވިލާތުގެ އެންމެ މަޝްހޫރު ކުޅުންތެރިންކަމުގައިވާ ރިއަލް މެޑްރިޑް ގެ ސަމީ ކިދެއިރާ އަދި ކެވިން-ޕްރިންސް ބޯޓެންގ އާ އެކު ބުރާކު ވަނީ އެދުވަސްވަރު ފުޓުބޯޅާގެ ޙަޔާތުގެ ކުރީގެ ދުވަސްކޮޅު ހޭދަކޮށްފައެވެ. ބުރާކު އޭނާގެ ފުޓްބޯޅަ ކެރިއަރ ދެމެހެއްޓިނަމަ، މިއަދު އޭނާއަކީ ކިދެއިރާމެން ފަދައިން ދުނިޔޭގެ ފެންވަރުގެ މަޝްހޫރު ކުޅުންތެރިއަކަށްވާނެ ކަމީ ޝައްކެއް އޮތްކަމެއް ނޫނެވެ.\nޖަރުމަނުގެ އެންމެ ޝަރަފްވެރި ކުލަބް މުބާރާތްކަމުގައިވާ ބުންޑަސްލީގާގެ ކުލަބުތައް ކަމުގައިވާ ހަމްބާރގްގެ އިތުރުން ހެނޯވާ 96 ގެ ވެސް ޒުވާން ޓީމްގެ ހުނަރުވެރި ފުލްބެކްއެއްގެ ގޮތުގައި ބުރާކު ވަނީ ކުޅިފައެވެ. އޭރުވެސް ބުރާކުއަކީ ދީނީ އަޅުކަންތަކަށް ފަރުވާ ބެހެއްޓި ޒުވާނެކެވެ. ހެނޯވާ 96 ގެ ކޯޗު މާރކަސް އޯލަމް، ބުރާކާ މެދު ބުނެފައިވެއެވެ. “ކަރަން އަކީ ވަރަށް ބޮޑަށް ދީންވެރި ކުއްޖެއް. އިސްލާމްދީނުގައި އަންގަވާފައިވާ ގޮތަށް އޭނާ ކޮންމެ ދުވަހަކު5ނަމާދު ބަރާބަރަށް ކުރޭ.”\nއަދިވެސް ކޯޗު ބުނެފައިވެއެވެ. “އެ މައްސަލައެއް ނެތް އަހަރެމެން ޕްރެކްޓިސް ކުރަމުން ދިޔަސް، ނުވަތަ އެހެން ސަރަޙައްދަކަށް ދަތުރަކު ގޮސް އުޅުނަސް، ދުވާލަކު5ފަހަރު އޭނާ މަސައްކަތް ހުއްޓާލާފަ އެކަނިން މައްކާއަށް ކުރިމަތިލާހުރެ5ނަމާދު ކުރާނެ.” “އޭނާއަކީ ވަރަށް މަޖާވެސް ކުއްޖެއް. އޭނާއަކީ އެކުގައި މަޖާކޮށް ސަކަރާތް ޖަހާލަންވެސް ވަރަށް ފަސޭހަ ކުއްޖެއް.” ބުރާކު ކަރަންގެ ކުރީގެ ކޯޗު އޭނާއާ މެދު ބުނެފައިވެއެވެ.\nއޭނާގެ ހުނަރުވެރިކަމުގެ ސަބަބުން ޖަރުމަނުގެ ޤައުމީ ޓީމުތަކުން އޭނާ ވަނީ ޖާގަ ހޯދާ 16 އަހަރުން ދަށުގެ ޓީމަށާއި 17 އަހަރުން ދަށުގެ ޖަރުމަނުގެ ޤައުމީ ޓީމަށް އެތައް ކާމިޔާބެއް ހޯދާ ދިނުމުގައި ޙިއްސާވެފައެވެ.\nއެހެނަސް، ފުޓްބޯޅާގެ ދުނިޔެއިން ލިބެމުންދިޔަ މުދަލާއި މަޝްހޫރުކަމަކީ މި ޒުވާްން މުސްލިމް ކުޅުންތެރިޔާއަށް މާބޮޑު ބޭނުންތެރި ކަމެއްކަމުގައި އަދި އޭނާ ހެއްލުންތެރިކުރުވި ކަމެއްކަމުގައިވެސް ނުވިއެވެ. އޭނާގެ ބޭބެ މުސްޠަފާވެސް ބުނެފައިވެއެވެ. “މުދަލާއި (ފުޓްބޯޅާގެ) ކެރިއަރ އެއީ އޭނާއަށް އެހާ މުޙިއްމު އެއްޗެއް ނޫނެވެ.”\nޖަރުމަނުގެ ހުނަރުވެރި އުއްމީދީ ޒުވާންކުޅުންތެރިއެއްގެ ގޮތުގައި ހުރުމަށްފަހު ޢުމުރުން އެންމެ 20 އަހަރުގައި ބުރާކު ކަރަން ފުޓްބޯޅާގެ ޙަޔާތް ނިންމާލީ 2008 ގައެވެ. އޭނާއާ އެކު ދަސްކުރަން އުޅުން އެހެން ޒުވާން ކުޅުންތެރިން ކަމުގައިވާ ކިދެއިރާ ފަދަ އެހެން ކުޅުންތެރިން ދުނިޔޭގެ މަޝްހޫރު ކުޅުންތެރިންނަށް ވެގެން ދިޔައިރު ބުރާކު ކަރަން ނިންމީ އޭނާގެ ޒުވާން ޢުމުރު ދީނަށްޓަކާ ހޭދަކުރުމަށެވެ.\nދުވަސްތައް ހޭދަވަމުން ދިޔައެވެ. 2012 ވަނަ އަހަރު ސޫރިޔާގެ ޖިހާދު ހޫނުވެ، ބައްޝާރުލް އަސަދުގެ އަނިޔާވެރިކަން މުސްލިމް ރައްޔިތުންގެ މައްޗަށް ބާލާ މަންޒަރު ފެނުމުން ސޫރިޔާގެ މުސްލިމުންގެ ދިފާޢުގައި ތެދުވުމަށް ބުރާކު ކަރަންވެސް ކުރެވުނު ކަމެއް ކުރުމަށް ނިންމިއެވެ. އޭނާ އިންތިޒާރުކުރަމުން އައި ދަނޑިވަޅެއް އައި ފަދައެވެ.\nއެންމެ ފަހުން 2013 ވަނަ އަހަރު ބުރާކު ކަރަން ޖަރުމަނުގެ ފަސޭހަ ދިރިއުޅުން ދޫކޮށް ޖިހާދުގައި ބައިވެރިވުމަށް ސޫރިޔާއަށް ހިޖުރަކުރިއެވެ. އެއަށް ފަހު އޭނާގެ އަންހެނުންނާއި ތުއްތު ދެދަރިންވެސް ސޫރިޔާއަށް ހިޖުރަކުރިއެވެ. ސޫރިޔާގެ ޖިހާދުގައި ބުރާކު ކަރަން ގުޅުނީ ޖަބްހަތުއް ނުޞްރާ ކިޔާ ޖަމާޢަތަކަށެވެ. އެއީ ސޫރިޔާގެ ޖިހާދުގައި މުސްލިމް މުޖާހިދުންގެ ތެރެއިން އެންމެ ހުނަރުވެރި އެންމެ ވަރުގަދަ ޖަމާޢަތްވެސް މެއެވެ. ޖަބްހަތުއްނުޞްރާގެ ވަރުގަދަކަމާހުރެ އެމެރިކާއިންވެސް މިހާރުވަނީ ޖަބްހަތުއްނުޞްރާއަކީ ޓެރަރިސްޓް ޖަމާޢަތެއްކަމަށް ނިންމާފައެވެ. ނަމަވެސް، ސޫރިޔާގެ ރައްޔިތުންވަނީ ޖަބްހަތުއްނުޞްރާއަކީ އެމީހުންކަމަށާއި، އެމީހުންނަކީވެސް ޖަބްހަތުއްނުޞްރާކަމަށް ބުނެ އެމެރިކާއާ ދެކޮޅު ބޮޑެތި މުޒާހަރާތަކެއްވެސް އެމައްސަލާގައި ކޮށްފައެވެ.\nކޮންމެއަކަސް، ޖަބްހަތުއްނުޞްރާއާ ގުޅުމަށްފަހު ބުރާކު ކަރަން އޭނާގެ އުއްމީދު ޙާޞިލްކުރުމަށް ޖިހާދުކުރަން ފެށިއެވެ. އެހެންޏާ ނަޞްރެވެ. ނޫނިއްޔާ ﷲގެ މަގުގައި ޝަހާދަތެވެ. މިދެކަމުން މާތްﷲ ބުރާކު ކަރަންއަށް ހިންމަވައިދެއްވީ ޝަހާދަތެވެ. މިދިޔަ މަހު ސޫރިޔާގެ ސަރުކާރުން އަޒާޒަށް ދިން ބޮމުގެ ޙަމަލާތަކުގައި ޒުވާން ބުރާކު ކަރަން ޝަހީދުވެ ދިޔައީއެވެ. ދުނިޔޭގެ ލޯތަކަށް އޭނާ މަޝްހޫރުވާން ބޭނުންނުވީއެވެ. ފުޓްބޯޅާގެ ދުނިޔޭގައި އޭނާ ކުރިއަށް ދިޔަނަމަ، މިއަދު މުޅި ދުނިޔެވެސް އޭނާގެ ނަން ދެނެހުރީހެވެ. އަދި އޭނާގެ ފޮޓޯތައް ނޫސްތަކަށާއި ޓީވީ ޗެނަލްތަކުން މެދުކެނޑުމެއް ނެތި ދެއްކަ ދައްކާ ހުރީހެވެ. ނަމަވެސް ބުރާކު ކަރަންގެ އެދުން އެއާ ތަފާތެވެ. އޭނާގެ އެދުންކަމުގައިވާ ﷲގެ ރުއްސެވުން ހޯދުމަށް ކުރި މަސައްކަތުގައި އޭނާ ކާމިޔާބު ހޯދައިފިއެވެ. ޤިޔާމަތްދުވަހުން އޭނާ ހޯދި ކާމިޔާބީގެ ތަފާތު އޭނާ ދެކޭނެކަން ކަށަވަރެވެ. އޭނާ ދުނިޔެ ޤުރުބާންކޮށް އާޚިރަތް ގަނެލައިފިއެވެ.\nމާތް ﷲ ބުރާކު ކަރަންގެ ޤުރުބާނީ ޤަބޫލުކުރައްވާ ޝަހީދުންގެ ތެރެއިން އޭނާ ލައްވާށިއެވެ. އާމީން!\naameen ya rabbala aalameen….. Ya Allah! dhuniyeyge eki kankolhuthakugai aniyaa libemundhaa muslim akhunnaa ukhthunnah kehtherikan dhehvavaa, emmehaa kaafarun nikamethi kurahvaa bali kurahvaandheyve!! aameen, summa aameen )’:


Corona Viruhaa gulhigen Dr. Niyaf ge message eh\nޑރ. އަބްދުﷲ ނިޔާފް-- ފޮޓޯ: ކޯޕޮރޭޓް މޯލްޑިވްސް\nކޮރޯނާ ވައިރަހާ ގުޅިގެން ޑރ. ނިޔާފުގެ މެސެޖެއް\n30 ޖެނުއަރީ 2020 - 17:16:34\nހަކުވިކަމާއެކު މިހާރު ފެތުރެމުންދާ ނުރައްކާތެރި ކޮރޯނާ ވައިރަސް ރާއްޖެއަށް ވެސް އައުމުގެ ފުރުސަތު އޮތުމުން، ދިވެހިންގެ ތެރެއިން ގިނަ ބަޔަކު ތިބީ ބިރު، ގަނެ ކަންބޮޑުވެ، ހާސްވެފަ އެވެ.\nރާއްޖޭގެ މަޝްހޫރު ކުޑަކުދިންގެ ހާއްސަ ޑޮކްޓަރު އަދި އޭޑީކޭ ހޮސްޕިޓަލުގެ ޗީފް މެޑިކަލް އޮފިސާ ޑރ. އަބްދުﷲ ނިޔާފް މި ވަނީ ކޮރޯނާ ވައިރަހާ މެދު ސަމާލުވާން ޖެހޭ ސަބަބުތައް ހާމަކޮށްދެއްވާފަ އެވެ.\nޓްވިޓާގައި މީހަކު ވަނީ ކޮރޯނާ ވައިރަހާ މެދު ބިރު ގަންނަން ޖެހޭ ސަބަބެއް އޮތްތޯ ހުރިހާ ޑޮކްޓަރުންނާ ސުވާލުކުރައްވާފަ އެވެ. އެއާއެކު ޑރ. ނިޔާފް ވަނީ ސަމާލުވާން ޖެހޭ ސަބަބުތަކެއް ބަޔާންކޮށްދެއްވާފަ އެވެ.\nމިއީ އިންސާނުންނަށް ބަލި ޖެއްސުމުގައި މުޅިން އާ ވައިރަހެއް، އާ ވައިރަހަކަށް އިންސާނުންގެ މެދުގައި ދިފާއީ ހާއްސަ ބާރެއް ކުރިން އުފެދިފައި ނުވުމުގެ ސަބަބުން ބަލި ނުރައްކާވުމުގެ ފުރުސަތު އޮވޭ.\nބަލި ފެނުނުތާ މިވީ މަދު ދުވަސްކޮޅު ތެރޭގައި ހަލުވިކަމާއެކީ ޗައިނާގައި ފެތުރިފައިވުން، އަދި ބަލި ޖެހުނު މީހުންގެ ތެރެއިން ރިޕޯޓު ކުރެވިފައިވާ 20 އިންސައްތަ މީހުންނަށް ބަލިން އަސަރު ބޮޑު. ޖެހުނު މީހުންގެ ތެރެއިން3އިންސައްތަ މީހުން ނިޔާވެފައި ވުން.\nގައިން ގަޔަށް އަރާ ބައްޔެއްކަން ސާބިތުވެފައިވުން، އާއިލާ މީހުންނާއި ފަރުވާ ދިނުމުގައި ހަރަކާތްތެރިވި ބަޔެއް ފަރާތްތަކަށް ބަލި ޖެހިފައިވުން، އޭގެ ތެރެއިން ބަޔަކު ބަލީގައި ނިޔާވެފައިވުން (މިސާލަކަށް ފަރުވާ ކުރުމުގައި އިސްކޮށް އުޅުނު ޑޮކްޓަރެއް).\nބަލި ސާބިތުކޮށް ދެނެގަތުމުގައި ހަދަން ޖެހޭ ޓެސްޓުތަކަކީ މި ވަގުތު އާއްމުކޮށް ގިނަ ގައުމުތަކުގައި ނުހެދޭ ޓެސްޓަކަށްވުން. ބަލި ޔަގީން ކުރުމުގައި މީގެ ސަބަބުން ދަތިތަކެއް އަދި ލަސްތަކެއް ވުން.\nބަލި އާކަމުން އަދި ބައްޔަށް ހާއްސަ ވައިރަސް ނައްތާލާ ބޭހެއް ފެނިފައި ނުވަތަ ހޯދިފައި ނެތުން. ނަމަވެސްއެންޓި ވައިރަލް ފަރުވާއަކާ ނުލައި ރަނގަޅުވާ ފަރާތްތަކެއް ވެސް ފެންނަކަން.\nގައިން ގަޔަށް ބަލި އަރަން މެދުވެރިވާ ބައްޔެއްގައި ބަލީގެ އަލާމާތް ނެތި ބަލީގެ ވައިރަސް ކެރީ ކުރެވި ޓްރާންސްމިޓް ކުރެވޭ ކަން ފެނިފައިވާ ބައްޔެއް ކަމުގައިވުން.\nމި ވާހަކަތައް މިހެން އޮތް ނަމަވެސް، އިންސާނުންގެ ތެރޭ މި ވައިރަސް ފެތުރޭތާ ދުވަސްތަކެއް (އަހަރުތަކެއް) ވާއިރު، އިންސާނުންގެ ތެރޭ ބަލިން ދިފާއުވުމުގެ ގާބިލްކަން އިތުރުވެ، ބަލި ދެނެގަތުމުގެ ނިޒާމު ކުރިއަރާ ފަރުވާ ދޭނެ ކާމިޔާބު ގޮތްތަކެއް ހޯދި، ކަންބޮޑުވުން ކުޑަ ވެދާނެ.\nމިކަމުން ސަލާމަތް ވާއިރު މީގެ އެހެން ރޯޅިއަކަށް ދުރާލާ ތައްޔާރުވެ ވަސީލަތްތައް ވަރުގަދަ ކުރެވި އާއްމުންގެ އަދި ދާއިރާގެ އިތުބާރު ލިބޭ ގޮތަކަށް ކަންކަން ބައްޓަން ކުރުން.\nއިންފްލުއެންޒާ އާއި މިއާ އެއް ގޮތް ކަންތައްތަކެއް އެބަ ހުރި، އަހަރުތަކެއް ފަހުން އިންފްލުއެންޒާ އަށް ވާ ފަދަ ނުވަތަ އެއަށް ވުރެ ވެސް ރަނގަޅު ހައްލުތަކެއް މިޔަށް ވެސް އަންނާނެ.\nމި ވައިރަސް އާ ވުމުން ރާއްޖެ އާއި މުޅި ދުނިޔެ ވެސް ދަނީ މިއަށް ތައްޔާރުވަމުން، އިނގޭ ކަންކަމާއި ނޭނގޭ ކަންކަން ހުރީ ދަނެގެން.\nއެ މައުލޫމާތު ހިއްސާ ކުރެއްވުމަށް ފަހު ޑރ. ނިޔާފް ވަނީ ވަރަށް މުހިއްމު މެސެޖެއް އާއްމުންނަށް ދެއްވާފަ އެވެ.\n"ބިރު ގަންނަ ނަމަ ބިރު ގަންނަންވީ ބިރުން ހުއްޓުން އަރާ ހާސްވެ ގޮތް ހުސްވާކަށް ނޫން، ބިރުން ވިޔަސް ރައްކާތެރި ކަމަށް ސަލާމަތްވާން ފިޔަވަޅު އަޅަން،" ޑރ. ނިޔާފް ވިދާޅުވި އެވެ.\nކޮރޯނާ ވައިރަސްސިއްހީ ދާއިރާސިއްހަތުއެޗްޕީއޭޑޮކްޓަރުން\nރާއްޖެ އައި ދެ ކްރޫޒް ލައިނާގައި ތިބި ބަޔަކު ކޮރޯނާ ވައިރަހަށް ސްކްރީންކޮށްފި


SunOnline: ސްކޫލް ކުރިކެޓް ލީގް:\nގިޔާސުއްދީން އަތުން އިސްކަންދަރު މޮޅުވެއްޖެ\nސްކޫލް ކުރިކެޓް ލީގް:\nމުހައްމަދު ޝާން 29 Jun 2013, 12:02\nއެސްޓީއޯ އިން ސްޕޮންސާކޮށް، ކުރިކެޓް ބޯޑް އޮފް މޯލްޑިވްސްއިން ބާއްވަމުން އަންނަ ޕިލިޕްސް ސްކޫލް ކްރިކެޓް ލީގުގެ 15 އަހަރުން ދަށުގެ އުމުރުފުރާގައި މިއަދު ކުޅުނު ފުރަތަމަ މެޗް އިސްކަންދަރު ސުކޫލްގެ ޓީމުން ކާމިޔާބު ކޮށްފި އެވެ.\nކުޅިވަރު އެކުއެނީ އެއްނަންބަރު ދަނޑުގައި މިއަދު ހެދުނު ކުޅުނު މެޗް އިސްކަންދަރު ސްކޫލްގެ ޓީމުން ކާމިޔާބު ކުރީ ގިޔާސުއްދީން ސްކޫލާއި ބައްދަލުކޮށް 103 ލަނޑުން މެޗް ކާމިޔާބު ކޮށްގެންނެވެ.\nމިއަދުގެ މެޗުގައި ޓޮސްދިމާވުމުން ގިޔާޒުއްދީން ގަސްތުކުރީ ހޮވުމަށެވެ. އަދި އިސްކަންދަރު ސްކޫލުން ކުޅެންއަރާ 20 އޯވަރުގެ ތެރޭގައި ފަސް ކުޅުންތެރިން ނުބައިވެގެން 149 ލަނޑު ހެދިއެވެ. އެންމެ ރަނގަޅަށް ކުޅުނީ 39 ލަނޑުހެދި ތުސާރު އާއި 20 ލަނޑުހެދި ޔޫސުފް އަޒިޔާން އެވެ.\nޖަވާބުގައި ގިޔާޒުއްދީން ކުޅެންއަރާ 14 އޯވަރުގެ ތެރޭގައި ހުރިހާ ކުޅުންތެރިން ނުބައިވެގެން ހަދާފައިވަނީ 46 ލަނޑެވެ. އެންމެ ރަނގަޅަށް ކުޅުނީ 10 ލަނޑުހެދި އިބްރާހިމް ރައީފެވެ. އިސްކަންދަރު ސްކޫލްގެ އަޒިޔާން ޔޫސުފް މުބާރާތުގެ ފުރަތަމަ ހެޓްރިކް ހެދިއެވެ. ތިން އޯވަރު އެއް ލަނޑަށް ތިން ވިކެޓް އޭނަ ވަނީ މިއަދުގެ މެޗުގައި ނަގައިފައެވެ.\nމުބާރާތުގައި މިއަދު މެންދުރު ފަހު ބައްދަލުކުރާ ދެޓީމަކީ މުހިއްދީން އާއި ތާޖުއްދީން ސްކޫލެވެ. ކުޅުން ފެށުމަށް ހަމަޖެހިފަިއ ވަނީ 2:30 ގައެވެ.


Misaraabu adhi huree rangalhu dhimaalah\nމިސްރާބު އަދި ހުރީ ރަނގަޅު ދިމާލަށް\nފަނޑިޔާރެއް މަގާމުން ވަކި ކުރުމާއި މެދު ގޮތެއް ކަނޑައެޅުމަށް މަޖިލީހުގެ ތަޅުމުގައި ފުރަތަމަ ފަހަރަށް ވަނީ ބަހުސްކޮށްފައި\nފަނޑިޔާރުގެ އިސްލާހު ކުރުމުގެ މަސައްކަތް މަޖިލިސް ތެރެއިން ވަނީ ފަށާފައި\nކ. މާލެ | 25 ޖޫން 2019 | އަންގާރަ 15:44 | 5,656\nނަވާރަ ވަނަ ރައްޔިތުންގެ މަޖިލީހުގެ އިންތިޚާބުގެ ކެމްޕެއިންގެ ތެރެއިން އެންމެ ގިނައިން އިވުނު އެއް ޖުމްލަ އަކީ "މަޖިލިސް 19 " ތަފާތު ވާނެ ކަމެވެ. ނަވާރަ ވަނަ މަޖިލިސްގައި ފައިސާ ގޯނީގެ ވާހަކަ ނުދައްކާނެ ކަމަށާއި، މަޖިލިސް ނަޒާހަތްތެރިވާނެ ކަމަށެވެ. އިތުބާރު ގެއްލިފައިވާ ފަނޑިޔާރުގެއަށް، އިތުބާރު ހޯދައިދޭނީ ނަވާރަ މަޖިލިސްއިން ކަމަށެވެ. މިއީ އެމްޑީޕީން ރައްޔިތުންގެ މަޖިލިސް ކެމްޕެއިންގައި ރައްޔިތުންނަށް ވިއްކަމުން ދިޔަ ވައުދުތަކެވެ. އެ ވައުދުތައް އަޑުއެހުމަށް ފަހު، ފުރަތަމަ ފަހަރަށް ރައްޔިތުން ވަނީ މަޖިލީހުގެ ސާފު އަޢުލަބިއްޔަތު ސަރުކާރު ހިންގާ މައި ޕާޓީ އެމްޑީޕީއަށް ދީފައެވެ. އެމްޑީޕީއަށް މަޖިލިސްގެ ސާފު އަޢުލަބިއްޔަތު ދިނުމަށް ފަހު ރައްޔިތުން ހިތާ ހިތާ ސުވާލުކޮށްލަ، ކޮއްލަ ތިބީ މި ކަން އެމްޑީޕީން ކުރާނެތޯއެވެ؟ އެ ވައުދުތައް ވެގެންދާނީ "ނަނާ ހުވަފެން" ތަކަކަށް ތޯ އެވެ؟\nމަޖިލިސް އިންތިޚާބުގައި ރައްޔިތުންނަށް އެމްޑީޕީން ވީ ވައުދުތައް ފުއްދައިދިނުމަށް މަޖިލިސްއިން މަސައްކަތް ފަށާފައިވަނީ މި ވަނީ "ރޮކެޓް ސްޕީޑް"ގައޭ ދެންނެވިދާނެއެވެ. ރާއްޖޭގެ ރައްޔިތުން އަވަސް ސްޕީޑްގައި ހައްލު ކުރަން ބޭނުންވެފައިވަނީ ޝަރުއީ ދާއިރާއެވެ. ފަނޑިޔާރުގެ އިސްލާހު ކުރުން، އެއީ ރައްޔިތުން މި ވަގުތު ފެންބޮވައިގެންފައިވާ އެއް ކަމެވެ.\nފަނޑިޔާރުންނާއި މެދު އެތައް މައްސަލައެއް ފެންމަތިވެ، އެ މައްސަލަ ބަލައިދިނުމަށް ، ފަނޑިޔާރުންގެ ބެލެނިވެރި ފަރާތް ޖުޑީޝަލް ސާރވިސް ކޮމިޝަން (ޖޭއެސްސީ) އަށް ހުށަހަޅާފައި އެބައޮތެއެވެ. ނަމަވެސް މިހާތަނަށް އައިއިރު ވެސް ފަނޑިޔާރުންނާއި ބެހޭ ގޮތުން ޖޭއެސްސީއަށް ހުށަހަޅާފައިވާ މައްސަލަތައް އޮތީ ފައިލްކޮށް ބާއްވާފައެވެ. ޖޭއެސްސީގެ މެމްބަރުން މިހާތަނަށް އައިރު ކަހާތަން ހިރުވައި ވެސް ނުލައެވެ.\nނަމަވެސް ނަވާރަ މަޖިލީހާއި އެކު ޖޭއެސްސީ ބެންޗަށް މައްސަލަތައް ފައިލްކޮށްފައި ބާއްވައިގެން، ދެ އަތް އުރާލައިގެން ތިބެވޭކަށް ނެތެއެވެ. އާ މަޖިލިސް ހުވާކުރުމަށް ފަހު، މަޖިލިސްގެ ފަރާތުން ޖޭއެސްސީއަށް ދިޔަ ދެ މެމްބަރުންނާއި އެކު، ޖޭއެސްސީގެ ދުވެލި މި ވަނީ ހަތް ގިޔަރަށް ލެވިފައިވޭ ބުނެވިދާނެއެވެ. މަޖިލިސްގެ ރައީސް މުހައްމަދު ނަޝީދު ޖޭއެސްސީގެ މެމްބަރުކަމުގެ ހުވާ ކުރެއްވުމަށް ފަހު، ޖޭއެސްސީއަށް ފުރަތަމަ ފޮނުއްވި ސިޓީގައި އެދިވަޑައިގެންފައިވަނީ ޖޭއެސްސީން މިހާތަނަށް ނިންމާފައިވާ ކަންތަކާއި، މިހާތަނަށް ނިންމާފައިނުވާ މައްސަލަތަކުގެ ތަފްސީލް މީޑިޔާތަކަށް ހާމަކުރުމަށެވެ. އަދި ޖޭއެސްސީގެ ނިންމުންތައް މީޑިޔާތަކަށް ހާމަކުރުމަށް މަދުވެގެން ހަފްތާއަކު އެއް ފަހަރު ނޫސްވެރިންގެ ބައްދަލުވުމެއް ބޭއްވުމެވެ. މީގެ އިތުރުން ފަނޑިޔާރެއްގެ ސުލޫކީ މައްސަލަ ބައްލަވަދެއްވުމަށް ވެސް އެ މަނިކުފާނު މެމްބަރުކަމުގެ ހުވާ ކުރެއްވުމަށް ފަހު، ފުރަތަމަ ފޮނުއްވި ސިޓީގައި ވަނީ އެދިވަޑައިގެންފައެވެ. މި ބަދަލުތަކާއެކު ތިލަވަމުންދިޔައީ މިހާތަނަށް އައިރު ޖޭއެސްސީ އޮތް ހާލަތެއެވެ. އެތައް ފަނޑިޔާރަކާއި މެދު ފިޔަވަޅު އެޅުމަށް ފޮނުވުމުން ، އެ ފަނޑިޔާރުންނާއި މެދު ފިޔަވަޅު ނާޅައި އޮތް ކަމާއި، ޖޭއެސްސީއަށް ސިޔާސީ ނުފޫޒު ވަދެފައިވާ މިންވަރެއެވެ.\nކޮންމެއަކަސް އެމްޑީޕީން އަތުކުރި އޮޅާލާފައި ނިކުތީ މި ހުރިހާ އަޑިގުޑަންތަކެއް ގިރާ ކުރުމަށް ފަހު، ފަނޑިޔާރުގެ އިސްލާހު ކުރާށެވެ. ފަނޑިޔާރަކާއި މެދު ފިޔަވަޅު އަޅައި ދިނުމަށް ޖޭއެސްސީއަށް ފޮނުވުމުން ، ޖޭއެސްސީން ފުރިހަމަ ކުރަން ޖެހޭ އިޖުރާއަތްތައް ފުރިހަމަ ކުރުމަށް ފަހު، ދެން ފޮނުވަން ޖެހޭނީ މަޖިލީހުގެ ތަޅުމަށެވެ. މަޖިލީހުގެ ތަޅުމުގައި އެ ކަމަށް2ގަނޑިއިރު ބަހުސް ކުރުމަށް ފަހު، ފަނޑިޔާރު އެ ބަހުސް ކުރެވޭ ދުވަހު ވަކި ކުރުމުގެ ބާރު ވެސް ގާނޫނު އަސާސީން ވަނީ މަޖިލީހަށް ދީފައެވެ. ނޫނީ މަޖިލީހުގެ ކަމާއި ގުޅޭ ކޮމިޓީއަކަށް ފޮނުވިދާނެއެވެ. ކޮންމެއަކަސް މި ކަމަށް ގޮތެއް ނިންމުމުގެ ބާރު ގާނޫނު އަސާސީން ވަނީ މަޖިލީހަށް ދީފައެވެ.\nރައްޔިތުންގެ މަޖިލީހުގެ ތާރީޚުގައި ވެސް ފަނޑިޔާރަކު މަގާމުން ވަކި ކުރުމާއި މެދު ގޮތެއް ކަނޑައަޅަން މި ވަނީ މަޖިލީހަށް ޖެހިފައެވެ. އަންގާރަ ދުވަހު އޮތް މަޖިލީހުގެ ޖަލްސާގައި ވަނީ ގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ފަނޑިޔާރުކަމުން ވަކިކުރުމުގެ މައްސަލައަށް، މަޖިލިސް ތަޅުމުގައި ބަހުސް ކުރުމަށް ފަހު، އިތުރަށް ދިރާސާ ކުރަން މަޖިލީހުގެ ޖުޑިޝަރީ ކޮމިޓީއަށް ފޮނުވާފައެވެ. މިއީ ޖޭއެސްސީގެ ތާރީޚުގައި ވެސް، އަދި މަޖިލީހުގެ ތާރީޚުގައި ވެސް ފަނޑިޔާރަކާއި މެދު ފިޔަވަޅު އެޅުމުގެ މައްސަލަ މަޖިލީހުގެ ތަޅުމުގައި ބަހުސް ކުރެވި ، ކޮމިޓީއަކަށް ފޮނުވުނު ފުރަތަމަ ފަހަރުއެވެ. ކޮމިޓީގައި މި މައްސަލަ ދިރާސާ ކުރުމަށް ފަހު، މަޖިލީހުގެ ތަޅުމުގައި ފަނޑިޔާރާއި މެދު ގޮތެއް ކަނޑައެޅިގެންދާނެއެވެ. ހަމަގައިމުވެސް މިއީ ފަނޑިޔާރުގެ އިސްލާހު ކުރުމަށް ކުރަމުންދާ މަސައްކަތަށް އިތުރުވެގެންދާ ބޮޅެކެވެ.\nއާ މަޖިލިސް ފެށުނުތާ މަހެއްވާން ކައިރިވެފައިވާއިރު ، މަޖިލިސްގެ މިސްރާބު އަދި މި ދަނީ ރައްޔިތުން އެދޭ ރައްޔިތުން ބޭނުންވާ ގޮތަށެވެ. ރައްޔިތުން ބޭނުން ވަނީ މަޖިލިސް ތިޔަ މިސްރާބުގައި ކުރިއަށް ގެންގޮސް، އާ މަޖިލީހުގެ ފަސް އަހަރަކީ ގައުމަށް ހުރިހާ ގޮތަކުން ފާއިދާ ކުރަނިވި، މަންފާ ކުރަނިވި ފަސް އަހަރަށް ވެގެން ދިއުމެވެ.